തലപൊക്കി ജോളി, ആളൂര് വരട്ടെ, പലതും പറയാനുണ്ട്….! തനിക്ക് ഇനിയും പലതും വെളിപ്പെടുത്താനുണ്ടെന്ന പ്രതികരണവുമായി കൂടത്തായി ജോളി | Malayalam UK\nJanuary 13 12:30 2020 by News Desk 6\tPrint This Article\nകൂടത്തായി കൊലപാതക പരമ്പരയില് റോയ് തോമസ് വധ കേസില് കുറ്റപത്രം സമര്‍പ്പിച്ചതിന് പിന്നാലെ അടുത്ത കേസുകളിലും വേഗത്തില് അന്വേഷണം പൂര്‍ത്തിയാക്കി കുറ്റപത്രം സമര്‍പ്പിക്കാനുള്ള ശ്രമത്തിലാണ് അന്വേഷണ സംഘം. ജോളിയുടെ ഭര്‍ത്താവായ ഷാജുവിന്റെ ആദ്യ ഭാര്യ സിലിയുടെ കൊലപാതക കേസിലെ കുറ്റപത്രം ഈ മാസം അവസാനത്തോടെ സമര്‍പ്പിക്കാനാണ് അന്വേഷണ സംഘത്തിന്റെ തീരുമാനം. കുറ്റപത്രം തയ്യാറാക്കുന്ന നടപടികള് പുരോഗമിക്കുകയാണെന്നാണ് അന്വേഷണ സംഘത്തില് നിന്ന് ലഭിക്കുന്ന വിവരം. താമരശേരിയിലെ ദന്താശുപത്രിയില് വെച്ച് സിലിക്ക് സൈനയിഡ് നല്‍കി ജോളി കൊലപ്പെടുത്തിയെന്നാണ് അന്വേഷണ സംഘത്തിന്റെ കണ്ടെത്തല്.\nതനിക്ക് ഇനിയും പലതും വെളിപ്പെടുത്താനുണ്ടെന്ന പ്രതികരണവുമായി കൂടത്തായി കൊലപാതക പരമ്പര മുഖ്യ പ്രതി ജോളി രംഗത്ത്. പല കാര്യങ്ങളും തനിക്ക് പറയാനുണ്ടെന്നും പക്ഷെ ഇപ്പോൾ സമയമായിട്ടില്ലന്നും ആളൂര് സാര് വരട്ടെ എന്നുമാണ് ജോളിയുടെ പ്രതികരണം. സമയമാകുമ്പോൾ എല്ലാ കാര്യങ്ങളും വ്യക്തമാക്കാമെന്നും ജോളി കോഴിക്കോട്ട് മാധ്യമങ്ങളോട് പറഞ്ഞു.\nജോളി ഉൾപ്പെടെ നാല് പ്രതികളാണ് കേസില് ഉള്ളത്. ജോളി ഒന്നാം പ്രതിയും എംഎസ് മാത്യു രണ്ടാം പ്രതിയുമാണ്. പ്രജുകുമാര്, മനോജ് എന്നിവരാണ് മൂന്നും നാലും പ്രതികള്. കേസില് മാപ്പ് സാക്ഷികളില്ല. ജോളിയുടെ രണ്ടു മക്കളുടേതടക്കം ആറ് പേരുടെ രഹസ്യമൊഴി രേഖപ്പെടുത്തി. ജോളിയുടെ വീട്ടില് നിന്ന് സയനൈഡ് കിട്ടയതും കേസില് സഹായകമായെന്ന് എസ് പി കെ ജി സൈമണ് പറഞ്ഞു.\nഅതേസമയം കൂടത്തായ് കേസ് അടിസ്ഥാനമാക്കി സിനിമ സീരിയൽ നിര്‍മ്മാണത്തിന് കോടതി സ്റ്റേ അനുവദിച്ചില്ല. ജോളിയുടെ മക്കളുടെ പരാതിയിൽ എതിർകക്ഷികൾക്ക് നോട്ടീസ് അയക്കാനാണ് കോടതിയുടെ തീരുമാനം. ജോളി , ആൻറണി പെരുമ്പാവൂർ , സീരിയൽ സംവിധായകൻ ഗീരിഷ് കോന്നി അടക്കം എട്ടു പേരാണ് എതിർകക്ഷികൾ. ഈ മാസം 25 ന് ഹാജരാകാനാണ് നോട്ടീസ്.\nആളൂർ വേണ്ടെന്ന് ജോളി, സഹോദരന് ഏര്‍പ്പാടാക്കിയതാണെന്ന് വിശ്വസിക്കുന്നില്ലെന്നും ജോളി പറഞ്ഞതായി റിപ്പോര്‍ട്ട്; അന്വേഷണ സംഘത്തിലെ പ്രധാന ഉദ്യോഗസ്ഥന്റെ സമ്മര്‍ദ്ദമാണ് ജോളി തള്ളിപ്പറയാൻ കാരണം, ആളൂർ


പെട്രോളിന് 75 രൂപ, ഡീസലിന് 68; ജിഎസ്ടിയില്‍പ്പെടുത്തിയാല് വില ഗണ്യമായി കുറയും, വെള്ളിയാഴ്ച നിര്‍ണായകം\nHomePetrolപെട്രോളിന് 75 രൂപ, ഡീസലിന് 68; ജിഎസ്ടിയില്‍പ്പെടുത്തിയാല് വില ഗണ്യമായി കുറയും, വെള്ളിയാഴ്ച നിര്‍ണായകം\nVengara Popular News September 15, 2021\nപെട്രോളിയം ഉല്‍പ്പന്നങ്ങളെ ജിഎസ്ടിയുടെ പരിധിയില് ഉള്‍പ്പെടുത്തിയാല് വില ഗണ്യമായി കുറയുമെന്ന് റിപ്പോര്‍ട്ട്. രാജ്യാന്തര വിപണിയില് എണ്ണ വില കുറഞ്ഞിട്ടും രാജ്യത്ത് പെട്രോള്, ഡീസല് വില റെക്കോര്‍ഡ് ഉയരത്തിലാണ്. ജിഎസ്ടിയുടെ പരിധിയില് വന്നാല് പെട്രോള് വില ലിറ്ററിന് 75 രൂപയായും ഡീസല് 68 രൂപയായും കുറയുമെന്നാണ് റിപ്പോര്‍ട്ട് വ്യക്തമാക്കുന്നത്. വെള്ളിയാഴ്ച ലക്‌നൗവില് ചേരുന്ന ജിഎസ്ടി കൗണ്‍സില് യോഗത്തിന്റെ അജന്‍ഡയില് പെട്രോളിയം ഉല്‍പ്പന്നങ്ങളെ ജിഎസ്ടിയുടെ പരിധിയില് കൊണ്ടുവരുന്നത് ഉള്‍പ്പെടുത്തിയിട്ടുണ്ട്.\nരാജ്യത്ത് പെട്രോള് വില ലിറ്ററിന് നൂറ് കടന്നിരിക്കുകയാണ്. ഡീസല് വിലയിലും സമാനമായ കുതിപ്പുണ്ടായിട്ടുണ്ട്. ജൂണില് പെട്രോളിനെയും ഡീസലിനെയും ജിഎസ്ടിയുടെ പരിധിയില് ഉള്‍പ്പെടുത്തുന്ന കാര്യത്തില് തീരുമാനമെടുക്കണമെന്ന് കേരള ഹൈക്കോടതി നിര്‍ദേശിച്ചിരുന്നു. ഇതിന്റെ അടിസ്ഥാനത്തിലാണ് വെള്ളിയാഴ്ച ചേരുന്ന ജിഎസ്ടി കൗണ്‍സില് യോഗം വിഷയം പരിഗണിക്കുന്നത്.\nനിലവില് ഡല്‍ഹിയില് ഒരു ലിറ്റര് പെട്രോളിന്റെ വില 101.19 രൂപയാണ്. ഡീസലിന് 88.62 രൂപ നല്‍കണം. പെട്രോള് വിലയില് 32 ശതമാനം കേന്ദ്രനികുതിയാണ്. സംസ്ഥാന നികുതി 23.07 ശതമാനം വരും. ഡീസല് വിലയില് കേന്ദ്രനികുതി കൂടുതലാണ്. വിലയുടെ 35 ശതമാനം വരും കേന്ദ്രനികുതി. സംസ്ഥാന നികുതി 14 ശതമാനം മാത്രമാണ്.\nകഴിഞ്ഞ സാമ്ബത്തികവര്‍ഷം കേന്ദ്ര വരുമാനത്തിന്റെ നല്ലൊരുഭാഗവും പെട്രോളിയം ഉല്‍പ്പന്നങ്ങളുടെ വില്‍പ്പനയിലൂടെയാണ് ലഭിച്ചത്. സംസ്ഥാന സര്‍ക്കാരുകളും മുഖ്യമായി പിടിച്ചുനില്‍ക്കുന്നത് പെട്രോളിയം ഉല്‍പ്പന്നങ്ങളുടെ നികുതിയില് നിന്നാണ്. അതിനാല് കേരളം ഉള്‍പ്പെടെയുള്ള സംസ്ഥാനങ്ങള് പെട്രോളിനെയും ഡീസലിനെയും ജിഎസ്ടി പരിധിയില് ഉള്‍പ്പെടുത്തുന്നതിനെ എതിര്‍ക്കുകയാണ്. ഈ പശ്ചാത്തലത്തില് വെള്ളിയാഴ്ച ചേരുന്ന ജിഎസ്ടി യോഗം നിര്‍ണായകമാണ്.


Vanakkamasam, St Joseph, March 14 – Nelson MCBS\nമാർച്ച് പതിനാലാം തീയതി\nയേശുക്രിസ്തുവിന്റെ ജനനം ഇപ്രകാരമായിരുന്നു: അവന്റെ മാതാവായ മറിയവും ജോസഫും തമ്മിലുള്ള വിവാഹ നിശ്ചയം കഴിഞ്ഞിരിക്കെ, അവര് സഹവസിക്കുന്നതിനുമുമ്പ് അവള് പരിശുദ്ധാത്മാവിനാല് ഗര്‍ഭിണിയായി ”\nവി. യൗസേപ്പ് പ്രാര്‍ത്ഥനാജീവിതത്തിന്‍റെ ഉദാത്ത മാതൃക\nവി. യൗസേപ്പ് എന്തെങ്കിലും സംസാരിച്ചതായി നാം വിശുദ്ധ ഗ്രന്ഥത്തില് കാണുന്നില്ല. എന്താണ് ഇതിനു കാരണം? അദ്ദേഹം പ്രാര്‍ത്ഥനയുടെ ഉന്നതമായ അവസ്ഥയില് എത്തിയിരുന്നതിനാലാണ് അധികം സംസാരിക്കാതിരുന്നത് എന്നാണ് ചരിത്രകാരന്‍മാര് അഭിപ്രായപ്പെടുന്നത്. അതായത് പ്രാര്‍ത്ഥനാജീവിതത്തിന്‍റെ ഉദാത്ത മാതൃകയാണ് വി. യൗസേപ്പ്. അദ്ദേഹം പ്രാര്‍ത്ഥനയിലൂടെ ദൈവവുമായി നിരന്തരം സമ്പര്‍ക്കം പുലര്‍ത്തിയിരുന്നു എന്നു മനസ്സിലാക്കാവുന്നതാണ്. പരിശുദ്ധ കന്യകാമറിയം ഗര്‍ഭിണിയായി എന്നു കാണപ്പെട്ട അവസരത്തില് വി. യൗസേപ്പ് അസ്വസ്ഥചിത്തനായി.\nകന്യകാമറിയം ഗര്‍ഭിണിയായിരിക്കുന്നത് പരിശുദ്ധാത്മാവിനാലാണ് എന്ന് ദൈവദൂതന് വന്ദ്യപിതാവിനെ അറിയിക്കുന്നു. ഹേറോദേസ് ശിശുവിനെ വധിക്കുവാനുള്ള ഉപജാപത്തില് ഏര്‍പ്പെടുന്ന വിവരവും ദൈവദൂതനാണ് അദ്ദേഹത്തെ അറിയിക്കുന്നത്. ഈജിപ്തില് നിന്നുള്ള പ്രത്യാഗമനം വത്സലപിതാവ് ദൈവത്തിന്‍റെ പ്രത്യേക നിര്‍ദ്ദേശാനുസരണമാണ് നിര്‍വഹിച്ചത്. അനിതരസാധാരണമായ പ്രാര്‍ത്ഥനാജീവിതം നയിക്കുന്നവര്‍ക്കു മാത്രമേ അത് സാധിക്കുകയുള്ളൂ. തിരുക്കുടുംബം എല്ലാവര്‍ഷവും ഓര്‍ശ്ലം ദൈവാലയത്തില് പോയി പ്രാര്‍ത്ഥിച്ചിരുന്നു. സുദീര്‍ഘവും ക്ലേശം നിറഞ്ഞതുമായ യാത്ര കഴിച്ച് അവര് ജെറുസലേമില് എത്തിച്ചേര്‍ന്നു. പ്രാര്‍ത്ഥിക്കുന്നതില് അവര് ഏറെ തത്പരരായിരുന്നു എന്നുള്ള വസ്തുത വി. യൗസേപ്പിന്‍റെ പ്രാര്‍ത്ഥനാ തീക്ഷ്ണതയേ എടുത്തു കാട്ടുന്നു.\nപ്രാര്‍ത്ഥനയുടെ ഏറ്റവും ഉന്നതമായ പദവി പ്രഖ്യാപിച്ചിരുന്ന ഒരു വ്യക്തിയായിരുന്നു വിശുദ്ധ ത്രേസ്യ. ധ്യാനിക്കുവാന് അറിഞ്ഞുകൂടാത്തവര് വി. യൗസേപ്പിന്‍റെ പക്കല് പോകുവിന്. അദ്ദേഹം നിങ്ങളെ പ്രാര്‍ത്ഥിക്കുവാന് പഠിപ്പിക്കും എന്ന് അമ്മ ത്രേസ്യ പ്രസ്താവിച്ചിട്ടുണ്ടല്ലോ. സ്വന്തം ജീവിതത്തില് ഉണ്ടായ അനുഭവത്തില് നിന്നായിരിക്കണം വി. ത്രേസ്യ ഇപ്രകാരം പറഞ്ഞിട്ടുള്ളത്. ദൈവാരാധനയിലും പ്രാര്‍ത്ഥനയിലും നാമും എത്രമാത്രം തത്പരരായിരിക്കണമെന്ന് വി. യൗസേപ്പിന്‍റെ ജീവിതമാതൃക നമ്മെ പഠിപ്പിക്കുന്നു. കൂടാതെ വിശുദ്ധ യൗസേപ്പ് പ്രവര്‍ത്തിച്ചതെല്ലാം ഈശോയോടുകൂടി, ഈശോയില്, ഈശോയ്ക്കു വേണ്ടി ചെയ്തുകൊണ്ട് അദ്ദേഹത്തിന്‍റെ ജീവിതം തന്നെ ഒരു നിരന്തര പ്രാര്‍ത്ഥനയായി രൂപാന്തരപ്പെടുത്തി. നമ്മുടെ അനുദിന ജീവിത ചുമതലകളും ജോലികളുമെല്ലാം ഇപ്രകാരം ചെയ്തുകൊണ്ടും നമുക്കും നമ്മുടെ ജീവിതത്തെ പ്രാര്‍ത്ഥനയാക്കിത്തീര്‍ക്കാം. പ്രഭാതത്തിലെ തന്നെ നിയോഗപ്രകരണത്തിലൂടെ നമുക്ക് അത് നിര്‍വഹിക്കാം.\nഇറ്റലിയില് ഒരു സാധാരണ കുടുംബത്തില് ജിയോവാനി എന്ന യുവാവ് 1871-ല് കഠിനരോഗ ബാധിതനായി. സമര്‍ത്ഥരായ അനേകം ഡോക്ടര്‍മാരെക്കൊണ്ട് ചികിത്സ നടത്തിയെങ്കിലും രോഗശമനം ഉണ്ടായില്ല. ഇനി യാതൊരു മാര്‍ഗ്ഗവും അവശേഷിക്കുന്നില്ല എന്ന് അദ്ദേഹത്തിന് ബോദ്ധ്യമായി. ഉണ്ടായിരുന്ന വസ്തുവകകളെല്ലാം വിറ്റ് ആ കുടുംബം ഈ രോഗം മൂലം നിര്‍ദ്ദനാവസ്ഥയിലായിത്തീര്‍ന്നു. കണ്ണീരും കൈയുമായിത്തീര്‍ന്ന കുടുംബാംഗങ്ങള് ഡോക്ടര്‍മാരോട് ഏതെങ്കിലും വിധത്തില് ജിയോവാനിയെ രക്ഷിക്കണമെന്ന് കരഞ്ഞപേക്ഷിച്ചു. പക്ഷേ, ഡോക്ടര്‍മാരുടെ മറുപടി ഇപ്രകാരമായിരുന്നു. ” ഈ രോഗിക്ക് രക്ഷ പ്രദാനം ചെയ്യുവാന് ഇന്നുള്ള യാതൊരു വൈദ്യശാസ്ത്രത്തിനും സാദ്ധ്യമല്ല. ദൈവസഹായം കൊണ്ടു മാത്രം ഒരുപക്ഷേ ഇയാള് രക്ഷപെട്ടേക്കാം.”\nമരണത്തിന്‍റെ വക്കിലെത്തിയെന്നു ബോദ്ധ്യമായിരുന്നതിനാല് ഇടവക വികാരി ജിയോവാനിക്ക് രോഗീലേപനം നല്‍കിയിരുന്നു. മാര് യൗസേപ്പിന്‍റെ ഉത്തമ ഭക്തരായ കുടുംബാംഗങ്ങള് ജിയോവാനിക്കു വേണ്ടി ഈ പുണ്യപിതാവിന്‍റെ പക്കല് സഹായമഭ്യര്‍ത്ഥിച്ചു. എല്ലാവരും മുട്ടുകുത്തി തിരുസ്വരൂപത്തിന്‍റെ മുന്‍പില് അശ്രുകണങ്ങള് ചൊരിഞ്ഞു ദീര്‍ഘനേരം പ്രാര്‍ത്ഥിച്ചു. മാര് യൗസേപ്പിന്‍റെ രൂപത്തില് ചുംബിക്കുവാനുള്ള പ്രചോദനം രോഗിക്കുണ്ടായി. ആഗ്രഹം കുടുംബാംഗങ്ങളെ അറിയിച്ചു. അതനുസരിച്ച് രൂപം കൊണ്ടുവന്നു ചുംബിച്ചു. യുവാവില് അത്ഭുതകരമായ രോഗശാന്തിയുടെ ലക്ഷണങ്ങള് കണ്ടുതുടങ്ങുകയും ക്രമേണ രോഗവിമുക്തി ലഭിക്കുകയും ചെയ്തു.\nപ്രാര്‍ത്ഥനാ ജീവിതത്തില് ഉന്നതമായ പദവി പ്രാപിച്ച വി. യൗസേപ്പേ. അങ്ങ് ദൈവവുമായി നിരന്തര സമ്പര്‍ക്കത്തിലേര്‍പ്പെട്ടിരുന്നല്ലോ. അങ്ങ് ചെയ്തതെല്ലാം ഈശോയോടുകൂടിയും ഈശോയിലും ഈശോയ്ക്കു വേണ്ടിയുമായിരുന്നു. വത്സലപിതാവേ, ഞങ്ങളും ദൈവാരാധനയിലും പ്രാര്‍ത്ഥനയിലും തീക്ഷ്ണതയുള്ളവരാകുവാന് അനുഗ്രഹിക്കണമേ. ഞങ്ങളുടെ എല്ലാ പ്രവര്‍ത്തനങ്ങളും ഈശോയോടുകൂടിയും ഈശോയിലും ഈശോയ്ക്കു വേണ്ടിയും നിര്‍വഹിക്കുവാന് ഞങ്ങളെ പഠിപ്പിക്കണമേ.\nപ്രാര്‍ത്ഥനാജീവിതത്തിന്‍റെ മാതൃകയായ വി. യൗസേപ്പേ, ഞങ്ങളെ പ്രാര്‍ത്ഥിക്കുവാന് പഠിപ്പിക്കണമേ.\n👉✝🌿 The Old Testament – 8 FULL EPISODES – The Beginners Bible


സംവിധാനം മോഹൻലാൽ; ബറോസിൽ മമ്മൂട്ടിയും ഷാരൂഖ് ഖാനും ? | baroz|Mammootty|Mohanlal|Sharukh Khan\nHome/Cinema/സംവിധാനം മോഹൻലാൽ; ബറോസിൽ മമ്മൂട്ടിയും ഷാരൂഖ് ഖാനും ?\nCinemaComing SoonGeneralIndian CinemaInterviewsLatest NewsNEWS\nMar 19, 2021, 03:33 pm IST\nമോഹൻലാൽ ആദ്യമായി സംവിധായകന്റെ തൊപ്പിയണിയുന്ന ബറോസിന്റെ ചിത്രീകരണം ആരംഭിക്കുന്നു. ജിജോ നവോദയയുടെ കഥയെ ആസ്‍പദമാക്കിയാണ് ചിത്രം ഒരുങ്ങുന്നത്. പോര്‍ച്ചുഗീസ് പശ്ചാത്തലമുള്ള പിരീഡ് ചിത്രമാണ് ബറോസ്. ചിത്രത്തിന്റെ പ്രീ-പ്രൊഡക്ഷന് വര്‍ക്കുകള് കൊച്ചിയിലെ നവോദയ സ്റ്റുഡിയോയില് പുരോഗമിക്കുകയാണ്. ബറോസില് മമ്മൂട്ടിയും ഷാരൂഖ് ഖാനും അതിഥി കഥാപാത്രങ്ങളെ അവതരിപ്പിക്കുമെന്ന് റിപ്പോർട്ടുകൾ.\nമമ്മൂട്ടി, അജിത്, ഷാരൂഖ് ഖാന്, ചിരഞ്ജീവി എന്നിവരും ചിത്രത്തിന്റെ ഭാഗമാകും എന്ന പുത്തൻ റിപ്പോർട്ട് ആണ് പുറത്തുവരുന്നത്. ചിത്രത്തിന് വോയിസ് ഓവര് ചെയ്യാനായാണ് താരങ്ങള് എത്തുന്നത്. മലയാളത്തില് മമ്മൂട്ടി, തമിഴില് അജിത്ത്, ഹിന്ദിയില് ഷാരൂഖ്, തെലുങ്കില് ചിരഞ്ജീവി എന്നിവരുടെ പേരുകളാണ് ഉയര്‍ന്നു കേള്‍ക്കുന്നത്. മോഹന്‍ലാലിന്റെ ഒടിയന് സിനിമയ്ക്ക് വേണ്ടി മമ്മൂട്ടി വോയിസ് ഓവര് ചെയ്തിരുന്നു.\nAlso Read:ചിലപ്പോൾ നാവു കെട്ടിയിടേണ്ടി വരും, സീനിയോരിറ്റിയും ഗുരുത്വവും മാനിക്കണമല്ലോ; നായയ്‌ക്കൊപ്പമുള്ള ചിത്രവുമായി അലി അക്ബര്\nആന്റണി പെരുമ്പാവൂരാണ് നിര്‍മ്മാണം. ചിത്രത്തിൽ മോഹൻലാൽ തന്നെയാണ് പ്രധാന കഥാപാത്രമായ ബറോസ് എന്ന ഭൂതത്തെ അവതരിപ്പിക്കുന്നത്. ഛായാഗ്രാഹകനായ സന്തോഷ് ശിവൻ ചിത്രത്തിന്റെ ഭാഗമാകുന്നതിന്റെ സന്തോഷം സോഷ്യൽ മീഡിയയിലൂടെ പങ്കുവെച്ചു. നാനൂറ് വര്‍ഷങ്ങളായി നിധിക്ക് കാവലിരിക്കുന്ന ബറോസ് യഥാര്‍ത്ഥ അവകാശിക്കായാണ് കാത്തിരിക്കുന്നത്. നിധി തേടി ഒരു കുട്ടി എത്തുന്നതാണ് ചിത്രത്തിന്റെ പ്രമേയം. പോര്‍ച്ചുഗീസ് പശ്ചാത്തലത്തിലാണ് ബറോസ് ഒരുങ്ങുന്നത്.\nbaroz Mammootty Mohanlal Sharukh Khan\nതന്‍റെ നിയോജകമണ്ഡലത്തില് 20-20 സ്ഥാനാര്‍ഥി ഇല്ലെങ്കിലും വോട്ട് ചെയ്യുന്നതാര്‍ക്കെന്ന് വെളിപ്പെടുത്തി ശ്രീനിവാസന്!\n"ജിപിയും ദിവ്യ പിള്ളയും വിവാഹിതരായോ?" ആരാധകരുടെ ചോദ്യത്തിന് മറുപടിയുമായി ജിപി


രോഗം മാറി വീട്ടിലെത്തിയ രോഗിക്ക് 10 ദിവസത്തിന് ശേഷം വീണ്ടും 'കൊറോണ' - Kerala Views\ncricket, Featured, Sports February 22, 2020February 22, 2020 alan\nഒരു മുന് കൊറോണാവൈറസ് രോഗി ആശുപത്രി വാസം പൂര്‍ത്തിയാക്കി വീട്ടില് മടങ്ങിയെത്തി പത്താം നാള് വീണ്ടും പോസിറ്റീവായി മാറിയത് ആശങ്കയാകുന്നു. രോഗമുക്തി നേടി മടങ്ങിയവര് അപകടകാരികളായ വൈറസിനെ ഉള്ളില് കൊണ്ടുനടക്കുന്നതായാണ് ആശങ്ക ഉയരുന്നത്. ഒരു ചൈനീസ് നഗരത്തില് നിന്നും ഈ മാസം ആദ്യം ഡിസ്ചാര്‍ജ്ജ് ചെയ്ത രോഗി സ്വയം ക്വാറന്റൈന് ചെയ്ത് താമസിക്കവെയാണ് വൈറസ് തിരിച്ചറിഞ്ഞത്.\nപരിശോധനകള് പൂര്‍ത്തിയാക്കാതെ രോഗമുക്തി സ്ഥിരീകരിച്ച് രോഗിയെ തിരിച്ചയച്ചെന്ന സംശയമാണ് വിദഗ്ധര് പങ്കുവെയ്ക്കുന്നത്. ചൈനയിലെ സിഷ്വാന് പ്രവിശ്യയിലെ ചെങ്ക്ഡുവിലാണ്‌ഈ വ്യക്തി താമസിക്കുന്നത്. ഇദ്ദേഹം രോഗമുക്തി നേടി തിരിച്ചുവന്നെങ്കിലും ഇവരുടെ കുടുംബം ഐസൊലേഷനില് തുടരുകയായിരുന്നുവെന്ന് കമ്മ്യൂണിറ്റി അധികൃതര് അവകാശപ്പെടുന്നു.\nപരിശോധനകള്‍ക്കായി മെഡിക്കല് സെന്ററില് കൊണ്ടുപോയ ഫെബ്രുവരി 19ന് മുന്‍പ് കുടുംബം വീടുവിട്ട് പുറത്തിറങ്ങിയിരുന്നില്ല. എന്നാല് പരിശോധനാ ഫലം പുറത്തുവന്നപ്പോള് മുന് രോഗി വീണ്ടും വൈറസ് ബാധിതനായി. ഇതേ ദിവസം തന്നെ ഈ കുടുംബത്തെ അടുത്തുള്ള പബ്ലിക് ഹെല്‍ത്ത് ക്ലിനിക്കല് സെന്ററില് ക്വാറന്റൈനിലേക്ക് നീക്കിയെന്ന് അധികൃതര് പറയുന്നു.\nരോഗമുക്തി നേടിയ വ്യക്തിക്ക് വീണ്ടും രോഗം വന്നതായ വാര്‍ത്ത കാട്ടുതീ പോലെയാണ് ചൈനീസ് സോഷ്യല് മീഡിയയില് പടര്‍ന്നത്. സമാനമായ രീതിയില് നിരവധി കേസുകള് ഉണ്ടാകാമെന്നാണ് ഇവര് ഭയപ്പെടുന്നത്. ആശുപത്രികള് പരിശോധനാ നിലവാരം മെച്ചപ്പെടുത്തണമെന്നും ആവശ്യം ഉയരുന്നുണ്ട്.\nഡിസ്ചാര്‍ജ് ആയി പിറ്റേ ദിവസം സ്‌കൂളിന് സമീപത്തു നിന്നും മുട്ടന് മൂര്‍ഖനെ പിടിച്ച് കൂടുതല് കരുത്തോടെ വാവ സുരേഷ്, എക്സ്‌ക്ലൂസീവ് വീഡിയോ


Best Poems Books read and Download free | മാതൃഭാരതി\nഒരിക്കൽ കൂടി നമുക്ക് ബാല്യത്തിലേക്ക് മടങ്ങാം. ഓരോ നിമിഷവും, ഓരോ നിമിഷവും ഞാൻ സമാധാനത്തിന്റെ ശ്വാസം കണ്ടെത്തുന്നു. , ജീവൻ നിലച്ചു, ശ്വാസം തുടർന്നുകൊണ്ടിരുന്നു. പ്രതീക്ഷയുടെ നൂലിൽ ഞാൻ തുന്നൽ തുടരും ഓരോ ദിവസവും ആഗ്രഹങ്ങൾ വന്നുകൊണ്ടിരുന്നു. രാത്രി മുഴുവൻ ...\nഅവൾ സ്നേഹത്തിൽ എത്രമാത്രം ശ്രദ്ധിക്കുന്നുവെന്ന് ഞങ്ങളോട് ചോദിക്കരുത്. ദശലക്ഷക്കണക്കിനാളുകളുടെ ആൾക്കൂട്ടത്തിനിടയിലും അവൾ എല്ലാവരോടും എന്റെ അവസ്ഥ ചോദിക്കുന്നു. എന്നെ കണ്ടാൽ അവൻ സമയം കാണുന്നില്ല, സമയത്തിന്റെ ആവശ്യവും അവൻ കാണുന്നില്ല. തിരക്കേറിയ ഒത്തുചേരലിലും\nസംസാരിക്കുക, ഇന്ന് ഞാൻ നിങ്ങൾക്ക് എന്ത് സമ്മാനം നൽകണം? ഞാൻ നിങ്ങൾക്ക് മനോഹരമായ സമ്മാനമാണ് ജീവിതത്തേക്കാൾ നിന്നെ സ്നേഹിക്കുന്നു ഇന്ന് നിങ്ങൾ എന്ത് പറഞ്ഞാലും ഞാൻ അത് നിങ്ങൾക്കായി ചെലവഴിക്കണോ? നിങ്ങളുടെ ജീവിതം വിലപ്പോവില്ല, ശ്രദ്ധിക്കൂ. നിങ്ങളുടെ പ്രണാമത്തിൽ\nവിജയിച്ചുകൊണ്ട് ഞങ്ങൾ വിജയി പന്തയം കാണിക്കും. നിങ്ങളെയും നിങ്ങളെയും പുഞ്ചിരിക്കാൻ പഠിപ്പിക്കും രാവിലെയും വൈകുന്നേരവും ദൈവത്തോട് പ്രാർത്ഥിക്കുക. നിങ്ങളുടെ ഭാഗ്യത്തിൽ ഞാൻ സന്തോഷം എഴുതാം വളരെ ശ്രദ്ധിക്കൂ, എന്റെ മുത്തശ്ശിയെ ശ്രദ്ധിക്കൂ താമസിയാതെ ഞാൻ നിങ്ങളെ ല\nദർദിയയായിരുന്നു നിങ്ങളുടെ ആഗ്രഹം. ഞങ്ങൾ അനുസരിച്ചു ***************************************** ഞാൻ സ്വപ്നത്തെക്കുറിച്ച് ചിന്തിച്ചിട്ടുപോലുമില്ല അദ്ദേഹത്തിന് ഒരു സമ്മാനം ലഭിച്ചു ***************************************** സ്വപ്നം യാഥാർത്ഥ്യമായി രണ്ടാമത്തേതുമായ\nചിതറിയ ഓർമ്മകൾ ഇനിയും തെളിയാത്ത ചിത്രങ്ങൾ കണ്ണിനെ മറച്ച ചിത്രങ്ങൾ ഹൃദയത്തെ തെളിയിച്ച ഓർമ്മകൾ എൻ്റെ ബാല്യകാലം. ഓർക്കാൻ നിനയ്ക്കുമ്പോഴെല്ലാം അതിലേക്ക് ലയിക്കാൻ മാത്രമായി നുറുങ്ങു നാളുകൾ തെളിയുന്നു. കരഞ്ഞു കണ്ണു നിറഞ്ഞതെല്ലാം ഓർമ്മയില്ലെങ്കില്ലും ...\nനിങ്ങളുടെ സൗമ്യമായ നീരസം നിങ്ങളുടെ ഹൃദയത്തെ ഇരുത്തുന്നു. നിങ്ങളിൽ നിന്ന് പോയാൽ എന്ത് സംഭവിക്കുമെന്ന് ചിന്തിക്കുക ******************************************* നിങ്ങളുമായി ബന്ധിപ്പിച്ചിരിക്കുന്ന എല്ലാ ഷായെയും ഞാൻ സ്നേഹിക്കുന്നു. ഞാൻ നിന്നെ മാത്രം സ്നേഹിക്കുന\n(1) അച്ഛൻ ഒരു വര്‍ഷകാല പ്രഭാതത്തില് നനുത്ത മണ്ണില്..... കാൽ പതിപ്പിച്ചു നടക്കുമ്പോള് അറിയുന്നു ഞാൻ അച്ചന്റെ സ്നേഹം ...... ആ പാദങ്ങളിലായ് കുഞ്ഞ് പാദം ചേർത്ത് വെച്ച് പിച്ചവെച്ചൊരു ഓർമ്മകളും...... ശിശിരകാല പുലരിയില് ഹിമകണമുര്‍ന്നോരെന് ...\nItsacollection of Malayalam Poems.Itsacollection based on love.All poetry lovers are invited to read this book.All poem was written based on the subject Love.


Malayalam news || സണ്ണി ലിയോണിന്റെ നഗ്നവീഡിയോ; വീട്ടമ്മയുടെ പരാതിയില് പൊലീസ് കേസെടുത്തു\nസണ്ണി ലിയോണിന്റെ നഗ്നവീഡിയോ; വീട്ടമ്മയുടെ പരാതിയില് പൊലീസ് കേസെടുത്തു\nബോളിവുഡിലെ നായികയും അശ്ലീല ചിത്രങ്ങളിലെ മുന്‍നായികയുമായ സണ്ണി ലിയോണിനെതിരെ വീട്ടമ്മ നല്‍കിയ പരാതിയില് പൊലീസ് നടിക്കു നോട്ടീസ് നല്‍കി. അശ്ലീല രംഗങ്ങളില് അഭിനയിച്ചതിന്റെ പേരിലാണ് സണ്ണിലിയോണിനെതിരെ വീട്ടമ്മ പരാതി നല്‍കിയത്. മഹാരാഷ്ട്രയിലെ ഡോംബിവ്‌ലി പൊലീസാണ് കേസ് എടുത്തത്. ഇന്റര്‍നെറ്റില് പരതുന്നതിനിടയില് സണ്ണി ലിയോണിന്റെ നഗ്നവീഡിയോകള് കണ്ടുവെന്നാണ് അഞ്‌ജലി പാലന് എന്ന വീട്ടമ്മയുടെ പരാതി. ഈ ചിത്രങ്ങള് കുട്ടികളെ വഴിതെറ്റിക്കുമെന്നു വീട്ടമ്മ പരാതിയില് ചൂണ്ടിക്കാട്ടിയിട്ടുണ്ട്. താനെയിലെ സൈബര് സെല്ലിനു പൊലീസ് പരാതി കൈമാറി. ഹിന്ദി ചിത്രങ്ങളില് അഭിനയിക്കുന്നതിനുമുമ്പ് സണ്ണി ലിയോണ് വിദേശത്തായിരുന്നു. അവിടെ അശ്ലീല വീഡിയോകളില് നായികയായി അഭിനയിച്ചിട്ടുണ്ട്. ഏതാനും വര്‍ഷംമുമ്പ് ഇന്ത്യയിലേക്ക് വന്ന നടിക്കെതിരെ വ്യാപക പ്രതിഷേധം ഉയര്‍ന്നിരുന്നു.


Malayalam news || ഒരു ഉഡായിപ്പ് പത്രപ്രവര്‍ത്തകയും പാവം ഞാനും........\nഒരു ഉഡായിപ്പ് പത്രപ്രവര്‍ത്തകയും പാവം ഞാനും........\nജോലിയുടെ ഭാഗമായി വയനാട്ടില് നിന്നും ചേര്‍ത്തലയിലേയ്‌്‌ക്കുള്ള യാത്രമധ്യേ കോഴിക്കോട് റെയില്‍വേ സ്‌റ്റേഷനില് വച്ചു അര്‍ദ്ധരാത്രിയ്‌ക്ക് ഒരു സ്‌ത്രീയെ പരിചയപ്പെട്ടത്. സ്വതന്ത്രപത്രപ്രവര്‍ത്തകയെന്നു പരിചയപ്പെടുത്തി പ്രമുഖ മലയാള പത്രത്തിന്റെ പേരു ചേര്‍ത്തടിച്ച വിസിറ്റിംഗു കാര്‍ഡും അവര് എനിക്കു നല്‍കി.\nപത്രപ്രവര്‍ത്തക എന്നു കേട്ടതോടെ എനിക്ക് ത്രില്ലായി. രാത്രിയില് ഉറക്കം കളഞ്ഞു ട്രെയിനിലിരുന്ന് പത്രപ്രവര്‍ത്തനത്തെ സംബന്ധിച്ച് ഗംഭീര ചര്‍ച്ച. സിനിമ ലോകത്തെ ബന്ധങ്ങളെക്കുറിച്ചെല്ലാം അവര് വാചാലയായി. നാലോളം സിനിമയ്‌ക്ക് തിരക്കഥ എഴുതുകയാണത്രേ കക്ഷി. നമ്മുടെ ലോഹിതദാസിനെയൊക്കെ ലോഹിയെന്നാണ് കക്ഷി അഭിസംബോധന ചെയ്‌തത്. ദീലീപിന്റെയും മഞ്ചുവാര്യരുടെയും കുടുംബ ജീവിതമൊക്കെ പച്ചവെള്ളം പോലെ പറയുന്നു. ...\nജേര്‍ണലിസം പഠിച്ചു പോയതു കൊണ്ടും പത്രത്താളില് സ്റ്റോറി ചെയ്‌തു നാലാളറിയുന്ന പത്രപ്രവര്‍ത്തകയാകണമെന്ന അതിമോഹം ഉണ്ടായിരുന്നതു കൊണ്ടും ഇത്രയേറെ ആശയങ്ങള് ഉള്ള ഒരാളെ പരിചയപ്പെടാന് സാധിച്ചതില് ഞാനും ഹാപ്പിയായി. പത്രപ്രവര്‍ത്തനം തലയ്‌ക്ക് പിടിച്ച പീരുമേടുകാരിയായ എന്റെ ചങ്ങാതിയെക്കുറിച്ച് പറഞ്ഞപ്പോള് ജേര്‍ണലിസ്റ്റിന് പെരുത്ത സന്തോഷം.\nഇതുപ്പോലെ ഊര്‍ജ്ജസ്വലയായ തേടി നടക്കുകയായിരുന്നത്രേ അവര്. കൂട്ടായ പ്രവര്‍ത്തങ്ങളുടെ സാധ്യത അവര് വിശദമായി അവതരിപ്പിച്ചു. ഏതായാലും എറണാകുളത്തിറങ്ങി ഞാന് വീട്ടിലേയ്‌ക്ക് ബസു പിടിച്ചു. തിരുവനന്തപുരത്ത് പോകുന്ന ഭവതി ഒരാഴ്‌ചയ്‌ക്ക് ശേഷം കോഴിക്കോട്ടെയ്‌ക്ക് മടങ്ങുമെന്നാണ് പറഞ്ഞിരുന്നത്. ചാന്‍സുകള് വിളിച്ചറിയ്‌ക്കണമെന്നു പറഞ്ഞു ഫോണ് നമ്പരും കൊടുത്തു. എപ്പോഴെങ്കിലും കാണാമെന്നു പറഞ്ഞാണ് ഞാന് പിരിഞ്ഞത്.\nസ്വതന്ത്ര പത്രലോകത്തെ കൂട്ടുകാരിയെ സിനിമയില് തിരക്കഥാകൃത്താക്കാവാന് ഇതാ വലിയ അവസരം വന്നിചേര്‍ന്നിരിക്കുന്നു. ഞാന് ഉള്‍പുളകിതയായി സന്തോഷ വര്‍ത്തമാനം വീട്ടിലേയ്‌ക്ക് വരുന്ന വഴി തന്നെ ബൂത്തില് കയറി കൂട്ടുകാരിയെ വിളിച്ചറിയിച്ചു. ഇതാ വെറും പത്രപ്രവര്‍ത്തനവുമായി നടക്കുന്ന നിന്നെ നാലാള് അറിയുന്ന തിരക്കഥാകൃത്താക്കാന് ഞാന് പോകുകയാണെന്ന അഹംഭാവം എന്റെ സ്വരത്തിലും ഉണ്ടായിരുന്നു.( ഹോസ്‌റ്റലില് വച്ചു ഈ കൂട്ടുകാരിയുടെ ബോറന് സാഹിത്യം എല്ലാ ദിവസവും കേള്‍ക്കാന് വിധിക്കപ്പെട്ട ഹതഭാഗ്യയായിരുന്നു ഞാന്)\nപിറ്റേ ദിവസം അതിരാവിലെ സ്വതന്ത്ര പത്രപ്രവര്‍ത്തകയുെട ഒരു ഫോണ്‍കോള്. ഞാന് വൈകിട്ട് ചേര്‍ത്തലയില് എത്തും.\nവൈകിട്ട് ഞാന് ചേര്‍ത്തലയിലെ എന്റെ വീട്ടിലേയ്‌ക്ക് വരുന്നു. അപ്രതീക്ഷിതമായ വരവില് എന്തോ പന്തിക്കേടു തോന്നിയെങ്കിലും പീരുമേട്ടിലെ കൂട്ടുകാരിയെ ഞാന് വിളിച്ചു വരുത്തി.\nസ്വതന്ത്ര പത്രപ്രവര്‍ത്തക ചേച്ചിയുടെ വാചകമടിയില് പന്തിക്കേടും പൊരുത്തക്കേടുകളും മണക്കുന്നതായി പീരുമേട്ടിലെ കൂട്ടുകാരി പറഞ്ഞപ്പോള് ഞാന് പൊട്ടിത്തെറിച്ചു.\n"നീ എല്ലാത്തിനെയും പത്രക്കാരെപ്പോലെ സംശയ ദൃഷ്ടിയോടെ നോക്കുന്നതു കൊണ്ടാണ്. "\nഅതിഥിയായി എത്തിയ സ്വതന്ത്ര പത്രപ്രവര്‍ത്തകയ്‌ക്ക് ഹോം സയന്‍സുകാരിയായി അനിയത്തിയുടെ പാളിപ്പോയ ചീരക്കറിയിലെ വെള്ളം ഊറ്റിയെടുത്ത് കുരുമുളക് പൊടിയുപമിട്ട് സൂപ്പാക്കി നല്‍കി നന്നായി സത്‌ക്കരിച്ചുവെങ്കിലും എവിടെ കിടത്തുമെന്നായി ആശങ്ക. അവസാനം സ്വതന്ത്ര പത്ര പ്രവര്‍ത്തകയെ ഒരു മുറിയില് കിടത്തി ഞങ്ങള് ഉറങ്ങാതെ കാവലിരുന്നു. ഒരുവിധത്തില് പുലര്‍ച്ചേ അവരെ ഞങ്ങള് പായ്‌ക്ക് ചെയ്‌തു. ഇനിയും ഇതുപ്പോലെയുള്ള ഉഡായിപ്പുകളെ വിളിച്ചുകൊണ്ടു വന്നു മെനക്കെടുത്തരുതെന്ന് പറഞ്ഞു ചീത്ത വിളിച്ചും എന്റെ വിവരക്കേടിനെ പ്രകീര്‍ത്തിച്ചും കൂട്ടുകാരി മടങ്ങി.\n4-ാം ദിവസം ഇടുക്കി ജില്ലില് നിന്നു ആലപ്പുഴ ജില്ലയിലേയ്‌ക്ക് ഫോണ് കോള്. സഹോദരി ഇന്നത്തെ പത്രമെടുത്ത് ഒന്നു മറിച്ചു നോക്ക്\nനോക്കിയാ ഞാന് ഞെട്ടി. പിന്നെ വീട്ടുകാരെ കാണിച്ചതോടെ വീട്ടുകാരും കൂട്ടമായി ഞെട്ടി.\nവാര്‍ത്തയിങ്ങനെ .... 'അറിയിപ്പ് ' ഈ ചിത്രത്തില് കാണുന്ന .....യാള് .... പത്രവുമായി യാതൊരു ബന്ധവുമില്ല പത്രത്തിന്റെ പേരുപയോഗിച്ചു സാമ്പത്തിക ക്രമക്കേടുകളും തട്ടിപ്പുകളും നടത്തിയതായി അറിയുന്നു. വട്ടക്കണ്ണട വച്ച ആ സ്വതന്ത്ര പത്രപ്രവര്‍ത്തകയുടെ പത്രത്തിലെ ചിത്രത്തിലേയ്‌ക്ക് വീണ്ടും വീണ്ടും ഞാന് നോക്കി. ഇന്നലെ ഞാന് പരിചയപ്പെട്ട അതേ സ്‌ത്രീ. എന്റെ അനിയത്തിയുടെ ചീര സൂപ്പു കുടിച്ച് അവള് ലോകപ്രശസ്‌തയായ പാചകക്കാരിയാകുമെന്നും ചാനലിലെ കുക്കറി ഷോയില് ഒരവസരം വാങ്ങിത്തരാമെന്നും പറഞ്ഞ അത്‌േ പത്രപ്രവര്‍ത്തക... എന്റെ കൂട്ടൂകാരിയെ മറ്റൊരു ലോഹിത ദാസാക്കുമെന്നു മോഹിപ്പിച്ച അതേ പത്രപ്രവര്‍ത്തക തട്ടിപ്പ് പത്രപ്രവര്‍ത്തകയായി പത്രതാളില് നീണ്ടു നിവര്‍ന്നു കിടക്കുന്നു. കമലിന്റെ ചിത്രം, സത്യന് അന്തിക്കാട്, ലോഹി, സത്യമായിട്ടും എന്നിലെ പത്രപ്രവര്‍ത്തക പകച്ചു പോയി.\nഇന്ന് വീണ്ടും അവരെ ഓര്‍ക്കാന് കാരണമുണ്ട്. എന്റെ പീരുമേട്ടിലെ കൂട്ടുകാരി അവരെ വീണ്ടും കണ്ടു. ഇത്തവണ ഒരു വ്യത്യാസമുണ്ട് സാമൂഹ്യപ്രവര്‍ത്തകയായാണ്. സ്‌ത്രീകളെ പുനരുദ്ധരിക്കാന് നടക്കുന്ന അവര് കൂട്ടുകാരിയെ തിരിച്ചറിഞ്ഞതോടെ അവിടെ നിന്നു മുങ്ങി.\nപുതിയ പേരില് പുതിയ തട്ടിപ്പുമായി അവര് മറ്റൊരിടത്ത് പൊങ്ങിയിട്ടുണ്ടാകും.... പുതിയ പുതിയ തട്ടിപ്പുകളുടെ കഥ കേള്‍ക്കുമ്പോള് ഭാഗ്യം കൊണ്ട് ഒരു തട്ടിപ്പില് നിന്ന് ഞാന് രക്ഷപ്പെട്ട അനുഭവം ഞാന് ഓര്‍ക്കും. അമിതമായി വാചകമടിക്കുന്നവരെ വിശ്വസിക്കാതിരിക്കുകയാണെങ്കില് ഇത്തരം തട്ടിപ്പുകളില് നിന്ന് ഒരു പരിധിയ വരെയെങ്കിലും നമുക്ക് രക്ഷപ്പെടാം.


Janmabhumi| രാജ്യവിരുദ്ധ പരാമര്‍ശം നടത്തിയ ഐഷ സുല്‍ത്താനയ്ക്ക് പിന്തുണയുമായി മനോരമ ന്യൂസ് എഡിറ്റര്; രാജ്യദ്രോഹക്കുറ്റം ചുമത്തി കേസെടുത്തതിനെതിരെ പ്രമോദ് രാമന്\nരാജ്യവിരുദ്ധ പരാമര്‍ശം നടത്തിയ ഐഷ സുല്‍ത്താനയ്ക്ക് പിന്തുണയുമായി മനോരമ ന്യൂസ് എഡിറ്റര്; രാജ്യദ്രോഹക്കുറ്റം ചുമത്തി കേസെടുത്തതിനെതിരെ പ്രമോദ് രാമന്\nരാജ്യവിരുദ്ധ പരാമര്‍ശം നടത്തിയ ഐഷ സുല്‍ത്താനയ്ക്ക് പിന്തുണയുമായി മനോരമ ന്യൂസ് എഡിറ്റര്; രാജ്യദ്രോഹക്കുറ്റം ചുമത്തി കേസെടുത്തതിനെതിരെ പ്രമോദ് രാമന്\nJune 11, 2021, 06:26 p.m.\nബിജെപി. ലക്ഷദ്വീപ് പ്രസിഡന്റ് സി അബ്ദുല് ഖാദര് ഹാജിയുടെ പരാതിയുടെ അടിസ്ഥാനത്തിലാണ് കവരത്തി പോലീസ് ഐഷക്കെതിരെ രാജ്യദ്രോഹക്കുറ്റം ചുമത്തി എഫ്ഐആര് രജിസ്റ്റര് ചെയ്തത്. ഐഷയെ അറസ്റ്റ് ചെയ്യാനുള്ള നടപടികളിലേക്ക് ഉടന് കടക്കുമെന്നും പോലീസ് വ്യക്തമാക്കി. 124 അ ,153 ആ എന്നീ ദേശവിരുദ്ധ വകുപ്പുകള് ചുമത്തിയാണ് കേസ് എടുത്തിരിക്കുന്നത്.\nകൊച്ചി: ഭാരതത്തിനെതിരെ രാജ്യവിരുദ്ധ പരാമര്‍ശം നടത്തിയ നടിയും സംവിധായകയുമായ ഐഷ സുല്‍ത്താനയ്ക്ക് പിന്തുണയുമായി മനോരമ ന്യൂസ് കോ-ഓര്‍ഡിനേറ്റിങ്ങ് എഡിറ്റര് പ്രമോദ് രാമന്. ഷെയ്‌ക്കെതിടെ രാജ്യദ്രോഹകുറ്റം ചുമത്തിയ സംഭവത്തില് എതിര്‍പ്പ് പ്രകടിപ്പിച്ച് ഫേസ്ബുക്കിലാണ് അദേഹം രംഗത്തെത്തിയത്. 'എത്ര കടുത്തവിമര്‍ശനവും രാജ്യദ്രോഹമല്ലെന്ന് സുപ്രിംകോടതി പറഞ്ഞത് ലക്ഷദ്വീപ് എന്ന ഇന്ത്യന് മണ്ണിനു വേണ്ടിക്കൂടിയാണ്. ഇത് ഇനിയും നാം അനുവദിച്ചുകൂടാ'യെന്ന് അദേഹം ഫേസ്ബുക്കില് കുറിച്ചു.\nFacebook Post: https://www.facebook.com/pramod.raman.161/posts/5555394721197847\nലക്ഷദ്വീപിലെ ഭരണകൂടത്തിനെതിരേ വ്യാജവാര്‍ത്തകള് പ്രചരിപ്പിക്കാന് ടൂള്‍കിറ്റ് അടക്കം തയാറാക്കിയ സിനിമ പ്രവര്‍ത്തകയാണ് ഐഷ. കഴിഞ്ഞ ദിവസം മീഡിയ വണ് നടത്തിയ രാത്രി ചര്‍ച്ചയിലാണ് ലക്ഷദ്വീപ് നിവാസികള്‍ക്കു നേരേ ഭാരത സര്‍ക്കാര് കൊറോണ എന്ന ബയോവെപ്പണ്(ജൈവായുധം) പ്രയോഗിച്ചു എന്ന് ഐഷ പറഞ്ഞത്. ഐഷയുടെ പരാമര്‍ശം ഉണ്ടായ ഉടന് അതു പിന്‍വലിക്കണമെന്നും കടുത്ത രാജ്യവിരുദ്ധതയാണ് പറയുന്നതെന്നും ചര്‍ച്ചയില് പങ്കെടുത്ത ബിജെപി പ്രതിനിധി വിഷ്ണു വ്യക്തമാക്കിയിരുന്നു. ഒരു ഭരണകൂടം അവരുടെ പൗരന്‍മാരുടെ നേര്‍ക്ക് ജൈവായുധം പ്രയോഗിച്ചു എന്ന എങ്ങനെ പറയാന് സാധിക്കുന്നു എന്നും വിഷ്ണു ഐഷയോട് ചോദിച്ചു. എന്നാല്, താന് പറഞ്ഞതില് ഉറച്ചു നില്‍ക്കുന്നു എന്നും ചൈന മറ്റു രാജ്യങ്ങള്‍ക്ക് മേല് പ്രയോഗിച്ച ജൈവായുധമാണ് കൊറോണ എന്നു പറയുന്നതു പോലെയാണ് ഇതെന്നും ഐഷ പറഞ്ഞിരുന്നു. കോവിഡ് ഇല്ലാതിരുന്ന നാട്ടില് ഇളവുകള് നല്‍കിയാണ് അഡ്മിനിസ്‌ട്രേറ്റര് കോവിഡ് രോഗം എത്തിച്ചതെന്നും ഐഷ ആരോപിച്ചു.\nപൗരന്‍മാര്‍ക്കു നേരേ ജൈവായുധം പ്രയോഗിച്ചു എന്നത് പിന്‍വലിക്കാന് തയാറാകാന് അവതാകരനായ നിഷാദ് റാവുത്തറോട് ബിജെപി പ്രതിനിധി ആവശ്യപ്പെട്ടെങ്കിലും അതിനു മാധ്യമപ്രവര്‍ത്തകന് തയാറായില്ല. ഐഷ പറഞ്ഞത് അതീവ ഗുരുതര ആരോപണമാണെന്ന് വ്യക്തമാക്കിയ നിഷാദ്, അതു ഏറ്റെടുക്കാനോ തള്ളിക്കളയാനോ താനില്ലെന്നും പറഞ്ഞത് തെളിയിക്കാന് ഐഷ തയാറാണെന്നും വ്യക്തമാക്കുകയായിരുന്നു. തുടര്‍ന്നു അഡ്മിനിസ്‌ട്രേറ്ററുടെ ബയോവെപ്പണ് തന്നെയാണ് കോവിഡെന്നും പലതവണ ഐഷ ആവര്‍ത്തിച്ചിരുന്നു.\nരാജ്യദ്രോഹക്കേസ്; ഐഷ സുല്‍ത്താനയുടെ മുന്‍കൂര് ജാമ്യാപേക്ഷ പരിഗണിക്കുന്നത് വ്യാഴാഴ്ചത്തേക്ക് മാറ്റി; തീരുമാനം ഹര്‍ജിക്കാരിയുടെ ആവശ്യപ്രകാരം\nരാജ്യദ്രോഹക്കേസ്; മുന്‍കൂര് ജാമ്യം തേടി ഐഷ സുല്‍ത്താന ഹൈക്കോടതിയില്; ഹര്‍ജി നാളെ പരിഗണിക്കും


കേന്ദ്ര മത്സ്യബന്ധന നയം; സര്‍ക്കാര് വിജ്ഞാപനത്തില് അവ്യക്തത | Thoppumpadi\nകേന്ദ്ര മത്സ്യബന്ധന നയം; സര്‍ക്കാര് വിജ്ഞാപനത്തില് അവ്യക്തത\nPublished: May 17, 2017, 01:00 AM IST\nതോപ്പുംപടി: കേന്ദ്ര മത്സ്യബന്ധന നയവുമായി ബന്ധപ്പെട്ട് സര്‍ക്കാര് പുറത്തിറക്കിയ വിജ്ഞാപനത്തില് അവ്യക്തത. ഇന്ത്യന് അതിര്‍ത്തി കടലില് മീന് പിടിക്കാന് വിദേശക്കപ്പലുകളെ അനുവദിക്കില്ലെന്ന് വിജ്ഞാപനത്തില് പറയുന്നുണ്ട്. എന്നാല് 200 നോട്ടിക്കല് മൈല് വിസ്തൃതിയുള്ള രാജ്യത്തിന്റെ അതിര്‍ത്തിക്കടലില് പ്രവര്‍ത്തിക്കുന്ന യാനങ്ങളുടെ പ്രവര്‍ത്തനങ്ങളെ കുറിച്ച് വിജ്ഞാപനത്തില് ഒന്നും പറയുന്നില്ല. നിലവിലുണ്ടായിരുന്ന നിയമം റദ്ദാക്കിക്കഴിഞ്ഞു. ഇതിനായി ഒരു ബദല് നടപടിയുണ്ടാകുമെന്ന് പുതിയ നയം പറയുന്നു.\nഅതായത് ഇന്ത്യയുടെ അതിര്‍ത്തിക്കടലില് മീന് പിടിക്കുന്നതുമായി ബന്ധപ്പെട്ട് പാലിക്കേണ്ട കാര്യങ്ങളെ സംബന്ധിച്ച് ഒരു നിയമം ഇപ്പോള് നിലവിലില്ല. അതുകൊണ്ട് അന്താരാഷ്ട്ര നിയമമനുസരിച്ച് ഇപ്പോള് ഇന്ത്യയുടെ അതിര്‍ത്തിക്കടല് നിരോധിത പട്ടികയില് ഉള്‍പ്പെടും. ഇങ്ങനെ നിരോധിത മേഖലയില് പെടുന്ന കടലില് നിന്ന് പിടിച്ചെടുക്കുന്ന മത്സ്യത്തിന് അന്താരാഷ്ട്ര വിപണിയില് വിലക്ക് ഏര്‍പ്പെടുത്തിയിട്ടുണ്ട്. ഇത്തരം കാരണങ്ങള് പറഞ്ഞ് സമീപകാലത്ത് ശ്രീലങ്കയെ കരിമ്പട്ടികയില് പെടുത്തിയിരുന്നു.\nഇന്ത്യയുടെ അതിര്‍ത്തിക്കടലില് നിയമപരമായ ഒരു ശൂന്യത നിലനില്‍ക്കുകയാണ്. അതുകൊണ്ട് നിയമപരമായ അധികാരത്തോടെ ഈ മേഖലയില് നിന്ന് മീന് പിടിക്കാനാവില്ല. ആഴക്കടല് മീന് പിടിത്തവുമായി ബന്ധപ്പെട്ട് പുതിയൊരു വെസ്സല് ആക്ട് ഉണ്ടായില്ലെങ്കില്, ഈ മേഖലയില് നിന്നുള്ള മത്സ്യബന്ധനത്തിന് നിയമപരമായ പരിരക്ഷ ലഭിക്കില്ലെന്ന് മത്സ്യ മേഖലയില് പ്രവര്‍ത്തിക്കുന്ന ട്രേഡ് യൂണിയന് സംഘടനകള് ചൂണ്ടിക്കാട്ടുന്നു.\nമാത്രമല്ല, ആഴക്കടല് മീന് പിടിത്തത്തിന് വിദേശ സാങ്കേതിക വിദ്യ സ്വീകരിക്കാമെന്ന് പുതിയ നയത്തില് പറയുന്നുണ്ട്. ഇതു സംബന്ധിച്ചും അവ്യക്തത നിലനില്‍ക്കുകയാണ്. വിദേശ സാങ്കേതിക വിദ്യ ഉപയോഗപ്പെടുത്താമെന്ന വ്യവസ്ഥയുള്ളതിനാല് ഭാവിയില് വിദേശ കപ്പലുകള്‍ക്ക് അനുമതി നല്‍കാനാകുമെന്ന് ചൂണ്ടിക്കാണിക്കപ്പെടുന്നു. ഇത്തരം വ്യവസ്ഥയുടെ മറ പിടിച്ചാണ് എണ്‍പതുകളില് വിദേശക്കപ്പലുകള്‍ക്ക് അനുമതി നല്‍കിയതത്രെ.\nഇപ്പോള് തന്നെ 15-ഓളം വിദേശക്കപ്പലുകള് ഇന്ത്യന് അതിര്‍ത്തിക്കടലില് പ്രവര്‍ത്തിക്കുന്നുണ്ട്. നിലവില് ഏഴ് കമ്പനികളാണ് വിദേശക്കപ്പലുകള് പ്രവര്‍ത്തിപ്പിക്കുന്നത്. പുതിയ നിയമം നിലവില് വന്നതോടെ ഇവയുടെ പ്രവര്‍ത്തനം അവസാനിപ്പിക്കുമോ എന്ന് വ്യക്തമല്ല. വിദേശക്കപ്പലുകളുടെ വരവ് ഒഴിവാക്കുമെന്ന് നയത്തില് വ്യക്തമാണെങ്കിലും, വിജ്ഞാപനത്തിലെ അവ്യക്തത മത്സ്യമേഖലയില് ആശങ്കയ്ക്കിടയാക്കുന്നുണ്ടെന്ന് മത്സ്യത്തൊഴിലാളി ഐക്യവേദി സംസ്ഥാന പ്രസിഡന്റ് ചാള്‍സ് ജോര്‍ജ് ചൂണ്ടിക്കാട്ടുന്നു. ഇന്ത്യയുടെ അതിര്‍ത്തിക്കടലിലെ മീന്‍പിടിത്തവുമായി ബന്ധപ്പെട്ട് ആക്ട് തന്നെ വേണമെന്നാവശ്യപ്പെട്ട് കേന്ദ്ര കൃഷി സഹ മന്ത്രി സുദര്‍ശന് ഭഗവതിന് ചാള്‍സ് ജോര്‍ജ് നിവേദനം നല്‍കിയിട്ടുണ്ട്.


I and U - Rahman's blog: പപ്പേട്ടന്റെ കണ്ടെത്തലുകള്\nപത്മരാജന്റെ 'മൂന്നാംപക്കം' എന്ന സിനിമയുടെ സെറ്റില്‍വച്ചാണ് ഞാനാദ്യമായി ജയറാമിനെ കാണുന്നത്. മിമിക്രി ലോകത്തു നിന്ന് പപ്പേട്ടന്റെ തന്നെ അപരന് എന്ന ചിത്രത്തിലൂടെ സിനിമാലോകത്തേക്ക് വന്ന ജയറാം അപ്പോഴേക്കും മലയാളത്തില് പേരെടുത്തു തുടങ്ങിയിരുന്നു. കുറെ നല്ല സിനിമകള് ചുരുങ്ങിയ സമയം കൊണ്ടു ചെയ്യാന് ജയറാമിനു ഭാമുണ്ടായി. മൂന്നാംപക്കം പല കാര്യങ്ങള് കൊണ്ടും എനിക്ക് പ്രിയപ്പെട്ട സിനിമയായിരുന്നു. ഒന്നാമതായി മികച്ചയൊരു സിനിമ. ശക്തമായ കഥ. തിലകന് ചേട്ടന്റെ അപാരമായ പെര്‍ഫോമന്‍സ്. അങ്ങനെ സിനിമയുടെ ണങ്ങള് തന്നെ നിരവധിയുണ്ട്. മൂന്നാംപക്കത്തില് ജയറാമായിരുന്നു നായകന്. എനിക്ക് നായകന്റെ കൂട്ടുകാരന്റെ വേഷം മാത്രം. തമിഴില് എനിക്കു നല്ല തിരക്കുള്ള സമയമായിരുന്നു അത്. പക്ഷേ, എത്ര ചെറിയ വേഷമാണെങ്കിലും ഒരു മടിയും കൂടാതെ ഞാന് പപ്പേട്ടന്റെ സിനിമയില് അഭിനയിക്കും.\nകാരണം, എന്നെ ഒരു നടനാക്കിയത് അദ്ദേഹമാണ്. പത്മരാജന്റെ മൂന്നു കണ്ടെത്തലുകള് ഒന്നിച്ച സിനിമ കൂടിയായിരുന്നു അത്. എന്നെയും ജയറാമിനെയും കൂടാതെ അശോകനുമുണ്ടായിരുന്നു നല്ലൊരു വേഷത്തില്. ഞങ്ങള് മൂന്നുപേര്‍ക്കുമിടയില് നല്ലൊരു സൌഹൃദം രൂപപ്പെട്ടു വന്നതും ഈ ചിത്രത്തോടെയായിരുന്നു. ജയറാമിനൊപ്പം ഇരുന്നാല് സമയം പോകുന്നത് അറിയുകയേയില്ല. എപ്പോഴും തമാശകളും മിമിക്രിയുമൊക്കെയായി ജയറാം അരങ്ങ് കൊഴുപ്പിക്കും. ഞങ്ങള് ഒന്നിച്ചായിരുന്നു താമസം. ചിരികളും പൊട്ടിച്ചിരികളുമായി ആ ദിനങ്ങള് വളരെ വേ•ത്തില് കടന്നുപോയി. ജയറാമുമായി അന്നു തുടങ്ങിയ സൌഹൃദം ഇന്നും ഒരു കോട്ടവും തട്ടാതെ മുന്നോട്ടുപോകുന്നു. ജയറാം ശരിക്കും എന്റെ ഫ്രണ്ട് എന്നതിനെക്കാള് അപ്പുറമായി ഫാമിലി ഫ്രണ്ട് ആണ്. ഞങ്ങളുടെ കുടുംബങ്ങള് തമ്മില് നല്ല അടുപ്പമാണ്. ഒരുപക്ഷേ, ഞാനും ജയറാമും തമ്മില് സംസാരിക്കുന്നതിനെക്കാള് കൂടുതലായി ഞങ്ങളുടെ ഭാര്യമാര് തമ്മില് സംസാരിക്കാറുണ്ട്. ആഴ്ചയില് മൂന്നുനാലു തവണയെങ്കിലും ചുരുങ്ങിയത് അവര് ഫോണില് സംസാരിക്കും. ചിലപ്പോള് ഒന്നിച്ചു ഷോപ്പിങ്ങിനു പോകും. പാര്‍വതിയും മെഹ്റുന്നിസയുമായുള്ള അടുപ്പം ഞങ്ങളുടെ സൌഹൃദത്തിന്റെ വളര്‍ച്ചയ്ക്കും സഹായിച്ചിട്ടുണ്ട്. ഞങ്ങള് രണ്ടുപേരുടെയും കുടുംബങ്ങള് ഇടയ്ക്കിടെ കൂടിച്ചേരാറുണ്ട്. ചിലപ്പോള് ഞങ്ങളുടെ വീടുകളില് തന്നെ. അല്ലെങ്കില് ഏതെങ്കിലും റെസ്റ്ററന്റില് പോയി എല്ലാവരും കൂടി ഒന്നിച്ചു ഭക്ഷണം കഴിക്കും. ജയറാമുമായി സംസാരിക്കുമ്പോള് തന്നെ ഒരു അടുപ്പം തോന്നും. ഞങ്ങളുടെ ചിന്തകള്‍ക്കും സംസാരവിഷയങ്ങള്‍ക്കുമെല്ലാം ഒരു സാമ്യമുണ്ടാവും. പലകാര്യങ്ങളിലും ഞങ്ങളുടെ നിലപാടുകളും ഒന്നാവും. എനിക്കുതോന്നുന്നു, ജയറാമുമായുള്ള അടുപ്പത്തിനു കാരണവും ഒരേതരത്തിലുള്ള ഞങ്ങളുടെ ഈ ചിന്തകളാണെന്ന്. മൂന്നാംപക്കത്തിനു ശേഷം വിജി തമ്പിയുടെ കാലാള്‍പ്പടയിലാണ് ഞങ്ങള് ഒന്നിച്ചത്. ആ ചിത്രത്തില് ഞാനും ജയറാമുമായിരുന്നു നായകര്. നല്ലൊരു വേഷത്തില് സിദ്ദിഖും. വില്ലനായി സുരേഷ്പിയും. തമിഴില് അഭിനയിച്ചു തുടങ്ങിയ സമയത്ത് മദ്രാസിലേക്ക് താമസം മാറ്റാന് ജയറാം തീരുമാനമെടുത്തു. ഒരു വീടുവാങ്ങാനുള്ള ശ്രമത്തിലായിരുന്നു ഞാനുമപ്പോള്. ഞങ്ങള് ഒന്നിച്ചാണ് സ്ഥലം വാങ്ങിയത്. ഒരു മതിലിന്റെ അപ്പുറത്തും ഇപ്പുറത്തുമായി രണ്ടു വീടുകള് പണിയുകയായിരുന്നു ഞങ്ങളുടെ പദ്ധതി. ജയറാം അവിടെതന്നെ വീടു പണിതു. പക്ഷേ, മറ്റുചില കാരണങ്ങള്‍കൊണ്ട് എനിക്ക് ആ പദ്ധതി ഉപേക്ഷിക്കേണ്ടിവന്നു. ആ സ്ഥലം ഞാന് വിറ്റു. ഇപ്പോഴും മദിരാശിയില് ഞാന് ഒരു വീടു സ്വന്തമാക്കിയില്ല എന്നതാണ് മറ്റൊരു സത്യം. കഴിഞ്ഞ മാസം ജയറാമിന്റെ 'വെറുതെ ഒരു ഭാര്യ' എന്ന ചിത്രത്തില് ഒരു അതിഥി വേഷത്തില് ഞാന് അഭിനയിച്ചു. ജയറാമിന്റെ ചിത്രമായതുകൊണ്ടാണ് ഒരു അതിഥി വേഷമാണെങ്കിലും കൂടി അതു ചെയ്യാമെന്നു ഞാന് തീരുമാനിച്ചത്. കഥയില് നിര്‍ണായകമായ ട്വിസ്റ്റ് വരുത്തുന്ന കഥാപാത്രമാണ് എന്റേത്. പത്മരാജന്റെ മറ്റൊരു മികച്ച കണ്ടെത്തലായിരുന്നു അശോകന്. നല്ല നടന്. നല്ലൊരു ഗായകന്. നല്ല മനുഷ്യന്. അശോകന് എനിക്കൊപ്പം പല ചിത്രങ്ങളിലും അഭിനയിച്ചിട്ടുണ്ട്. എന്റെ കൂട്ടുകാരന്റെ വേഷവും അനുജന്റെ വേഷവുമൊക്കെ അശോകന് ചെയ്തിട്ടുണ്ട്. പത്മരാജന്റെ അരപ്പട്ട കെട്ടിയ ഗാമത്തില്' എന്ന സിനിമയുടെ സെറ്റില്‍വച്ചാണ് ഞാനാദ്യമായി അശോകനെ കാണുന്നത്. ആ സിനിമയില് ഞാനില്ലായിരുന്നു. പക്ഷേ, സെറ്റില് വരണമെന്ന് പപ്പേട്ടന് ആവശ്യപ്പെട്ടിരുന്നു. ആ സിനിമയില് അശോകന് ചെയ്ത റോളിന് പപ്പേട്ടന് എന്നെയും പരിണിച്ചിരുന്നു. പിന്നീട് എന്തുകൊണ്ടോ ആ റോള് അശോകനെ ഏല്‍പിക്കുകയായിരുന്നു അദ്ദേഹം. അന്നും പിന്നീടും ഞാനും അശോകനും തമ്മില് ഒരു ഹലോ ബന്ധം മാത്രമായിരുന്നു ഉണ്ടായിരുന്നത്. ആ സിനിമകളുടെ സെറ്റില് വച്ചൊന്നും രൂപപ്പെടാത്ത ഒരു അടുപ്പം മൂന്നാംപക്കത്തിന്റെ സെറ്റില് വച്ചാണ് ഞങ്ങള് തമ്മിലുണ്ടായത്. അതിനിടയാക്കിയത് ഒരു സംഭവമാണ്. ഒരു ദിവസം, പുലര്‍ച്ചെ വരെ ഷൂട്ടിങ് കഴിഞ്ഞ് ഞാനും ജയറാമും മുറിയിലെത്തിയപ്പോള് കട്ടിലില് ഒരു പ്രത്യേക ശബ്ദമുണ്ടാക്കി കൊണ്ടിരിക്കുകയാണ് അശോകന്. അദ്ദേഹത്തിന്റെ ഉണ്ടക്കണ്ണുകള് ചുവന്നിരുന്നു. കൈ കൊണ്ട് വയറ്റത്തടിക്കുന്നുണ്ട്. എന്താണ് സംഭവിക്കുന്നതെന്ന് ഞങ്ങള്‍ക്ക് മനസിലായില്ല. എന്തോ വല്ലായ്മയാണ് അശോകനെന്നു തോന്നി ഞങ്ങള് ഒാടിയടുത്ത് എത്തി. എല്ലാ ദിവസവും അതിരാവിലെയുള്ള അശോകന്റെ എക്സര്‍സൈസുകളിലൊന്നാണ് അതെന്ന് അറിഞ്ഞപ്പോള് ഞങ്ങള് പൊട്ടിച്ചിരിച്ചുപോയി. പിന്നീട് കുറെ ദിവസങ്ങളോളം അശോകനെ കളിയാക്കാനുള്ള ഒരു സംഭവം അങ്ങനെ കിട്ടി. ഇപ്പോഴും അശോകനെക്കുറിച്ചോര്‍ക്കുമ്പോള് എനിക്ക് ഈ സംഭവം ഒാര്‍മവരും. ജയറാമും ഞാനും അശോകനും ഒന്നിച്ചുള്ള താമസം വളരെ രസകരമായിരുന്നു. ജയറാമിന്റെ വക തമാശകള്. അശോകന്റെ പാട്ടുകള്. എപ്പോഴും അശോകന് പാട്ടുകള് മൂളിക്കൊണ്ടേയിരിക്കും. അശോകന്റെയും എന്റെയും സ്വഭാവങ്ങള് തമ്മില് പല സാമ്യങ്ങളും എനിക്കു തോന്നിയിട്ടുണ്ട്. അശോകനോട് ഒരു അടുപ്പം തോന്നാല് കാരണവും ഇതുതന്നെയാണ്. അധികം സംസാരിക്കുന്ന സ്വഭാവക്കാരനല്ല അശോകനും. സിനിമയിലെ കള്ളത്തരങ്ങളോ പരദൂഷണം പറച്ചിലോ ഒന്നും അശോകനില് എനിക്കു കാണാനായിട്ടില്ല. സിനിമയില് പിടിച്ചു നില്‍ക്കണമെങ്കില് അല്‍പം കള്ളത്തരങ്ങളൊക്കെ വേണമെന്നാണ് പറയാറ്. വിളഞ്ഞ വിത്തായാലേ സിനിമയില് മുളയ്ക്കൂ. എനിക്ക് ഇത്തരം രീതികളോട് ഒരിക്കലും താത്പര്യം തോന്നിയിട്ടില്ല. അശോകനും അതുപോലെ തന്നെയായിരുന്നു.\nAnonymous May 13, 2009 at 12:37 AM\nfriendship inside cinema cirlce is an intresting topic. rahman, pl . continue with ur friendship blogs\nAnonymous May 19, 2009 at 6:58 AM\nRehman, you are very innocent & honest that's what you did not reach on superstar level despite you have all the ability & glamour than other current stars. I appreciate your attitude & you will reach on top.\nശ്രീ May 27, 2009 at 7:28 PM\nമനോജ് കെ.ജയനും സുഹാസിനിയും\nറഷീന്, റഹ്മാന്, പിന്നെ..രഘുമാന്\nrahman writes about...\nar rahman (1)\nbaby shalini (1)\nbharath bandh (1)\nbike craze (1)\nenglish blog (3)\nfirst film (1)\nIV SASI (3)\nk balachander (2)\nK. S. Ravikumar (1)\nks sethumadhavan (1)\nmanoj k jayan (1)\nmn nambiar (1)\nmy name (1)\nnadiya moithu (2)\nprem nazir (1)\npuriyathe puthir (1)\nputhu puthu arthangal (2)\nsatyan anthikad (1)\nSharat kumar (1)\nsivaji ganeshan (1)\nsuresh gopi (1)\ntamil films (6)\ntelugu films (1)\nCopyright : blogs.actorrahman.com


പല്ലിൽ ഉണ്ടാകുന്ന പുളിപ്പ്, തീവ്ര വേദന; ദന്തക്ഷയത്തെ ചെറുക്കാം റൂട്ട്കനാൽ ചികിത്സയിലൂടെ! അറിയേണ്ടതെല്ലാം | tooth treatment\nWednesday 13 November 2019 02:31 PM IST : By സ്വന്തം ലേഖകൻ\nWednesday 13 November 2019 02:31 PM IST\nപ്രായഭേദമന്യേ എല്ലാവരെയും അലട്ടുന്ന പ്രശ്നമാണ് ദന്തക്ഷയം. പല്ലുകളുടെ ശുചിത്വത്തിലും പരിചരണത്തിലും നമ്മൾ കാട്ടുന്ന അശ്രദ്ധയും മാറുന്ന ജീവിതശൈലിയുമാണ് ദന്തക്ഷയത്തിനു പ്രധാനകാരണം. പല്ലിൽ പറ്റിപ്പിടിച്ചിരിക്കുന്ന ഭക്ഷണത്തിന്റെ അവശിഷ്ടങ്ങൾ പലതരം ബാക്ടീരിയകളുമായി പ്രതിപ്രവർത്തിക്കുമ്പോള് വായ്ക്കുള്ളിലെ അമ്ലത (അസിഡിക് ലെവൽ) വർധിക്കുന്നു. ഇവയാണ് ദന്തക്ഷയം ഉണ്ടാക്കുന്നത്.\nപല്ലിൽ ചെറിയൊരു പുളിപ്പ് തോന്നുന്നതാണ് ദന്തക്ഷയത്തിന്റെ ആദ്യ ലക്ഷണം. പല്ലിൽ നേർത്ത കറുപ്പുനിറം കാണുമ്പോഴും പലരും ഇതിനെ ഗൗരവമായി കാണില്ല. പിന്നീട് പല്ലുകളിൽ ചെറിയ സുഷിരങ്ങള് രൂപപ്പെടും. ഈ സുഷിരങ്ങളിൽ ഭക്ഷണാവശിഷ്ടങ്ങൾ കുടുങ്ങുകയും ഭക്ഷണം ചവച്ചരയ്ക്കുമ്പോഴും ചൂടുവെള്ളമോ തണുത്ത വെള്ളമോ കുടിക്കുമ്പോഴും ചെറിയ വേദന അനുഭവപ്പെടുകയും ചെയ്യും. വേദന കലശലാകുമ്പോഴാണ് പലരും ചികിൽസ തേടുന്നത്.\nറൂട്ട് കനാൽ ട്രീറ്റ്മെന്റ്\nപല്ലിനുള്ളിലെ രക്തക്കുഴലുകളെയാണ് റൂട്ട് കനാൽ എന്ന് വിളിക്കുന്നത്. ഈ രക്തക്കുഴലുകളിൽ ഉണ്ടാകുന്ന അണുബാധ നീക്കം ചെയ്യുന്ന ചികിൽസാരീതിയാമ് റൂട്ട്കനാൽ ട്രീറ്റ്മെന്റ്.\nഇനാമൽ, ഡെന്റേൺ, പൾപ് എന്നിങ്ങനെ പല്ലിന് മൂന്നു ലെയറുകളുണ്ട്. ഇവയിൽ പൾപിലാണ് രക്തധമനികൾ സ്ഥിതി ചെയ്യുന്നത്. ദന്തക്ഷയം തുടക്കത്തിൽ ഇനാമലിലും പിന്നീട് ഡെന്റേണിലും ബാധിച്ച ശേഷമാണ് ഉൾഭാഗത്തെ പൾപിൽ എത്തുന്നത്. ഈ അവസ്ഥയിലാണ് പല്ലുവേദന കലശലാകുന്നത്. ഇത്തരം അവസ്ഥയിൽ റൂട്ട് കനാൽ ചികിൽസയാണ് പല്ല് സംരക്ഷിക്കാനുള്ള പ്രതിവിധി.\nറൂട്ട് കനാൽ ചികിൽസ ചെയ്യുമ്പോൾ ആദ്യം പല്ലുകളുടെ വേരുകളിലൂടെ പല്ലുകൾക്ക് ബാധിച്ച പഴുപ്പ് പൂർണമായും നീക്കം ചെയ്യും.\nതുടർന്ന് കൃത്രിമ പദാർഥമായ ഗട്ടാ പർച്ചാ ഉപയോഗിച്ച് പ ല്ലിനുള്ളിലെ കനാലുകൾ നിറച്ച്, അതിനു മുകളിലായി സിൽവർ ഫില്ലിങ്, അല്ലെങ്കിൽ ഗ്ലാസ് അയണോമർ ഫില്ലിങ് ഉപയോഗിച്ച് നിറയ്ക്കുന്നതാണ് റൂട്ട്കനാൽ ചികിൽസ.\nഉൾഭാഗത്തെ അണപ്പല്ലുകളില് രണ്ട്, മൂന്ന് കനാലുകളായാണ് രക്തക്കുഴലുകൾ പല്ലിലേക്കു പോഷണം എത്തിക്കുന്നത്. അങ്ങനെ വരുമ്പോൾ പല്ലിന്റെ വേരിലേക്കുള്ള മൂന്ന് പൾപ് ചേംബറുകളും കണ്ടെത്തി അവയിലെ പഴുപ്പ് പൂർണമായും നീക്കം ചെയ്യേണ്ടതുണ്ട്.\nസാധാരണയായി രണ്ട് ഘട്ടമായാണ് റൂട്ട്കനാൽ ചികിൽസ ചെയ്യുന്നത്. ദന്തക്ഷയത്തിന്റെ വ്യാപ്തിക്കനുസരിച്ച് ഇത് മാറാം. പഴുപ്പ് പൂർണമായും നീക്കം ചെയ്ത് താൽക്കാലിക ഫില്ലിങ് നടത്തുന്നതാണ് ആദ്യഘട്ടം. രണ്ടാം ഘട്ടത്തിൽ ഗട്ടാ പർച്ച ഉപയോഗിച്ച് പൂർണമായും സീൽ ചെയ്ത് ഫിൽ ചെയ്യുന്നു. ഇതോടെ റൂട്ട്കനാൽ ചികിൽസ പൂർത്തിയാകും.\nറൂട്ട് കനാലിനു ശേഷം\nറൂട്ട് കനാൽ ചികിൽസ ചെയ്യുമ്പോൾ പല്ലിനുള്ളിലെ രക്തക്കുഴലുകൾ നീക്കം ചെയ്യുന്നതിനാൽ പല്ലിലേക്കുള്ള രക്തയോട്ടം പൂർണമായും നിലയ്ക്കും. ഇതു മൂലം പല്ല് എളുപ്പം ഉടയാൻ സാധ്യതയുണ്ട്. അതുകൊണ്ടുതന്നെ റൂട്ട്കനാൽ ചെയ്ത പല്ലുകൾ ഉപയോഗിച്ചു കട്ടികൂടിയ പദാർഥങ്ങൾ കടിക്കുവാൻ ശ്രമിച്ചാൽ പല്ലു പൊട്ടിപ്പോകാം. റൂട്ട്കനാൽ ചികിൽസ കഴിഞ്ഞ് മൂന്നാഴ്ചയ്ക്കുള്ളിൽ തന്നെ ആ പല്ലിനെ സംരക്ഷിക്കാനുള്ള പുറംകവചം വയ്ക്കേണ്ടതുണ്ട്. ‘ക്രൗൺ’ എന്നാണ് ഇതിനു പേര്.\nഅണപ്പല്ലുകൾക്കു സാധാരണയായി മെറ്റല് ക്രൗൺ ആ ണ് പിടിപ്പിക്കുന്നത്. ഇതിനു ചികിൽസാചെലവ് കുറവാണ്. എന്നാൽ ലോഹത്തിന്റെ കറുപ്പുനിറം കാണുന്നു. എന്നാൽ ഇപ്പോൾ വിവിധരീതിയിലുള്ള ആധുനിക സെറാമിക് ക്രൗണുകൾ ലഭ്യമാണ്. ഗുണമേൻമയ്ക്കനുസരിച്ച് ഇവയുടെ നിരക്കിലും വ്യത്യാസമുണ്ട്. ലോഹവുമായി താരതമ്യം ചെയ്യുമ്പോൾ പെട്ടെന്ന് തേയ്മാനം സംഭവിക്കില്ല എന്നതാണ് സെറാമിക് ക്രൗണുകളുടെ മറ്റൊരു പ്രത്യേകത.\nറൂട്ട്കനാൽ ചികിൽസയ്ക്കു മുൻപായി പലപ്പോഴും പല്ലിന്റെ പൊതു ആരോഗ്യസ്ഥിതി അറിയാനായി ഡോക്ടർമാർ ഡെന്റൽ എക്സ്–റേ നിർദേശിക്കാറുണ്ട്. പല്ലുകളുടെ ക്രൗൺ ഭാഗത്തിന്റെ വ്യാപ്തി, വേരുകളുടെ നീളം, റൂട്ട് കനാലുകൾ എന്നിവ എല്ലാം മനസ്സിലാക്കാൻ ഇതുവഴി സാധിക്കും. മുകൾഭാഗം (ക്രൗൺ) പൂർണമായും നഷ്ടപ്പെട്ട പല്ലുകൾക്കു റൂട്ട്കനാൽ ചെയ്യാറില്ല. കാരണം, ഇത്തരം പല്ലുകളിൽ റൂട്ട്കനാൽ ചികിൽസ നടത്തിയാലും പല്ലിനു മുകളിൽ കൃത്രിമ ക്രൗൺ വച്ചുപിടിപ്പിക്കാൻ പറ്റില്ല.\nറൂട്ട്കനാൽ ചെയ്ത പല്ലുകൾക്കു പിന്നീടൊരിക്കലും വേദന വരാനുള്ള സാധ്യത പൊതുവേ ഇല്ല. എന്നാൽ, മോണയുടെ പൊതുവെയുള്ള ആരോഗ്യവും വളരെ പ്രധാനമാണ്. അതുകൊണ്ടുതന്നെ പ്രായാധിക്യമുള്ളവരിലും മോണയ്ക്കു ബലക്ഷയം ബാധിച്ചവരിലും റൂട്ട്കനാൽ ചികിൽസ ചെയ്യാറില്ല.\nദന്തക്ഷയത്തിന്റെ ആദ്യ ലക്ഷണങ്ങളായി കാണപ്പെടുന്നത് പല്ലിലെ പുളിപ്പാണ്. പല്ലുകൾ സെൻസിറ്റീവ് ആകുന്നതാണ് ഇതിനു കാരണം. ചില ആളുകൾക്ക് തണുപ്പുള്ള ഭക്ഷണം കഴിക്കുമ്പോൾ പല്ലുകൾ സെൻസിറ്റീവാകും, ചിലർക്ക് ചൂടുള്ള ഭക്ഷണം കഴിക്കുമ്പോഴും. പക്ഷേ, പലരും ഇത് കാര്യമാക്കാതിരിക്കുകയും ചികിൽസ തേടുന്നത് നീട്ടിവയ്ക്കുകയും ചെയ്യും.\nപല്ലുവേദനയാണ് ദന്തക്ഷയത്തിന്റെ മറ്റൊരു ലക്ഷണം. രാത്രികാലങ്ങളിലാണ് വേദന കൂടുതൽ തീവ്രമാകുന്നത്. രാത്രിയിൽ ഉറങ്ങാൻ കിടക്കുമ്പോൾ മുഖത്ത് കൂടുതൽ സമ്മർദം അനുഭവപ്പെടുന്നതിനാലാണ് ഇങ്ങനെ സംഭവിക്കുന്നത്.\nതുടക്കത്തിലെ ലക്ഷണങ്ങൾ ഗൗരവമായി കണ്ട് പ്രതിവിധി തേടാന് ശ്രമിക്കണം. അല്ലാത്തപക്ഷം മോണയിൽ നീരും പഴുപ്പും ഉണ്ടാകും. അസഹ്യമായ വായ്നാറ്റവും ഇതുമൂലമുണ്ടാകാം. യഥാസമയം ചികിൽസ തേടിയില്ലെങ്കിൽ ഗുരുതരമായ മറ്റ് പല അസുഖങ്ങളിലേക്കും കാരണമായി എന്നും വരാം.\nപല്ലുകൾ വൃത്തിയായി സൂക്ഷിക്കുക എന്നതാണ് പ്രധാനമായും ചെയ്യേണ്ട കാര്യം. ഓരോ തവണ ഭക്ഷണം കഴിച്ചതിനു ശേഷവും സാധ്യമെങ്കിൽ പല്ലു തേക്കുക. കുറഞ്ഞ പക്ഷം ദിവസം രണ്ടുനേരമെങ്കിലും നിർബന്ധമായും പല്ലു തേക്കണം. പ ല്ലു തേക്കുന്നതിനൊപ്പം പല്ലുകൾക്കിടയിൽ കയറിയിരിക്കുന്ന ഭക്ഷണാവശിഷ്ടങ്ങളും നീക്കം ചെയ്യേണ്ടത് ആവശ്യമാണ്.\nഅധികം പുളിയുള്ള ഭക്ഷണപദാർഥങ്ങളുടെയും പാനീയങ്ങളുടെയും ഉപയോഗം കുറയ്ക്കുക. അസിഡിക് ആയ ഭക്ഷണം കഴിച്ചയുടനെ ബ്രഷ് ചെയ്യുന്നതും ദന്തക്ഷയത്തിന് കാരണമാകും.ഭക്ഷണത്തിന്റെ അവശിഷ്ടങ്ങൾ പല്ലിനിടയിൽ കയറിയിരിക്കുന്നത് ദന്തക്ഷയത്തിന് പ്രധാന കാരണമാണ്. ഭക്ഷണാവശിഷ്ടങ്ങൾ പൂർണമായും നീക്കം ചെയ്തെന്ന് ഉറപ്പു വരുത്തുക. ആറു മാസത്തിലൊരിക്കൽ ഡെന്റിസ്റ്റിനെ കാണാനും പല്ല് ക്ലീൻ ചെയ്യാനും മറക്കരുത്. ദന്തക്ഷയത്തിന്റെ ലക്ഷണങ്ങൾ കണ്ടാൽ ഉടനെ ഡെന്റിസ്റ്റിനെ കണ്ട് ചികിൽസ തേടുക.\nചൂടോ തണുപ്പോ മധുരമോ പുളിയോ ഇത് അമിതമായാലും പല്ലുകൾക്ക് നല്ലതല്ല. ഇത്തരം ഭക്ഷണപദാർഥങ്ങളും പാനീയങ്ങളും പതിവായി കഴിക്കുന്നത് പല്ലുകളെ കൂടുതൽ സെൻസിറ്റീവ് ആക്കിമാറ്റും. പല്ലിന്റെ ആരോഗ്യം ഇല്ലാതാക്കുന്നതിൽ കാലാവസ്ഥയ്ക്കും വലിയ പങ്കുണ്ട്. തണുപ്പും മഞ്ഞും കൂടുതലുള്ള കാലാവസ്ഥ പല്ലുകളെ സെൻസിറ്റീവാക്കി മാറ്റും.\nപല്ലുകളുടെ സംരക്ഷണത്തിന് ബ്രഷിങ് അത്യാവശ്യമാണെങ്കിലും അമിതമായ ബ്രഷിങ് ദോഷകരമാകാം. വളരെ ശക്തിയോടെ ബ്രഷ് ചെയ്യരുത്. ടൂത്ത് പേസ്റ്റ് അമിതമായി ഉപയോഗിച്ചുകൊണ്ട് ധാരാളം സമയമെടുത്തുള്ളള്ള ബ്രഷിങ്ങും വേണ്ട.\nമൗത്‌വാഷുകൾ തിരഞ്ഞെടുക്കുമ്പോഴും ഉപയോഗിക്കുമ്പോഴും പാരയാകാതെ നോക്കണം. ആൽക്കഹോള് അടങ്ങിയ മൗത്‌വാഷിന്റെ ഉപയോഗം പല്ലുകളെ കൂടുതൽ ദുർബലമാക്കി മാറ്റാം.\nവിവരങ്ങൾക്കു കടപ്പാട്: ഡോ. ശോഭ.കെ, പ്രഫസർ, ഡിപ്പാർട്ട്മെന്റ് ഓഫ് കൺസർവേറ്റിവ് ഡെന്റിസ്റ്റ്, ഗവൺമെന്റ് ഡെന്റൽ കോളജ്, കോട്ടയം


Emalayalee.com - ദേവാലയവും ഹൃദയവും മനുഷ്യ ജീവിത ക്രമവും പുനര്‍ക്രമീകരിക്കണം: പരിശുദ്ധ കാതോലിക്കാ ബാവ\nദൈവത്തോടും, സഹോദരങ്ങളോടും, കുടുംബത്തോടുമുള്ള നമ്മുടെ ബന്ധങ്ങളില് ഒരു പുനര്‍വായന ഇന്നിന്റെ അനിവാര്യമാണ്. ''എഴുന്നേറ്റ് പണിയുക'' [നെഹെമ്യാവ് 2:18] എന്തായിരുന്നു മുഖ്യ ചിന്താവിഷയം. എന്റെ ദൈവത്തിന്റെ കൈ എനിക്ക് അനുകൂലമായിരിക്കുന്നു.വരുവിന് നാം ഇനിയും നിന്ദാപാത്രമായിരിക്കാതെവണ്ണം യെരുശലേമിന്റെ മതില് പണിയുക. രാജാവ് എന്നോടു കല്പിച്ച വാക്കുകളും ഞാന് അറിയിച്ചപ്പോള് അവര്: 'നാം എഴുന്നേറ്റു പണിയുക' എന്നു പറഞ്ഞു. അങ്ങനെ അവര് ആ നല്ല പ്രവൃത്തിക്കായി ഒരുമയോടെ ദേവാലയം പണിയുവാന് തയ്യാറായതുപോലെ നമുക്കും അന്യോന്യം കൈ കോര്‍ക്കാം.\nക്രൈസ്തവസഭകളിലെ എല്ലാ ശുശ്രൂഷകര്‍ക്കുമുള്ള കാലിക പ്രസക്തമായ ദൂതാണ് ഇത് എന്ന് പരിശുദ്ധ ബസേലിയോസ് മാര്‍ത്തോമാ മാത്യൂസ് ദ്വിതീയന് കാതോലിക്കാ ബാവ ഓര്‍മ്മിപ്പിച്ചു.\nസൗത്ത് വെസ്റ്റ് അമേരിക്കന് ഭദ്രാസനത്തിലെ വിവിധ ദേവാലയങ്ങളില് നിന്ന് 720-ല് പരം പ്രതിനിധികള് പങ്കെടുക്കുന്ന ഭദ്രാസന ഫാമിലി ആന്‍ഡ് യൂത്ത് കോണ്‍ഫറന്‍സ് ഉല്‍ഘാടനം ചെയ്തുകൊണ്ട് പ്രസംഗിക്കുകയായിരുന്നു പരിശുദ്ധ കാതോലിക്കാ ബാവ. യെരുശലേം നഗരം നശിച്ചുകിടക്കുന്നു. യെരുശലേം ദേവാലയം ശിഥിലമായി. ആ നഗരവും ദേവാലയവും പുനരുദ്ധരിക്കുവാനുള്ള നെഹമ്യായാവിന്റെ ഉജ്വലമായ ആഹ്വാനം.\nദേവാലയം മാത്രമല്ല നമ്മുടെ ഹൃദയത്തെ, മനസിനെ, പുത്തന് തലമുറയെ, സംസ്‌കാരത്തെ പുനര് നിര്‍മ്മിക്കുവാന് നമുക്ക് സാധിക്കണം. എങ്കിലേ മനുഷ്യ ജീവിതം സമാധാന പൂര്‍ണമാകൂ. ഇവിടെ അച്ചടക്കമുള്ള ഒരു വിശ്വാസ സമൂഹത്തെ ഞാന് കാണുന്നു. സമ്പത്ത് ഉണ്ടാകും, നഷ്ടമാകും. എന്നാല് നമ്മിടെ ഹൃദയം നന്മ നഷ്ടമാക്കുവാന് ഇടയാകരുത്.\nദൈവത്തെ ഭയപ്പെട്ടു ജീവിക്കുവാന് കഴിയുമ്പോള് നമുക്ക് സമൂഹത്തെ നന്മയുടെ പാതയിലേക്ക് നയിക്കുവാന് സാധിക്കും. സൗത്ത് വെസ്റ്റ് അമേരിക്കന് ഭദ്രാസന സഹായ മെത്രാപോലീത്ത അഭിവന്ദ്യ ഡോ.സഖറിയാസ് മാര് അപ്രേം തന്റെ അധ്യക്ഷ പ്രസംഗത്തില് പറഞ്ഞു .\nമലങ്കര സഭ ദൈവത്താല് അനുഗ്രഹിക്കപ്പെട്ട സഭയാണ്. പ്രതിസന്ധികള് ഉണ്ടാകും.മുന്‍പും ഉണ്ടായിട്ടുണ്ട് അവയൊക്കെ മലങ്കര സഭ അതിജീവിച്ചിട്ടുമുണ്ട്. ദൈവം വലിയവനാണ്. സ്വര്‍ഗ്ഗത്തിലെ ദൈവം കാര്യം സാധിപ്പിക്കും.സഭക്ക് അനേകം പീഡനങ്ങള് ഏല്‍ക്കേണ്ടതായി വന്നിട്ടുണ്ട്. എന്നാല് സഭ തകര്‍ന്നില്ല ഡോ.മാത്യൂസ് മാര് സേവേറിയോസ് മെത്രാപോലീത്ത പറഞ്ഞു. അഭിവന്ദ്യ ഡോ ഏബ്രഹാം മാര് സെറാഫിം മെത്രപൊലീത്ത, ഭദ്രാസന സെക്രട്ടറി ഫാ.ഫിലിപ്പ് എബ്രഹാം, ഫാ.ഡാനിയേല് ജോര്‍ജ്ജ്, ഫാ. ഹാം ജോസഫ്,ഫാ. രാജു എം ഡാനിയേല്,ഡീക്കന് ജോര്‍ജ്ജ് പൂവത്തൂര് എന്നിവര് ആശംസകള് അര്‍പ്പിച്ചു.\n'പുനര്‍നിര്‍മ്മാണം' നമ്മുടെ ആദ്ധ്യാത്മിക ജീവിതത്തില്, സാമൂഹ്യ ബന്ധങ്ങളില് , പ്രകൃതിയുമായുള്ള ബന്ധത്തില് ഒക്കെ ഉണ്ടാകേണ്ടത് ഇന്നിന്റെ അനിവാര്യതയാണെന്ന് മുഖ്യ ചിന്താ വിഷയം അവതരിപ്പിച്ചുകൊണ്ട് ഫാ.ഡോ.ഒ.തോമസ് പറഞ്ഞു. കൂടുതല് ചര്‍ച്ചകളും ക്ലാസുകളും വരും ദിവസങ്ങളില് നടക്കും.\nYOUR CHURCHES ARE IN SYRIA\nPatriarch saba visvasi\nyou can keep your church. We need our churches back.\nPUTHENKURISH, IF YOU BUILD ANY CHURCH, YOU CAN GIVE IT TO THEM.WE KNOW HOW TO HANDLE OUR CHURCH ISSUES.\nപുത്തെന് കുരിശു സഭ\nആദ്യം സഭാ കേസ് ജയിച്ചു എന്ന അഹംകാരം നിഗളം വീമ്പ് ഒക്കെ കളയുക. പുത്തന് കുരിശു വിഭാഗത്തിന് അവരുടെ പള്ളികള് വിട്ടുകൊടുക്കുക. എന്തിനു ഇത്തരം പ്രഹസനം


നീലക്കുറിഞ്ഞി: കാത്തിരുന്നൊരു പൂക്കാലം ...\nകയ്യെത്തും ദൂരെ ഒരു കുട്ടിക്കാലം...\nകാത്തിരുന്നൊരു പൂക്കാലം ...\nപൂക്കൾ കൃഷിചെയ്യുന്ന കർഷകരുടെ വിയർപ്പിന്റെ നിറവും മണവുമാണ് ഓണക്കാലത്ത് പൂക്കളായി എല്ലാ വർഷവും നമ്മുടെ മുറ്റത്തെത്തുന്നത്. പച്ചകറികൾക്കും അരിക്കും എന്തിന് ഏറെ പറയണം കേരളക്കാർക്ക് ഓണം ആഘോഷിക്കാൻ പോലും\nപൂക്കൾ തേടി നമ്മൾ കേരളക്കാർ അയൽ സംസ്ഥാനമായ കർണാടകയിലേക്ക് പോവുകയാണ്. സത്യത്തിൽ നമ്മളെ കൃഷി ചെയ്യുന്നതിൽ നിന്നും പിന്തിരിപ്പിച്ച് മടിയന്മാരാകിയതിൽ വലിയൊരു പങ്കും അയൽ സംസ്ഥാനങ്ങൾക്കാണ്. അല്ലാതെ നമ്മൾ മണ്ണിൽ പണിയെടുക്കാൻ മടിയന്മാരോ മടിച്ചികളോ ആയത് കൊണ്ടല്ല.പൂക്കളുടെ നാട്ടിലേക്ക് ഒരു യാത്ര പോവണമെന്ന് പലപ്പോഴും ആഗ്രഹിച്ചതാണ് സാധാരണ ആഗ്രഹിക്കൽ മാത്രമേ നടക്കാറുള്ളൂ, ഇത്തവണ പക്ഷെ പോകാൻ തന്നെ തീരുമാനിച്ചു.\nവയനാടിന്റെ പ്രകൃതിഭംഗി കണ്ടുകൊണ്ട് മുത്തങ്ങ കാടുകൾക്ക് നടുവിലൂടെ കർണാടക സംസ്ഥാനത്തെ ഗുണ്ടൽ പേട്ടയിലേക്ക് ചെന്നെത്തണം. വസന്തം തേടി ദൂരെനിന്നും പക്ഷികളും പൂമ്പാറ്റകളും എത്താറുള്ളത് പോലെ വസന്തങ്ങളുടെ നാട്ടിലേക്ക് ഒരു യാത്ര.\nരണ്ട് വർഷം മുമ്പ് ഒരു നോമ്പ് കാലം, രാവിലെ വീട്ടിൽ നിന്നും ബൈക്കുമായി പേരിയയിലേക്ക്. ശനിയാഴ്ച്ചയായിരുന്നതിനാൽ പ്രത്യേകിച്ച് പണിയൊന്നും തന്നെ ഉണ്ടായിരുന്നില്ല. പേരിയയിൽ നിന്നും സുഹൃത്തിനെയും കൂട്ടി മാനന്തവാടി ടൗൺ എത്തി. യാത്രക്ക് എല്ലാ വിധ അനുഗ്രഹും ചൊരിഞ്ഞു കൊണ്ട് മഴ പെയ്യാൻ തുടങ്ങിയിരിക്കുന്നു എങ്കിലും കോട്ടില്ലാത്തതിന്റെ പേരിൽ യാത്ര മാറ്റിവെക്കാൻ മനസ്സ് അനുവദിച്ചില്ല. കടയിൽ കയറി രണ്ട് പേർക്കും ഒരോ മഴക്കോട്ടും വാങ്ങി നേരെ വിട്ടു.\nചാറ്റൽ മഴ കാരണം ബൈക്ക് യാത്ര അൽപ്പം വിഷമിച്ചു. ഞങ്ങളുടെ ലക്ഷ്യം മുത്തങ്ങ വൈൽഡ് ലൈഫ് കേന്ദ്രവും പിന്നെ കർണാടകയിലെ പൂപ്പാടവുമായിരുന്നു. നാല് മണിയോടെ മുത്തങ്ങയിൽ എത്തിയെങ്കിലും നിരാശയായിരുന്നു ഫലം. കാടിനകത്തേക്ക് പോകാനായി ശ്രമം നടത്തിയെങ്കിലും ഒരു ദിവസം നിശ്ചിത ട്രിപ്പ് മാത്രമേ സധ്യമാവുകയുള്ളൂ എന്നും പറഞ്ഞ് ഞങ്ങളെ മടക്കി. ഞങ്ങളെ പോലെ നൂറ് കണക്കിന് ആളുകൾ പലരും നിരാശയോടെ മടങ്ങി.അരമണിക്കൂറോളം അവിടെ ചിലവഴിച്ചു.\nപിന്നൊന്നും നോക്കിയില്ല വിട്ടു ബൈക്ക് നേരെ ഗുണ്ടൽ പേട്ടയിലേക്ക്. മഴ ഇടക്കിടെ ചാറുന്നുണ്ടായിരുന്നു, എങ്കിലും മുന്നോട്ട് തന്നെ പോകാൻ തീരുമാനിച്ചു. വഴിയിൽ നിറയെ മാൻ കൂട്ടങ്ങൾ തലങ്ങും വിലങ്ങും ഓടി നടക്കുന്നു. മനസ്സിലെ ലക്ഷ്യം പൂന്തോട്ടമായിരുന്നു അങ്ങനെ ഗുണ്ടൽ പേട്ടയിൽ എത്തിയപ്പോഴേക്കും സമയം 5.30 ആയിരിക്കുന്നു. പോകുന്ന വഴി ഏതോ കടയിൽ കയറി ഒരു പേക്ക് കാരക്ക വാങ്ങി സൂക്ഷിച്ചു അങ്ങനെ നോമ്പിന്റെ കാര്യം തീരുമാനമാക്കി.\nമുത്തങ്ങ കാടുകൾ പിന്നിട്ട് ഞങ്ങളുടെ യാത്ര പൂന്തോട്ടങ്ങളുടെ ചാരത്ത് എത്തിയിരിക്കുന്നു. മല്ലിക പൂപ്പാടം നിരന്നങ്ങനെ നിൽക്കുകയാണ് ബൈക്ക് എവിടെ കൊണ്ടുപോയി നിർത്തണം എവിടെ തുടങ്ങണമെന്നറിയാതെ പകച്ച് നിന്നു. കണ്ണെത്താ ദൂരം മല്ലിക പൂക്കൾ വിളവെടുക്കാനായി തയ്യാർ ചെയ്തിരിക്കുന്നു. പൂക്കൾക്കിടയിലൂടെ നടന്നു ചെന്ന് ശരിക്ക് ഒന്ന് കാണുവാൻ പോലും സമയം ലഭിച്ചില്ല. വൈകും തോറും തിരിച്ച് പോക്ക് വഴിമുട്ടും. കണ്ടു തീർക്കാൻ കണ്ണെത്താ ദൂരം പരന്ന് കിടക്കുന്ന പൂന്തോട്ടം. ഇടക്കിടെ കരിമ്പിൻ കൃഷി. കണ്ട് കൊതി തീർന്നില്ലെങ്കിലും സമയം വല്ലാതെ വൈകി പോയിരിക്കുന്നു.\nഎത്രയും വേഗം തിരിച്ച് മുത്തങ്ങ ഫോറസ്റ്റ് കടക്കണം ഇല്ലെങ്കിൽ ആനയും കടുവയും ഇറങ്ങും ഞങ്ങളാണെങ്കിൽ ബൈക്കിലും മാത്രമല്ല രാത്രിയായാൽ അതു വഴി വാഹനങ്ങളും കടത്തിവിടില്ല. ഓടിനടന്ന് എന്തൊക്കെയോ ചിത്രങ്ങൾ എടുത്തു. കണ്ട് കൊതി തീർന്നില്ല അതിന് മുമ്പ് മനസ്സില്ലാ മനസോടെ തിരിച്ചുപോരാൻ ബൈക്കിൽ കയറി. കാട്ടിലൂടെ തിരിച്ചു പോരുകയാണ് വഴിയിൽ നിന്നും നോമ്പും തുറന്നു. യാത്ര കിലോമീറ്ററുകളോളം പിന്നിട്ടു. വഴിയരിക്കെ കാട്ടുപോത്തിന്റെ വലിയൊരു കൂട്ടം തന്നെയായിരുന്നു. പോരുമ്പോൾ പുള്ളിമാനുകളും കാട്ടാനകളും എല്ലാം കണ്ട് കൊണ്ട് രാത്രിയോടെ വീണ്ടും തിരിച്ച് മാനന്തവാടി ടൗണിൽ പ്രവേശിച്ചു.\nഒന്ന് ഇരുന്നോട്ടെ ...?\nതാഴെയുള്ള link ൽ ക്ലിക്ക് ചെയ്താൽ എന്റെ പഴയ ബ്ലോഗുകൾ കാണാം\nഒരു കുഞ്ഞു ഹൃദയത്തിലെ സ്നേഹം...\nആത്മാക്കളെ വിൽക്കുന്ന കേരളം...\nകൂട്ടുകാർക്ക് ബ്ലോഗിലേക്ക് സ്വാഗതം..\nവശ്യ മോഹിനിയാം പൂക്കോട് തടാകം...\nഎന്റെ ഗ്രാമ വീഥികൾ...\nഅണ്ണാറകണ്ണാ വാ പൂവാലാ...\nനൃത്ത ചുവടുകളുമായി രാജഹംസങ്ങൾ ...\nകേരളം എന്റെ കേരളം\nDubai fish market keeping international standard\nതലശ്ശേരിയുടെ സ്വന്തം മുഴപ്പിലങ്ങാട് ബീച്ച്...\nനമ്മുടെ പാടങ്ങൾ നമുക്ക് സംരക്ഷിക്കാം\nNavas peravoor . Simple theme. Powered by Blogger.


Pilot Kiki Challenge | വിമാനത്തില് നിന്ന് ചാടിയിറങ്ങി കീ കീ ചലഞ്ച്; പുലിവാല് പിടിച്ചപ്പോള് തട്ടിപ്പെന്ന് മറുപടി- വീഡിയോ - Malayalam Oneindia\nPublished: September22018, 16:17 [IST]\nലോകവ്യാപകമായി ഈയിടെ പ്രചരിച്ച ചലഞ്ചുകളില് ഏറ്റവും പുതിയതായിരുന്നു കീ കീ ചലഞ്ച്. നടുറോഡിലൂടെ ഓടുന്ന വണ്ടിയില് നിന്നിറങ്ങി നൃത്തം ചെയ്ത് ഓടുന്ന വണ്ടിക്കൊപ്പം നീങ്ങണം. ഇതായിരുന്നു കീ കീ ചലഞ്ച്. വളരെ പെട്ടെന്ന് തന്നെ പ്രചാരണം ലഭിച്ചെങ്കിലും നിരവധി അപകടങ്ങളാണ് ഇതുവരുത്തിവെച്ചിരുന്നത്. ആളെകൊല്ലി ചലഞ്ചുകളുടെ കൂട്ടത്തിലാണ് കീ കീ ചലഞ്ചിനെ ഉള്‍പ്പെടുത്തിയിരുന്നത്.\nപ്രചാരണത്തോടൊപ്പം തന്നെ കീ കീ ചലഞ്ചിനെതിരെയും ആളുകള് രംഗത്തെത്തിയിരുന്നു. ഇതിനിടയിലാണ് മെക്‌സിക്കോയില് നിന്ന് വ്യത്യസ്തമായൊരു കി കീ ചലഞ്ച് വീഡിയോ പുറത്തുവന്നത്.. കാറിലും ട്രെയിനിലുമൊന്നുമായിരുന്നില്ല വിമാനത്തില് നിന്നായിരുന്നു ഇവരുടെ കീ കീ ചലഞ്ച്. സംഭവം ഇങ്ങനെ..\nകീ കീ ചലഞ്ച്\nകാറില് നിന്നും ട്രെയിനില് നിന്നും ചാടിയിറങ്ങി ഡാന്‍സ് കളിക്കുന്നു കീ കീ ചലഞ്ച് വീഡിയോകള് മാത്രമായിരുന്നു ഇതുവരെ പുറത്തുവന്നിരുന്നത്. ഇതില് തൃപ്തിവരാത്ത രണ്ട് പൈലറ്റുമാര് വിമാനത്തില് നിന്നിറങ്ങി നൃത്തം ചെയ്യുകയായിരുന്നു.\nരണ്ട് വനിതാ പൈലറ്റുമാരാണ് വിമാനത്തില് നിന്ന് ചാടിയിറങ്ങി നൃത്തം ചെയ്ത് പുലിവാല് പിടിച്ചത്. വീഡിയോ പ്രചരിച്ചതോടെ ഇരുവര്‍ക്കുമെതിരെ വ്യാപക വിമര്‍ശനവും ഉയര്‍ന്നിട്ടുണ്ട്. ഇതോടെ പുലിവാല് പിടിച്ചിരിക്കുകയാണ് വനിതാ പൈലറ്റുമാര്.\nപ്രൈവറ്റ് ജെറ്റിലെ പൈലറ്റായ അലക്‌സാ മാന്റിക്വസാണ് വിമാനത്തില് നിന്ന് ചാടിയിറങ്ങി കി കീ ചലഞ്ച് നടത്തിയത്. വിമാനത്തിന്റെ കോക്പിറ്റില് ഇരുവരും ഇരിക്കുന്നതാണ് ആദ്യം ദൃശ്യങ്ങളില് കാണുന്നത്. പിന്നീട് ഇരുവരും വിമാനത്തില് നിന്നിറങ്ങി ഡാന്‍സ് കളിക്കുകയായിരന്നു.\nആരും കോക്പിറ്റില് ഇല്ലാതിരുന്നിട്ട് വിമാനം നിരങ്ങി നീങ്ങുകയായിരുന്നു. ഇതിനൊപ്പമാണ് പൈലറ്റുമാര് നൃത്തം വെച്ചത്. ഇതോടെ സുരക്ഷാ വീഴ്ച്ച ചൂണ്ടിക്കാണിച്ച് ആളുകള് വിമര്‍ശനവുമായി രംഗത്തെത്തി. ഇതോടെ സംഭവത്തിലെ വിശദീകരണവുമായി പൈലറ്റുമാര് രംഗത്ത് എത്തുകയായിരുന്നു.\nവിമാനം ടാക്‌സി വലിച്ചുകൊണ്ടുപോകുമ്പോഴാണ് കീ കീ ചലഞ്ച് നടത്തിയതെന്നാണ് പൈലറ്റുമാര് വിശദീകരിക്കുന്നത്. പൈലറ്റിന്റെ ലൈസന്‍സ് റദ്ദാക്കണമെന്ന് ആവശ്യമുള്‍പ്പെടെ ഇപ്പോള് പലരും ഉന്നയിക്കുന്നുണ്ട്. അതേ സമയം പൈലറ്റിനെ അനുകൂലിച്ചും ആളുകള് രംഗത്തെത്തിയിട്ടുണ്ട്.\nvideo pilot dance aircraft viral mexico viral video പൈലറ്റ് വിമാനം വൈറല് വീഡിയോ\nPilot jumps off moving plane to perform the Kiki Challenge\nStory first published: Sunday, September 2, 2018, 16:17 [IST]


വനിതകൾ സമൂഹത്തിലെ ഹരിത സാന്നിധ്യം -സാദിഖലി ശിഹാബ് തങ്ങൾ | women are green presence of Society - Sadiqali Shihab Thangal | Madhyamam\nHomechevron_rightNewschevron_rightKeralachevron_rightവനിതകൾ സമൂഹത്തിലെ ഹരിത ...\ndate_range9Oct 2021 4:40 PM GMT\nവനിതകൾ സമൂഹത്തിലെ ഹരിത സാന്നിധ്യം -സാദിഖലി ശിഹാബ് തങ്ങൾ\nഎം.എസ്.എഫ് ഹരിത മലപ്പുറം ജില്ലാ കമ്മിറ്റി പൂക്കോട്ടൂരിൽ സംഘടിപ്പിച്ച ഏകദിന ശിൽപാല പാണക്കാട് സാദിഖലി ശിഹാബ് തങ്ങൾ ഉദ്ഘാടനം ചെയ്യുന്നു\nമലപ്പുറം: പച്ചപ്പ് കൊണ്ട് പ്രകൃതിക്ക് ശ്വാസവായു ഉണ്ടാവുന്നത് പോലെയാണ് ഒരുസമൂഹത്തെ സംരക്ഷിക്കുന്നതിലും നിലനിർത്തുന്നതിലും സ്ത്രീകളുടെ പങ്കെന്ന് പാണക്കാട് സാദിഖലി ശിഹാബ് തങ്ങൾ. എം.എസ്.എഫ് ഹരിത മലപ്പുറം ജില്ലാകമ്മിറ്റി പൂക്കോട്ടൂരിൽ സംഘടിപ്പിച്ച ഏകദിന ശിൽപാല ഉദ്ഘാടനം ചെയ്യുകയായിരുന്നു അദ്ദേഹം.\nരാഷ്ട്രീയപരമായും സാമൂഹികമായും പുതിയ കാലത്തെ വെല്ലുവിളികൾ നേരിടാൻ പെൺകുട്ടികളെ പ്രാപ്തരാക്കുക എന്ന കടമയാണ് ഹരിത ഏറ്റെടുക്കേണ്ടത് എന്നും സാദിഖലി തങ്ങൾ കൂട്ടിച്ചേർത്തു. എം.എസ്.എഫ് ഹരിത ജില്ലാ പ്രസിഡൻറ് കെ. തൊഹാനി അധ്യക്ഷത വഹിച്ചു. മുസ്ലിം ലീഗ് ദേശീയ ജനറൽ സെകട്ടറി പി.കെ. കുഞ്ഞാലിക്കുട്ടി മുഖ്യാതിഥിയായിരുന്നു.\nഎം.എസ്.എഫ് സംസ്ഥാന പ്രസിഡന്‍റ് പി.കെ. നവാസ് മുഖ്യപ്രഭാഷണം നിർവഹിച്ചു. വിവിധ സെഷനുകളിലായി യു.എ. ലത്തീഫ് എം.എൽ.എ, പി. ഉബൈദുല്ല എം.എൽ.എ, ടി.വി. ഇബ്രാഹിം എം.എൽ.എ, എം.എസ്.എഫ് ദേശീയ സെക്രട്ടറി എൻ.എ കരീം, സംസ്ഥാന വൈസ് പ്രസിഡന്‍റുമാരായ ഫാരിസ് പൂക്കോട്ടൂർ, റംഷാദ് പള്ളം, ജില്ലാ പ്രസിഡന്‍റ് കബീർ മുതുപറമ്പ്, ജനറൽ സെക്രട്ടറി വി.എ. വഹാബ് തുടങ്ങിയവർ സംസാരിച്ചു. അഭിമാനകരമായ അസ്തിത്വം എന്ന വിഷയത്തിൽ സി.പി. സൈതലവിയും, ഓർഗനൈസേഷണൽ ബിഹേവിയർ എന്ന വിഷയത്തിൽ പ്രഫ. അബ്ദുലത്തീഫും, ലിംഗനീതിയും ആത്മീയ സമൂഹവും എന്ന വിഷയത്തിൽ സി. ഹംസയും സംസാരിച്ചു. ജില്ലാ ജനറൽ സെക്രട്ടറി എം.പി. സിഫ്വ സ്വാഗതവും ട്രഷറർ വി. സഫാന നന്ദിയും പറഞ്ഞു.\nTAGS:msf haritha muslim league Sadiqali Shihab Thangal\nNews Summary - women are green presence of Society - Sadiqali Shihab Thangal


RJD Leader Manoj Jha Opposition Candidate for RS Deputy Chairman election; Nomination on Friday | ആ പദവി തിരിച്ചുപിടിക്കാന് കോണ്‍ഗ്രസ് പ്ലാന്; 41 വര്‍ഷം കൈവശം വച്ചത്, മനോജ് ഝാ സ്ഥാനാര്‍ഥി - Malayalam Oneindia\n44 min ago ‘ആത്മനിർഭർ ഭാരത്, സർക്കാർ നയമല്ല; ഇന്ത്യയുടെ ദേശീയ വികാരം; പ്രധാനമന്ത്രി മോദി മൻ കി ബാത്തിൽ\n49 min ago വട്ടിയൂര്‍ക്കാവില് ബിജെപിയുടെ മാസ്റ്റര് സ്‌ട്രോക്ക്... സുരേഷ് ഗോപി സ്ഥാനാര്‍ത്ഥി? പ്രശാന്തിന് വൻ വെല്ലുവിളി\nUpdated: Thu, Sep 10, 2020, 17:38 [IST]\nദില്ലി: സെപ്തംബര് 14 കോണ്‍ഗ്രസിനെ സംബന്ധിച്ചിടത്തോളം വളരെ നിര്‍ണായകമായ ദിനമാണ്. അന്നാണ് രാജ്യസഭാ ഡെപ്യൂട്ടി ചെയര്‍മാന് തിരഞ്ഞെടുപ്പ്. നരേന്ദ്ര മോദി തരംഗത്തില് പലതും നഷ്ടമായ കോണ്‍ഗ്രസിന് കൈവിട്ടുപോയ പദവിയാണ് രാജ്യസഭാ ഡെപ്യൂട്ടി ചെയര്‍മാന്റെത്. 41 വര്‍ഷക്കാലം കോണ്‍ഗ്രസ് കൈവശം വച്ചിരുന്ന പദവി.\nഎന്നാല് ഇത്തവണ പ്രതിപക്ഷത്തിന് തിരിച്ചുപിടിക്കാന് ഒരു ശ്രമം നടത്തുകയാണ് സോണിയ ഗാന്ധിയുടെ നേതൃത്വത്തില് കോണ്‍ഗ്രസ്. പ്രതിപക്ഷ നിരയിലുള്ളവരുടെ പിന്തുണ നേടാന് കോണ്‍ഗ്രസ് ശ്രമിക്കുന്നു. മറുഭാഗത്ത് ബിജെപിയും കച്ച മറുക്കി കഴിഞ്ഞു. കോണ്‍ഗ്രസിന് ലക്ഷ്യം കാണാന് സാധിക്കുമോ, ഈ വിവരങ്ങള് ലഭിച്ചാല് ബോധ്യമാകും എന്തു സംഭവിക്കുമെന്ന്...\n1977 മുതല് കോണ്‍ഗ്രസ് കൈവശം വച്ചിരുന്ന പദവിയാണ് രാജ്യസഭാ ഡെപ്യൂട്ടി ചെയര്‍മാന്റേത്. 2018ലാണ് എന്‍ഡിഎ സ്ഥനാര്‍ഥിയായി മല്‍സരിച്ച ജെഡിയു നേതാവ് ഹരിന്‍ശ് ജയിച്ചത്. ഇദ്ദേഹത്തിന്റെ കാലാവധി കഴിഞ്ഞ ഏപ്രിലില് അവസാനിച്ചു. തുടര്‍ന്നാണ് വീണ്ടും തിരഞ്ഞെടുപ്പ് നടക്കാന് പോകുന്നത്.\nഗുലാം നബി ആസാദ്, ആനന്ദ് ശര്‍മ, മനീഷ് തിവാരി എന്നിവരുമായി വിഷയം സോണിയ ഗാന്ധി ചര്‍ച്ച ചെയ്തു. വെള്ളിയാഴ്ചയാണ് നാമനിര്‍ദേശ പത്രിക സമര്‍പ്പിക്കേണ്ട അവസാന തിയ്യതി. എന്‍ഡിഎ സ്ഥാനാര്‍ഥിയായി ജെഡിയു നേതാവ് ഹരിവന്‍ശ് തന്നെ മല്‍സരിക്കും. അദ്ദേഹം ബുധനാഴ്ച പത്രിക നല്‍കി.\nപ്രതിപക്ഷ സ്ഥാനാര്‍ഥി മനോജ് ഝാ\nപ്രതിപക്ഷത്തിന്റെ സ്ഥാനാര്‍ഥിയായി ആര്‍ജെഡി നേതാവ് മനോജ് ഝാ മല്‍സരിക്കും. ബിഹാറില് നിന്നുള്ള ജെഡിയു-ആര്‍ജെഡി നേതാക്കളാണ് പരസ്പരം മല്‍സരിക്കുന്നത് എന്നതും പ്രത്യേകതയാണ്. ബിഹാറില് നിയമസഭാ തിരഞ്ഞെടുപ്പ് അടുത്തുവരവെയാണ് രാജ്യസഭാ ഡെപ്യൂട്ടി ചെയര്‍മാന് സ്ഥാനത്തേക്ക് ആര്‍ജെഡി-ജെഡിയു നേതാക്കള് മല്‍സരിക്കുന്നത്.\nകോണ്‍ഗ്രസ്, തൃണമൂല് കോണ്‍ഗ്രസ്, ഡിഎംകെ, എഎപി എന്നീ പാര്‍ട്ടികളുടെ പ്രതിനിധികള് മനോജ് ഝാക്കൊപ്പം പത്രിക സമര്‍പ്പിക്കാനെത്തുമെന്നാണ് വിവരം. വെള്ളിയാഴ്ചയാണ് മനോജ് ഝാ പത്രിക നല്‍കുക. ഇതോടെ പ്രതിപക്ഷത്തിന്റെ ഐക്യ സ്ഥാനാര്‍ഥിയെ നിര്‍ത്തുക എന്ന കോണ്‍ഗ്രസ് ലക്ഷ്യം വിജയിച്ചു. പക്ഷേ, മറ്റൊരു പദ്ധതി പാളുകയും ചെയ്തു.\nകോണ്‍ഗ്രസിന്റെ ആദ്യ പദ്ധതി\nഡിഎംകെയുടെ അംഗത്തെ സ്ഥാനാര്‍ഥിയാക്കാനാണ് കോണ്‍ഗ്രസ് ആദ്യം ആലോചിച്ചത്. പകരം അടുത്ത വര്‍ഷം നടക്കുന്ന തമിഴ്‌നാട് നിയമസഭാ തിരഞ്ഞെടുപ്പില് കൂടുതല് സീറ്റ് ആവശ്യപ്പെടാനായിരുന്നു കോണ്‍ഗ്രസ് പദ്ധതി. അത് നടന്നില്ല. ആര്‍ജെഡി സ്ഥാനാര്‍ഥി വന്നതോടെ ഈ വര്‍ഷം നിയമസഭാ തിരഞ്ഞെടുപ്പ് നടക്കുന്ന ബിഹാറില് കോണ്‍ഗ്രസ് വിലപേശല് നടത്തുമെന്നാണ് വിവരം.\n245 അംഗങ്ങളടങ്ങിയതാണ് രാജ്യസഭ. നിലവില് 244 അംഗങ്ങളാണുള്ളത്. എല്ലാവരും ഹാജരുണ്ടെങ്കില് 123 വോട്ട് ലഭിക്കുന്ന സ്ഥാനാര്‍ഥി ജയിക്കും. കോണ്‍ഗ്രസിന് 40 അംഗങ്ങളാണുള്ളത്. കോണ്‍ഗ്രസ് നേതൃത്വം നല്‍കുന്ന യുപിഎക്ക് 63ഉം. എന്‍ഡിഎയില് ഉള്‍പ്പെടാത്ത മറ്റു കക്ഷികള്‍ക്ക് 64 അംഗങ്ങളുണ്ട്. ഇവരെല്ലാം പിന്തുണച്ചാല് മാത്രമേ പ്രതിപക്ഷ സ്ഥാനാര്‍ഥിക്ക് ജയിക്കാനാകൂ.\nഅതേസമയം, ഒഡീഷയിലെ ബിജെഡി, ആന്ധ്രയിലെ വൈഎസ്ആര്‍പി എന്നിവര് പ്രതിപക്ഷ സ്ഥാനാര്‍ഥിയെ പിന്തുണയ്ക്കുമോ എന്ന് ഉറപ്പില്ല. കാരണം ഇവര് പലപ്പോഴും എന്‍ഡിഎയെ പിന്തുണച്ചവരാണ്. അതേസമയം, എന്‍ഡിഎ കക്ഷികള്‍ക്ക് ജയിക്കാന് പോന്ന സീറ്റുകളുടെ പിന്തുണയുണ്ട്.\n117 അംഗങ്ങളുടെ പിന്തുണയാണ് എന്‍ഡിഎക്കുള്ളത്. രഞ്ജന് ഗൊഗോയ് ഉള്‍പ്പെടെ നാമനിര്‍ദേശം ചെയ്യപ്പെട്ട നാല് പേരും ഇതില്‍പ്പെടും. ബിജപിക്ക് മാത്രം 87 അംഗങ്ങളുണ്ട്. എന്‍ഡിഎ സ്ഥാനാര്‍ഥിക്ക് ജയിക്കാന് 10ല് താഴെ പിന്തുണ പുറത്ത് നിന്ന് മതി എന്നര്‍ഥം. അത് എളുപ്പമാണെന്ന് ബിജെപി നേതാക്കള് പറയുന്നു.\nഅതേസമയം, ലോക്‌സഭാ ഡെപ്യൂട്ടി സ്പീക്കര് പദവിയിലേക്ക് തിരഞ്ഞെടുപ്പ് നടത്തണമെന്നാവശ്യപ്പെട്ട് സ്പീക്കര് ഓം ബിര്‍ളക്ക് കോണ്‍ഗ്രസ് കത്ത് നല്‍കിയിട്ടുണ്ട്. പാര്‍ലമെന്റിന്റെ മണ്‍സൂണ് സമ്മേളനം ആരംഭിക്കാന് പോകുകയാണ്. 2019ലെ പൊതു തിരഞ്ഞെടുപ്പ് മുതല് ഒഴിഞ്ഞു കിടക്കുകയാണ് ലോക്‌സഭാ ഡെപ്യൂട്ടി സ്പീക്കര് പദവി.\nപുതിയ സര്‍ക്കാര് നിയമിതമായാല് ഡെപ്യൂട്ടി സ്പീക്കര് പദവി നികത്തണമെന്നാണ് ചട്ടം. സമവായത്തിലൂടെയോ തിരഞ്ഞെടുപ്പിലൂടെയോ ഡെപ്യൂട്ടി സ്പീക്കറെ കണ്ടെത്താം. ചട്ടങ്ങള് പ്രകാരം ഡെപ്യൂട്ടി സ്പീക്കര് പദവി പ്രതിപക്ഷത്തിനാണ് ലഭിക്കേണ്ടത് എന്ന് ലോക്‌സഭാ കോണ്‍ഗ്രസ് നേതാവ് അധിര് രഞ്ജന് ചൗധരി പറയുന്നു.\nബിജെപിക്ക് മൃഗീയ ഭൂരിപക്ഷമുണ്ട് ലോക്‌സഭയില്. ബിജെപി സ്ഥാനാര്‍ഥിയെ നിര്‍ത്തിയാല് കോണ്‍ഗ്രസ് മോഹം പൊലിയും. കൊടിക്കുന്നില് സുരേഷിനെ ഡെപ്യൂട്ടി സ്പീക്കറാക്കണമെന്നാണ് കോണ്‍ഗ്രസ് ആഗ്രഹിക്കുന്നത്.7തവണ എംപിയായ വ്യക്തിയാണ് കൊടിക്കുന്നില് സുരേഷ്. കോണ്‍ഗ്രസ് ചീഫ് വിപ്പുമാണ്. നിലവില് സ്പീക്കര് പാനലിലുമുണ്ട്.\nrajya sabha lok sabha deputy speaker congress ലോക്‌സഭ ഡെപ്യൂട്ടി സ്പീക്കര് bjp politics\nRJD Leader Manoj Jha to be Opposition Candidate for Rajya Sabha Deputy Chairman election; Nomination submit on Friday


Health News പ്രമേഹചികിത്സയ്ക്ക് കരുത്തേകാന് പുതിയ ജീന് - Mathrubhumi Health\nWATCH: Padmasana: A yoga technique for meditation\nപ്രമേഹചികിത്സയ്ക്ക് കരുത്തേകാന് പുതിയ ജീന്\n'പാന്‍ക്രിയാസിലെ ബീറ്റാകോശങ്ങളുടെ പ്രവര്‍ത്തനത്തെ സ്വാധീനിക്കുക വഴി പ്രമേഹ സാധ്യതയെ സ്വാധീനിക്കുന്ന ഒട്ടേറെ ജീനുകളെ തിരിച്ചറിഞ്ഞിട്ടുണ്ട്. അതേ സമയം പ്രമേഹത്തില് ശരീരത്തിലെ മറ്റ് കോശഭാഗങ്ങളുടെ പ്രവര്‍ത്തനവുമായി ബന്ധപ്പെട്ടതാണ് പുതിയ ജീന്'-മക്ഗില് സര്‍വകലാശാലയിലെ ഗവേഷകനും പഠനസംഘത്തില് അംഗവുമായ ഡോ. റോബര്‍ട്ട് സ്ലാഡെക് പറഞ്ഞു. 'ഇന്‍സുലിന് ഉത്പാദനം കുറയ്ക്കുന്നതിന് പകരം, പേശി, കരള്, കൊഴുപ്പ് തുടങ്ങിയവയിലെ ഇന്‍സുലിന് സ്വാധീനം നിയന്ത്രിക്കുകയാണ് പുതിയ ജീന് ചെയ്യുക'. 'ഇന്‍സുലിന് പ്രതിരോധം' എന്നാണ് ഈ പ്രക്രിയ അറിയപ്പെടുന്നത്.\nഈ വസ്തുത കണക്കിലെടുത്ത് പ്രമേഹത്തിന്റെ ജനിതകതലത്തിലുള്ള ബന്ധം കണ്ടെത്താന് മിക്ക പഠനങ്ങളും ശ്രദ്ധിക്കുന്നത് ഇന്‍സുലന് ഉത്പാദനവുമായി ബന്ധപ്പെട്ട പ്രശ്‌നങ്ങളിലാണ്. അതില്‍നിന്ന് വ്യത്യസ്തമാണ് പുതിയ കണ്ടെത്തല്. ഇന്‍സുലിന്റെ സാന്നിധ്യം കൊണ്ട് ശരീരകോശങ്ങള്‍ക്കുള്ളില് പ്രവര്‍ത്തനക്ഷമമാകുന്ന ജീനാണ് ഐ.ആര്.എസ്1 - ഡോ. സ്ലാഡെക് പറഞ്ഞു. ''ഹേയ്, ഇതാ ഇന്‍സുലിന്. രക്തത്തില് നിന്ന് അതിനെ സ്വീകരിക്കാന് തുടങ്ങൂ എന്ന് കോശത്തിനോട് പറയുകയാണ് ഈ ജീന് ചെയ്യുക. അത് പ്രവര്‍ത്തിച്ചില്ലെങ്കില്, കോശങ്ങള് പഞ്ചസാര ആഗിരണം ചെയ്യുന്ന പ്രക്രിയ മുഴുവന് തകരാറിലാകും'.\nപ്രമേഹവുമായി ബന്ധമുള്ള പുതിയ ജീനിനെ തിരിച്ചറിയുക മാത്രമല്ല ഗവേഷകര് ചെയ്തത്. കോശങ്ങളില് ജീന് പ്രവര്‍ത്തിക്കുന്നതെങ്ങനെ എന്നും, ജീനിന്റെ പ്രവര്‍ത്തന വൈകല്യം അപ്രതീക്ഷിതമായ ശരീരഭാഗങ്ങളെ ബാധിക്കുന്ന കാര്യവും പഠനത്തില് വ്യക്തമായി. ഐ.ആര്.എസ്1 ജീനിന്റെ പ്രവര്‍ത്തനം തടയപ്പെടുമ്പോള്, ആവശ്യത്തിന് ഇന്‍സുലിന് രക്തത്തിലുണ്ടെങ്കിലും പ്രയോജനമില്ലാതെ വരുന്നതായാണ് കണ്ടത്. പ്രമേഹത്തെക്കുറിച്ച് മനസിലാക്കുന്നതില് സുപ്രധാനമായ സംഗതിയാണിത്.\n(അവലംബം: നേച്ചര് ജനറ്റിക്‌സ്).


പ്രായപൂര്‍ത്തിയാകാത്ത പെണ്‍കുട്ടിയെ പ്രണയം നടിച്ച് കാമുകന് ആദ്യം പീഡിപ്പിച്ചു; പിന്നാലെ കൂട്ടുകാരും; 20 പേര്‍ക്കെതിരെ കേസ്; ഏഴ് പേര് അറസ്റ്റില് - Keralabhooshanam Daily പ്രായപൂര്‍ത്തിയാകാത്ത പെണ്‍കുട്ടിയെ പ്രണയം നടിച്ച് കാമുകന് ആദ്യം പീഡിപ്പിച്ചു; പിന്നാലെ കൂട്ടുകാരും; 20 പേര്‍ക്കെതിരെ കേസ്; ഏഴ് പേര് അറസ്റ്റില്\nHome/NEWS/BREAKING NEWS/പ്രായപൂര്‍ത്തിയാകാത്ത പെണ്‍കുട്ടിയെ പ്രണയം നടിച്ച് കാമുകന് ആദ്യം പീഡിപ്പിച്ചു; പിന്നാലെ കൂട്ടുകാരും; 20 പേര്‍ക്കെതിരെ കേസ്; ഏഴ് പേര് അറസ്റ്റില്\nആളൂര്: തൃശ്ശൂര് ആളൂരില് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് ഏഴ് പേര് അറസ്റ്റില്. വി.ആര്.പുരം സ്വദേശികളായ മോനപ്പിള്ളി വീട്ടില് അരുണ് (28), കുളങ്ങര വീട്ടില് വിഷ്ണു (20), ഐനിക്കാടന് വീട്ടില് അനീഷ് (30), വെള്ളാഞ്ചിറ പാറപറമ്പില് മിഥുന് (30), ആളൂര് സ്വദേശികളായ അരിക്കാട്ട് വീട്ടില് ഡെല്‍വിന് (26), നെടിയകാലായി ജോബന് (38), മനക്കുളങ്ങര പറമ്പില് നസീര് (52) എന്നിവരാണ് അറസ്റ്റിലായത്. പ്രതികള്‍ക്കെതിരെ പോക്‌സോ നിയമപ്രകാരം കേസെടുത്തു.\nപെണ്‍കുട്ടിയെ പ്രതികള് പലപ്പോഴായി കൂട്ടമായും തനിച്ചും പീഡിപ്പിച്ചതായാണ് സൂചന. കേസില് ഒന്നാം പ്രതിയായ അരുണ് ചാലക്കുടി സ്റ്റേഷനില് രണ്ടു അടിപിടി കേസിലും കൊടകര സ്റ്റേഷനില് ഒരു കഞ്ചാവ് കേസിലും പ്രതിയാണ്. കേസില് ഉള്‍പ്പെട്ട കൂടുതല് പ്രതികളെ കണ്ടെത്താന് പോലീസ് അന്വേഷണം ഊര്‍ജിതമാക്കിയിട്ടുണ്ട്.\nപ്രണയം നടിച്ച് കൂട്ടിക്കൊണ്ടുപോയ ശേഷം യുവാവ് പീഡിപ്പിച്ചെന്നാണ് കേസ്.ഒരു യുവാവുമായി പ്രണയത്തിലായിരുന്നു പെണ്‍കുട്ടി. പ്രണയം നടിച്ച് കൂട്ടിക്കൊണ്ടുപോയ കാമുകനാണ് കുട്ടിയെ ആദ്യം പീഡിപ്പിച്ചത്. പിന്നീട് യുവാവിന്റെ സുഹൃത്തുകളും പെണ്‍കുട്ടിയെ പീഡിപ്പിച്ചു.\nതൃശൂര് റൂറല് എസ്.പി. ജി.പൂങ്കുഴലി ഐ.പി.എസ്, ഇരിങ്ങാലക്കുട ഡി.വൈ.എസ്.പി. ടി.ആര്. രാജേഷ് എന്നിവരുടെ നേതൃത്വത്തിലായിരുന്നു അറസ്റ്റ്. ആളൂര് ഇന്‍സ്‌പെക്ടര് എം.ബി. സിബിന്, അഡീ.എസ്.ഐ.മാരായ ടി.എന്. പ്രദീപന്, കെ.എം.സൈമണ്, എം.സി.രവി, കെ.കെ.രഘു, ഇ.ആര്.സിജുമോന്, പി.ജെ.ഫ്രാന്‍സിസ്, വനിത എസ്.ഐ. സന്ധ്യ ദേവി, എ.എസ്.ഐ.മാരായ കെ.ടി. ജോഷി, രാവുണ്ണി, പി.ജയകൃഷ്ണന്, സന്തോഷ്, സീനിയര് സി.പി.ഒ മാരായ സൂരജ് വി.ദേവ്, കെ.എസ്. ഉമേഷ്, ഇഎസ്. ജീവന്, വിനോദ്, സുനില്, സുനില്‍കുമാര് അരുണ്, ശ്യാം, എം.എന്. മുരളി, സുരേഷ്, എം.വി. മാനുവല് സ്‌പെഷ്യല് ബ്രാഞ്ച് ഓഫീസര് സനീഷ് ബാബു, വനിതാ പോലീസുകാരായ സീമ ജയന്, ധനലക്ഷ്മി എന്നിവരാണ് പ്രതികളെ പിടികൂടിയ സംഘത്തിലുണ്ടായിരുന്നത്.\n'രാഹുല് ഗാന്ധി കടലില് ചാടിയാല് വോട്ടു കിട്ടില്ല': ഖുശ്ബു\nകാബൂളില് ഐഎസിന്റെ ചാവേറാക്രമണം; 18 പേര് കൊല്ലപ്പെട്ടു


Viral Video | ട്രെക്കിനടിയില് പെടാതെ തലനാരിഴയ്ക്ക് രക്ഷപ്പെട്ട് ബൈക്ക് യാത്രികന്, വീഡിയോ വൈറൽ | bike rider crashes in front of approaching truck hair gap escape video goes viral – News18 Malayalam\nViral Video | ട്രെക്കിനടിയില് പെടാതെ തലനാരിഴയ്ക്ക് രക്ഷപ്പെട്ട് ബൈക്ക് യാത്രികന്, വീഡിയോ വൈറൽ\nബാലന്‍സ് നഷ്ടപ്പെട്ട ബൈക്ക് റോഡില് തെന്നി വീഴുകയായിരുന്നു. തൊട്ടുപിന്നാലെ ഒരു ട്രക്ക് വന്ന് ബൈക്കിന് മുകളിലൂടെ കടന്നു പോകുന്നത് കാണാം.\nLast Updated : January 29, 2022, 22:20 IST\nറോഡപകടങ്ങള് ഇന്ന് ഒരു സ്ഥിരം വാർത്തയാണ്. ഇത്തരം റോഡപകടങ്ങളുടെ വീഡിയോകൾ സോഷ്യൽ മീഡിയകളിൽ വൈറലാകാറുമുണ്ട്. റിപ്പോര്‍ട്ടുകള് പ്രകാരം, അസോസിയേഷന് ഓഫ് സൗത്ത് ഈസ്റ്റ് നേഷന്‍സിൽ (ആസിയാന്) പെടുന്ന രാജ്യങ്ങളില് ഏറ്റവും കൂടുതല് റോഡ് അപകട മരണങ്ങള് (road accident deaths) നടക്കുന്നത് മലേഷ്യയിലാണ്. മലേഷ്യയില് (Malaysia) നിന്നുള്ള വളരെ ഭയപ്പെടുത്തുന്ന ഒരു വീഡിയോ (video) ആണ് ഇപ്പോൾ സോഷ്യല് മീഡിയയില് വൈറലായിരിക്കുന്നത്.\nവീഡിയോയില് ഒരു മോട്ടോര് സൈക്കിള് യാത്രക്കാരന് (biker) സ്പീഡില് വരുന്നത് കാണാം. തുടര്‍ന്ന് ബാലന്‍സ് നഷ്ടപ്പെട്ട ബൈക്ക് റോഡിലൂടെ തെന്നി നീങ്ങുകയും വീഴുകയും ചെയ്യുന്നുണ്ട്. തൊട്ടുപിന്നാലെ ഒരു ട്രക്ക് വന്ന് ബൈക്കിന് മുകളിലൂടെ കടന്നു പോകുന്നത് കാണാം. ഞൊടിയിട വ്യത്യാസത്തില് ബൈക്ക് യാത്രികന് വീണിടത്തു നിന്ന് എഴുന്നേറ്റ് അല്‍പ്പം ദൂരേക്ക് മാറി നില്‍ക്കുന്നതും വീഡിയോയില് കാണാം. കോരിച്ചൊരിയുന്ന മഴയ്ക്കിടയിലായിരുന്നു ഈ അപകടം നടന്നത്. ഒരു കാര് വൈപ്പര് ആണ് ആദ്യം വീഡിയോയില് കാണാന് കഴിയുന്നത്. കാറില് യാത്ര ചെയ്യുന്ന ഒരു യാത്രക്കാരനാണ് ഈ പേടിപ്പെടുത്തുന്ന അപകട വീഡിയോ പകര്‍ത്തിയത്. നിസ്സഹായനായ ട്രെക്ക് ഡ്രൈവര് എങ്ങനെയോ ട്രക്ക് നിര്‍ത്തുന്നുമുണ്ട്. പതിയെ ബൈക്ക് യാത്രികന് ബൈക്കിന് കേടുപാട് സംഭവിച്ചിട്ടുണ്ടോയെന്ന് പരിശോധിക്കാന് പോകുന്നതുമാണ് വീഡിയോയില് അവസാനമായി കാണാന് കഴിയുന്നത്.\nNow that wasaclose call! 🏍👀😅#viralhog #closecall #phew #timetobuyalotteryticket pic.twitter.com/oxgOZ42WiX\n— ViralHog (@ViralHog) January 26, 2022\nട്വിറ്ററില് പങ്കുവെച്ച വീഡിയോ ഇതുവരെ 1.8 ലക്ഷം കാഴ്ചക്കാർ കണ്ടു കഴിഞ്ഞു. ഫേസ്ബുക്ക് ഉള്‍പ്പെടെയുള്ള സോഷ്യല് മീഡിയ പ്ലാറ്റ്‌ഫോമുകളില് വീഡിയോയ്ക്ക് നിരവധി പ്രതികരണങ്ങളാണ് ലഭിച്ചുകൊണ്ടിരിക്കുന്നത്. ജനുവരി 24ന് ആണ് ഈ സംഭവം നടന്നത്. അപകടത്തില് ആര്‍ക്കും പരിക്കേറ്റിട്ടില്ലെന്ന് സംഭവത്തിന്റെ ദൃക്സാക്ഷികൾ വ്യക്തമാക്കിയിട്ടുണ്ട്.\nഅടുത്തിടെ, സോഷ്യല് മീഡിയയില് വീഡിയോ പോസ്റ്റ് ചെയ്യുന്നതിനായി ബൈക്ക് അഭ്യാസം നടത്തുന്നതിനിടെ അപകടം സംഭവിച്ചത് വലിയ വാര്‍ത്തയായിരുന്നു. നിയന്ത്രണം തെറ്റി പാഞ്ഞുകയറിയ ബൈക്കിടിച്ച് വയോധികന് ഗുരുതരമായി പരിക്കേറ്റു. ബൈക്ക് റേസിങ് നടത്തുന്നതിനിടെ ഉണ്ടായ അപകടത്തില് യുവാവിന്റെ കാലൊടിഞ്ഞു തൂങ്ങി. നെയ്യാര് ഡാമിന് പരിസരത്തായിരുന്നു സംഭവം. നെയ്യാര് ഡാം റിസര്‍വോയര് മൂന്നാം ചെറുപ്പിന് സമീപം മൂന്ന് ബൈക്കിലെത്തിയ യുവാക്കള് റേസിങ് നടത്തുന്നതിനിടെ വാഹനം വെട്ടി തിരിക്കുകയും അതുവഴി നെയ്യാര് ഡാമിലേക്ക് പോകുകയായിരുന്ന മറ്റൊരു ബൈക്കില് ഇടിക്കുകയുമായിരുന്നു.\nഇതിനുശേഷം ഇരു ബൈക്കുകളിലെയും യുവാക്കള് തമ്മില് സംഘര്‍ഷവുമുണ്ടായി. നിരവധി വാഹനങ്ങള് കടന്നു പോവുകയും നാട്ടുകാര് കാല്‍നടയായി സഞ്ചരിക്കുകയും ചെയ്യുന്ന റോഡാണിത്. റേസിങ് നടത്തിയ യുവാവ് ബൈക്ക് പെട്ടെന്ന് തിരിച്ചപ്പോള് രണ്ടംഗ സംഘം സഞ്ചരിച്ച ബൈക്ക് ഇടിച്ചു കയറുകയായിരുന്നു.\nസോഷ്യല് മീഡിയയില് സ്റ്റാറ്റസ് ഇടാനുള്ള വീഡിയോ ഷൂട്ട് നടത്തുകയായിരുന്നു യുവാക്കള്. ഈ പ്രദേശത്ത് വാഹന യാത്രയ്ക്കും വഴിയാത്രക്കാര്‍ക്കും ബുദ്ധിമുട്ടുണ്ടാക്കുന്ന വിധത്തില് വൈകുന്നേരങ്ങളില് ഇത്തരം റേസിങ് നടക്കാറുണ്ടെന്ന് പ്രദേശവാസികള് വ്യക്തമാക്കുകയും ചെയ്തു.\nFirst published: January 29, 2022, 22:12 IST\naccidentbike accidentviral video


കോഴിക്കോട് ജില്ലയില് ആറ് പേര്‍ക്കു കൂടി കോവിഡ്; മൂന്ന് ഇതര ജില്ലക്കാര് ഉള്‍പ്പെടെ 14 പേര്‍ക്ക് രോഗമുക്തി\nHomeCovid-19കോഴിക്കോട് ജില്ലയില് ആറ് പേര്‍ക്കു കൂടി കോവിഡ്; മൂന്ന് ഇതര ജില്ലക്കാര് ഉള്‍പ്പെടെ 14 പേര്‍ക്ക് രോഗമുക്തി\nAdmin Wednesday, June 17, 2020\nകോഴിക്കോട്:ജില്ലയില് ഇന്ന് (17.06.20) ആറ് പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ജയശ്രീ വി. അറിയിച്ചു. ഇവരില് നാല് പേര് കുവൈത്തില് നിന്നും ഒരാള് സൗദിയില് നിന്നും ഒരാള് ദുബായില് നിന്നും വന്നവരാണ്. 11 കോഴിക്കോട് സ്വദേശികളും മലപ്പുറം, കണ്ണൂര്, വയനാട് സ്വദേശികളായ ഓരോരുത്തരും ഉള്‍പ്പെടെ 14 പേര് ഇന്ന് രോഗമുക്തി നേടുകയും ചെയ്തിട്ടുണ്ട്.\nകോവിഡ് ഫസ്റ്റ്‌ലൈന് ട്രീറ്റ്‌മെന്റ് സെന്ററില് ചികിത്സയിലായിരുന്ന കാരപറമ്പ് (23 വയസ്സ്), പേരാമ്പ്ര (41), കൊയിലണ്ടി (40), കുറ്റ്യാടി (26), ചാലപ്പുറം (23), ചങ്ങരോത്ത് (43), കുറ്റ്യാടി (43), മൂടാടി (24), കോടഞ്ചേരി (29), ചോമ്പാല (32), മണിയൂര് (42), മലപ്പുറം (20), കണ്ണൂര് (45), വയനാട് (22) സ്വദേശികളാണ് ഇന്ന് രോഗമുക്തി നേടിയത്.\n1. തിക്കോടി സ്വദേശി (44 വയസ്സ്)- ജൂണ് 11 ന് കുവൈത്ത് - കരിപ്പൂര് വിമാനത്തിലെത്തി, വീട്ടില് നിരീക്ഷണത്തിലായിരുന്നു. രോഗ ലക്ഷണങ്ങളെ തുടര്‍ന്ന് സ്രവ പരിശോധനനടത്തി. മെഡിക്കല് കോളേജ് ആശുപത്രിയില് ചികിത്സയിലാണ്.\n2. കൊയിലാണ്ടി സ്വദേശി (52)- ജൂണ് 10 ന് സൗദി- കരിപ്പൂര് വിമാനത്തില് കോഴിക്കോട് എത്തി, കോവിഡ് കെയര് സെന്ററില് നിരീക്ഷണത്തില് ആയിരുന്നു. രോഗലക്ഷണങ്ങളെ തുടര്‍ന്ന് സ്രവ പരിശോധന നടത്തി. മെഡിക്കല് കോളേജ് ആശുപത്രിയില് ചികിത്സയിലാണ്.\n3. കാവിലുംപാറ സ്വദേശി (55)- ജൂണ് 10 ന് ദുബായ്- കൊച്ചി വിമാനത്തില് വന്ന്, കെ.എസ്.ആര്.ടി.സി ബസ്സില് നാട്ടിലെത്തി. വീട്ടില് നിരീക്ഷണത്തിലായിരുന്നു. സ്രവ പരിശോധന നടത്തുകയും പോസിറ്റീവ് ആയതിനാല് എഫ്.എല്.ടി.സിയിലേക്ക് മാറ്റുകയും ചെയ്തു.\n4. ഉണ്ണികുളം സ്വദേശി (29)- ജൂണ് 13 ന് കുവൈത്ത്- കൊച്ചി വിമാനത്തില് വന്ന്, കെ.എസ്.ആര്.ടി.സി ബസ്സില് നാട്ടിലെത്തി. കോവിഡ് കെയര് സെന്ററില് നിരീക്ഷണത്തിലായിരുന്നു. രോഗ ലക്ഷണങ്ങളെ തുടര്‍ന്ന് സ്രവപരിശോധനനടത്തി. മെഡിക്കല് കോളേജ് ആശുപത്രിയില് ചികിത്സയിലാണ്.\n5. തുറയൂര് സ്വദേശി (49). ജൂണ് 14 ന് കുവൈത്ത്- കൊച്ചി വിമാനത്തില് വന്ന്, കെ.എസ്.ആര്.ടി.സി ബസ്സില് കോഴിക്കോട് എത്തി. തുടര്‍ന്ന് ടാക്‌സിയില് വീട്ടിലെത്തി നിരീക്ഷണത്തിലായിരുന്നു. സ്രവ പരിശോധന നടത്തി പോസിറ്റീവ് ആയതിനാല് മെഡിക്കല് കോളേജ് ആശുപത്രിയില് ചികിത്സയിലാണ്.\n6. അരക്കിണര് സ്വദേശി (41)- ജൂൺ ഒന്നിന് കുവൈത്ത് ല് നിന്ന് കൊച്ചിയില് എത്തി നിരീക്ഷണത്തില് ആയിരുന്നു. സ്രവ പരിശോധന നടത്തി പോസിറ്റീവ് ആയതിനാല് മെഡിക്കല് കോളേജ് ആശുപത്രിയില് ചികിത്സയിലാണ്.\nഇതോടെ ഇതുവരെ രോഗം സ്ഥിരീകരിച്ച കോഴിക്കോട് സ്വദേശികളുടെ എണ്ണം 173 ഉം രോഗമുക്തി നേടിയവര് 75 ഉം ആയി. ചികിത്സക്കിടെ ഒരാള് മരിച്ചു. ഇപ്പോള് 97 കോഴിക്കോട് സ്വദേശികളാണ് കോവിഡ് പോസിറ്റീവായി ചികിത്സയിലുള്ളത്.


ശാന്തശീലര് ജീവിതത്തെ സമാധാനപൂര്‍ണ്ണമാക്കും #അഷ്ടഭാഗ്യങ്ങള് - വത്തിക്കാന് ന്യൂസ്\nശാന്തശീലര് ജീവിതത്തെ സമാധാനപൂര്‍ണ്ണമാക്കും #അഷ്ടഭാഗ്യങ്ങള്\nഫെബ്രുവരി 19–Ɔο തിയതി ബുധനാഴ്ച പാപ്പാ ഫ്രാന്‍സിസ് പങ്കുവച്ച സാമൂഹ്യശ്രൃംഖലാസന്ദേശം.\nബുധനാഴ്ച പതിവുള്ള പ്രതിവാര പൊതുകൂടിക്കാഴ്ചയില് നല്കിയ പ്രഭാഷണത്തില്‍നിന്നും അടര്‍ത്തിയെടുത്തതാണീ ചിന്ത :\n“ശാന്തശീലര് ഭാഗ്യവാന്മാര്, അവര് ഭൂമി അവകാശമാക്കും (മത്തായി 5, 5). ഹൃദയം കവരുന്നതും, സ്നേഹവലയം സൃഷ്ടിക്കുന്നതും, അതിലേറെ മറ്റുള്ളവര് ദേഷ്യപ്പെടുമ്പോഴും പ്രശാന്തത സൃഷ്ടിക്കാന് കരുത്തുള്ളവരുമാണ് ശാന്തശീലര്. പ്രതിസന്ധികളില്‍പ്പോലും അവര് ശാന്തമായി പ്രതികരിക്കും. അതുവഴി അവര് ജീവിതത്തില് ബന്ധങ്ങള് പുനരാവിഷ്ക്കരിക്കും.” #പൊതുകൂടിക്കാഴ്ച\n19 February 2020, 18:08


ഉത്തര കൊറിയ വീണ്ടും രണ്ട് മിസൈലുകള് പരീക്ഷിച്ചു; രണ്ടാഴ്ചക്കിടെ ഇത് നാലാം തവണ\nഉത്തര കൊറിയ വീണ്ടും...\n6 Aug 2019 7:20 AM GMT\nഉത്തര കൊറിയ വീണ്ടും രണ്ട് മിസൈലുകള് പരീക്ഷിച്ചു. രണ്ടാഴ്ചക്കിടെ ഇത് നാലാം തവണയാണ് മിസൈല് പരീക്ഷണം നടത്തുന്നത് എന്ന് ദക്ഷിണ കൊറിയന് സൈന്യം പറയുന്നു. പടിഞ്ഞാറന് നഗരമായ ഹുവാന്‍ഗ്യുവില് നിന്ന് കിഴക്കന് കടല് തീരത്തേക്കാണ് മിസൈല് പരീക്ഷണം നടന്നത്. തിങ്കളാഴ്ച ആരംഭിച്ച അമേരിക്കയും ദക്ഷിണ കൊറിയയും തമ്മിലുള്ള സംയുക്ത സൈനികാഭ്യാസത്തില് പ്രതിഷേധിച്ചാണ് ഉത്തരകൊറിയ മിസൈലുകള് പരീക്ഷിക്കുന്നത്.\nഅമേരിക്കന് പ്രസിഡന്റ് ഡോണള്‍ഡ് ട്രംപുമായും ദക്ഷിണ കൊറിയ പ്രസിഡന്റ് മൂണ് ജെ ഇന്നുമായും ഉണ്ടാക്കിയ കരാര് ഇരുവരും ലംഘിച്ചു എന്നായിരുന്നു ഉത്തരകൊറിയയുടെ ആരോപണം. സംയുക്ത സൈനികാഭ്യാസത്തെ ന്യായീകരിക്കാന് ഇരു രാജ്യങ്ങളും ശ്രമിക്കുകയാണെന്നും ഉത്തരകൊറിയ വിദേശകാര്യ മന്ത്രാലയം വിമര്‍ശിച്ചു. എന്നാല് സ്ഥിതിഗതികള് നിരീക്ഷിക്കുകയാണന്നും ദക്ഷിണ കൊറിയയുമായും ജപ്പാനുമായും കൂടിയാലോചിക്കുകയാണന്നും അമേരിക്ക അറിയിച്ചു.\nഉത്തര കൊറിയ സന്ദർശിച്ച ആളുകൾക്ക് യാത്രാ നിയന്ത്രണങ്ങൾ ഏർപ്പെടുത്തിക്കൊണ്ട് കഴിഞ്ഞ ദിവസം യു.എസ് ഉത്തരവിട്ടിരുന്നു. കഴിഞ്ഞ എട്ട് വർഷത്തിനുള്ളിൽ ഉത്തര കൊറിയ സന്ദർശിച്ചിട്ടുള്ളവര് പുതിയ വിസക്ക് അപേക്ഷിക്കേണ്ടി വരും. ഈ നയം മിക്ക യൂറോപ്യൻ രാജ്യങ്ങളില് നിന്നുള്ളവരേയും, ഓസ്‌ട്രേലിയ, ന്യൂസിലാൻഡ്, ജപ്പാൻ, തായ്‌വാൻ, സിംഗപ്പൂർ തുടങ്ങിയ ഏഷ്യൻ രാജ്യങ്ങളിൽ നിന്നുള്ള വിനോദ സഞ്ചാരികളെയും ബാധിക്കുമെന്നാണ് വിലയിരുത്തപ്പെടുന്നത്.\n37 കിലോമീറ്റർ ഉയരത്തിൽ 450 കിലോമീറ്റർ (280 മൈൽ) പറക്കുന്ന ഹ്രസ്വ-ദൂര ബാലിസ്റ്റിക് മിസൈലുകളാണ് ഉത്തരകൊറിയ പരീക്ഷിച്ചതെന്നു ദക്ഷിണ കൊറിയന് സൈന്യം വ്യക്തമാക്കി. നിലവില് ഉത്തരകൊറിയ പരീക്ഷിക്കുന്നതെല്ലാം ഹ്രസ്വദൂര മിസൈലുകളാണന്നും അതില് തനിക്ക് യാതൊരു അലോസരവുമില്ലന്നുമാണ് ട്രംപ് പറയുന്നത്. ജൂലൈ 25-നായിരുന്നു ഉത്തരകൊറിയ ആദ്യ മിസൈല് പരീക്ഷണം നടത്തിയത്. പിന്നീട് ജൂലൈ 31-നും ഈ മാസം 2-നും പരീക്ഷണങ്ങൾ നടത്തി.\nKim Jong-un Missile Test North Korea


കനത്ത മൂടല്‍മഞ്ഞ് എയര്‍പോര്‍ട്ടുകളെയും ബാധിച്ചു - Malayali Express\nകനത്ത മൂടല്‍മഞ്ഞ് എയര്‍പോര്‍ട്ടുകളെയും ബാധിച്ചു\nദുബൈ: യു.എ.ഇയില് അതിശക്തമായ മൂടല്‍മഞ്ഞ് രാജ്യത്തെ വിമാനത്താവളങ്ങളുടെ പ്രവര്‍ത്തനത്തെ ബാധിച്ചു. നിരവധി വിമാനങ്ങള് വൈകി. അടുത്ത ദിവസങ്ങളിലും മൂടല്‍മഞ്ഞ് തുടരുമെന്നാണ് മുന്നറിയിപ്പ്.\nകഴിഞ്ഞദിവസം തന്നെ പല എമിറേറ്റുകളിലും മൂടല്‍മഞ്ഞ് മുന്നറിയിപ്പ് പുറപ്പെടുവിച്ചിരുന്നു. അബൂദബിയിലും ദുബൈയിലും പ്രഖ്യാപിച്ച റെഡ് അലര്‍ട്ട് പിന്നീട് ഷാര്‍ജ, അജ്മാന്, ഉമ്മുല്‍ഖുവൈന് എമിറേറ്റുകളിലേക്കും വ്യാപിപ്പിച്ചു.\nദൂരക്കാഴ്ച മൂന്നൂറ് മീറ്ററിലും താഴ്ന്നതോടെ അബൂദബി, ദുബൈ, ഷാര്‍ജ വിമാനത്താവളങ്ങളില് രാവിലെ ഇറങ്ങേണ്ട മിക്ക വിമാനങ്ങളും വൈകി. ദുബൈയില് ഇറങ്ങേണ്ട കോഴിക്കോട് നിന്നുള്ള സ്പൈസ് ജെറ്റ്, എയര് ഇന്ത്യ എക്സ്പ്രസ് വിമാനങ്ങളും ഇതില് ഉള്‍പ്പെടും. ചില വിമാനങ്ങള് മസ്കത്തിലേക്കും ഫുജൈറയിലേക്കും തിരിച്ചുവിടേണ്ടിവന്നു. റോഡ് ഗതാഗത്തെ മൂടല്‍മഞ്ഞ് സാരമായി ബാധിച്ചു. മുന്നോട്ടുപോകാന് കഴിയാതെ പ്രധാന ഹൈവേകളിലും ഉള്‍റോഡുകളിലും രൂക്ഷമായ ഗതാഗതക്കുരുക്ക് രൂപപ്പെട്ടു. അടുത്തദിവസങ്ങളിലും മൂടല്‍മഞ്ഞ് കനക്കുമെന്നാണ് കാലാവസ്ഥ നിരീക്ഷണ കേന്ദ്രം നല്‍കുന്ന മുന്നറിയിപ്പ്.\nഖത്തറില് രണ്ടു ഡോസ് കൊവിഡ് വാക്‌സിന് സ്വീകരിച്ചവര്‍ക്ക് ക്വാറന്റൈന് ആവശ്യമില്ല\nബുധന് മുതല് ശനി വരെ കുവൈത്തില് കനത്ത തണുപ്പെന്ന് പ്രവചനം\nശുമൈസി ചെക്ക്പോസ്റ്റ് വികസനം അവസാന ഘട്ടത്തില്\nസൗദിക്കു നേരെയുള്ള ഹൂതി ആക്രമണ ശ്രമങ്ങള് തുടരുന്നു\nഅല്‍ഉല വിമാനത്താവളത്തില് അന്താരാഷ്ട്ര വിമാനങ്ങളെ സ്വീകരിക്കാന് അനുമതി\nരാജ്യത്ത് കോവിഡ് മഹാമാരിയുടെ മോശം ഘട്ടം അവസാനിച്ചെന്നു കരുതാം, ജാഗ്രത തുടരണം; ഉപരാഷ്ട്രപതി\nവിനോദിനി ബാലകൃഷ്ണനെ വേട്ടയാടുന്നുവെന്ന് പറയാത്തതില് ആശ്വാസം: മുഖ്യമന്ത്രിയോട് വി.മുരളീധരന്\n‘കേരളത്തില് പരസ്പരം പോരടിക്കുന്നു, ബംഗാളില് ഒരുമിച്ച്’; എല്‍ഡിഎഫിനെയും യുഡിഎഫിനെയും രൂക്ഷമായി വിമര്‍ശിച്ച് അമിത് ഷാ\n‘പുതിയ കേരളം മോദിക്കൊപ്പം’; എന്‍ഡിഎയുടെ പ്രചാരണ മുദ്രവാക്യം പ്രഖ്യാപിച്ചു\nനടന് ദേവന് ബിജെപിയില് ചേര്‍ന്നു; കേരള പീപ്പിള്‍സ് പാര്‍ട്ടിയെ ബിജെപിയില് ലയിപ്പിച്ചു\nബിജെപി ഏത് ചുമതല നല്‍കിയാലും ഏറ്റെടുക്കുമെന്ന് ഇ.ശ്രീധരന്\nതാനൊരു മൂര്‍ഖനാണെന്ന് മിഥുന് ചക്രവര്‍ത്തി; ജനങ്ങള്‍ക്കിടയില് സ്വാധീനമില്ലാത്ത ആളാണ് മിഥുനെന്ന് തൃണമൂല് എംപി\nസി.കെ. ജാനു വീണ്ടും എന്‍ഡിഎയ്ക്കൊപ്പം ചേര്‍ന്നു


'വൈറ്റ്' ദൈവം തന്ന പിറന്നാള് സമ്മാനം- ഹുമ ഖുറേഷി | Huma Qureshi | White Movie | Mammootty | Malayalam Movie\n'വൈറ്റ്' ദൈവം തന്ന പിറന്നാള് സമ്മാനം- ഹുമ ഖുറേഷി\nഹുമ ഖുറേഷിയുമായുള്ള അഭിമുഖത്തില് നിന്നും\n# ആമി രാംദാസ്\nPublished: Jul 23, 2016, 10:11 AM IST\nഅഭിനയം പലപ്പോഴും ഭാഷയുടെ അതിര്‍വരമ്പുകളില് ഒതുങ്ങിനില്‍ക്കുന്നില്ല. കഴിവും പ്രാപ്തിയും ആസ്വാദനത്തിന്റെ തലങ്ങളില് വിലയിരുത്തുന്നത് പ്രേക്ഷകരായതുകൊണ്ടുതന്നെ നല്ല അഭിനേതാക്കള്‍ക്ക് എവിടെയും ആരാധകരുണ്ടാകും. അപ്പോഴും മാതൃഭാഷയുടെ ഭംഗിക്കുള്ളില് അവരെയൊന്ന് കാണാന് മനസ്സ് കൊതിക്കും.\n'ഗാങ്സ് ഓഫ് വസേപുര്' എന്ന ആദ്യചിത്രം മുതല് ആസ്വാദകശ്രദ്ധ നേടിയ ഹുമ ഖുറേഷി 'വൈറ്റ് എന്ന ചിത്രത്തിലൂടെ മലയാളത്തില് അരങ്ങേറ്റം കുറിക്കുമ്പോള് പൂര്‍ത്തിയാകുന്നതും ഇതേ ആഗ്രഹമാണ്. ഭാഷയുടെ അതിരുകള് കഴിവുകൊണ്ട് മറികടന്ന് നമ്മുടേതാകാന് ഒരാള് കൂടി. ചിന്തിക്കുന്ന നടി എന്ന ലേബലില് അറിയപ്പെടുന്ന, അഭിനയിച്ച സിനിമകളിലെ വേഷപ്പകര്‍ച്ചകള് കൊണ്ട് ആസ്വാദകരെ അമ്പരപ്പിച്ച ഹുമയുടെ മികവ് ഇനി മലയാളത്തിനുകൂടി അവകാശപ്പെട്ടതാകുന്നു.\nഅതും മലയാളിയുടെ സ്വന്തം മമ്മൂക്കയുടെ നായികയായെത്തുമ്പോള് പ്രേക്ഷക പ്രതീക്ഷയും വാനോളമാണ്. അപരിചിതത്വമില്ല. മികച്ച വേഷങ്ങള്‍ക്കു മുന്നില് ഭാഷയുടെ തടസ്സം മനോഹരമായി മറികടന്ന് നടത്തുന്ന പ്രകടനങ്ങളിലേക്കുള്ള ദൂരം ജൂലായ് 29 വരെ മാത്രം. ഉദയ് അനന്തന് സംവിധാനം ചെയ്ത വൈറ്റ് പ്രേക്ഷകര്‍ക്കു മുന്‍പിലെത്തുന്നത് അന്നാണ്. ഹുമ ഖുറേഷിയുമായുള്ള അഭിമുഖത്തില് നിന്നും.\nതിയറ്റര് ആര്‍ട്ടിസ്റ്റ് സിനിമയിലെത്തിയപ്പോള്\nതിയറ്റര് അഭിനയവും സിനിമാ അഭിനയവും രണ്ടും വളരെയധികം വ്യത്യാസപ്പെട്ടിരിക്കുന്നു. രണ്ടും നല്ലതാണ്. തിയറ്റര് പെര്‍ഫോമന്‍സ് ലൈവ് ആണ്. സിനിമയാണെങ്കില് റിലീസിങ് വരെയുള്ള സമയം, പ്രൊഡക്ഷന് ശേഷമുള്ള എഫര്‍ട്ട് എന്നിവയെല്ലാം ചേരുന്നതും കൂടിയാണ്. ഞാന് സിനിമ തിരഞ്ഞെടുക്കാനുള്ള കാരണം എന്റെ അഭിനയം കൂടുതല് ആളുകള് കാണണം, വലിയ ഓഡിയന്‍സിന് മുന്‍പില് എന്റെ കഴിവുകള് പ്രദര്‍ശിപ്പിക്കണം എന്ന ശക്തമായ ആഗ്രഹം വന്നതുകൊണ്ടാണ്. തിയറ്റര് പെര്‍ഫോമന്‍സുകള് ഒരേ സമയം കൂടി വന്നാല് മുന്നൂറ് പേര്‍ക്കേ കാണാന് കഴിയൂ. എന്നാല് സിനിമ ഒറ്റ ഷോയിലൂടെ തന്നെ പതിനായിരക്കണക്കിന് ആളുകളിലേക്കെത്തും.\nസംതൃപ്തി നല്‍കുന്നത് സിനിമ\nഎന്നെ സംബന്ധിച്ചിടത്തോളം എന്നിലെ നടിയെ തൃപ്തിപ്പെടുത്തുന്നത് സിനിമകള് തന്നെയാണ്. എന്റെ ആദ്യ സിനിമയായ ഗാങ്സ് ഓഫ് വസേപുര് തുടര്‍ന്നിങ്ങോട്ട് ചെയ്തിട്ടുള്ള എല്ലാകഥാപാത്രങ്ങളും വ്യത്യസ്തമായിരുന്നു. നടി എന്ന നിലയില് വളര്‍ച്ചയെ ഞാന് അടയാളപ്പെടുത്തുന്നതും ഇത്തരം കഥാപാത്രങ്ങളിലൂടെയാണ്. എനിക്ക് അധികം സിനിമകള് പെട്ടെന്ന് ചെയ്യണമെന്നില്ല. എന്നെ തൃപ്തിപ്പെടുത്തുന്ന കഥാപാത്രങ്ങളെ ശ്രദ്ധാപൂര്‍വം തിരഞ്ഞെടുക്കുകയാണ്. ഓരോന്നും എന്നില് വെല്ലുവിളികളുയര്‍ത്തുന്ന കഥാപാത്രങ്ങളായിരിക്കണമെന്ന് നിര്‍ബന്ധമുണ്ട്. ഇപ്പോള് ഒരു ഹോളിവുഡ് സിനിമ ചെയ്തു, ഒരു മലയാളം സിനിമ ചെയ്തു. എന്റെ ഭാഷാശൈലി, രൂപം, സ്‌കില്‍സ് എന്നിവയിലെല്ലാം നിരന്തരം പരീക്ഷണം നടത്തിയാണ് ഞാന് സിനിമകള് ചെയ്യുന്നത്. വ്യത്യസ്തമായ കഥാപാത്രങ്ങള്, ശൈലികള് എന്നിവ സ്വീകരിക്കുമ്പോഴാണ് ഒരു ആര്‍ട്ടിസ്റ്റിന്റെ ജീവിതം സംതൃപ്തമാകുന്നത് എന്നാണ് ഞാന് കരുതുന്നത്.\nസിനിമ എപ്പോഴും സിനിമയാണ്. ഭാഷയ്ക്ക് പ്രാധാന്യമുണ്ടെങ്കിലും സിനിമ തന്നെയാണ് വലുത്. വൈറ്റ് സിനിമയുടെ ചിത്രീകരണ വേളയില് എനിക്ക് മലയാളമറിയില്ലെന്നകാര്യം പലരും മറന്നുപോയിരുന്നു. അവരുടെ സംഭാഷണങ്ങള് വലുതാകുമ്പോള് ഞാന് വിളിച്ച് പറയും 'സബ് ടൈറ്റില്‍സ് പ്ലീസ്'. പക്ഷേ, മലയാളം അറിയില്ലെന്ന കാര്യത്തെ പോസിറ്റീവായി കാണാനാണ് ഞാന് ശ്രമിച്ചത്. പുറമേ നടന്ന കാര്യങ്ങളും ശബ്ദങ്ങളും ബാധിക്കാതെ അഭിനയത്തില് പൂര്‍ണ ശ്രദ്ധ കേന്ദ്രീകരിക്കാന് കഴിഞ്ഞു. സെറ്റിലുള്ള ആളുകള് തങ്ങളുമായി ബന്ധപ്പെട്ട നൂറുകണക്കിന് കാര്യങ്ങള് ചര്‍ച്ചചെയ്യുന്നതിനിടയില് എന്റെ ക്യാരക്ടറിനെക്കുറിച്ചും ആ സാഹചര്യങ്ങളെക്കുറിച്ചും മാത്രം ചിന്തിക്കാന് കഴിഞ്ഞത് ഭാഷ അറിയാത്തതു കൊണ്ടല്ലേ...\nസ്‌കൂളും പരീക്ഷാദിനങ്ങളും തിരിച്ചു വന്ന അനുഭവമായിരുന്നു സെറ്റില്. പേന, പേപ്പര്, റബ്ബര് തുടങ്ങിയവയുമായാണ് ഷൂട്ടിങ്ങിന് പോയിക്കൊണ്ടിരുന്നത്. മലയാളം വാക്കുകള് ഇംഗ്ലീഷ് അക്ഷരങ്ങളില് പകര്‍ത്തിയാണ് പഠിച്ചിരുന്നത്. കൂടാതെ സഹായിക്കാന് ഒരു പരിഭാഷകന് ഉണ്ടായിരുന്നു. ഉച്ചാരണത്തിലും ചുണ്ടുകളുടെ ചലനത്തിലും പ്രശ്നം വരാതിരിക്കാന് മലയാളം അറിയുന്നവരെക്കൊണ്ട് ആ വാക്കുകള് പറയിപ്പിക്കും. സംഭാഷണങ്ങളില് ഓരോ വാക്കുകളും എവിടെയാണ് നിര്‍ത്തേണ്ടത് തുടങ്ങിയകാര്യങ്ങളും ശ്രദ്ധിക്കും. പരീക്ഷയുടെ അവസാന നിമിഷങ്ങള്‍പോലെയുള്ള തയ്യാറെടുപ്പുകള് കണ്ട് പലപ്പോഴും മമ്മൂക്ക അടുത്തു വന്ന് സഹായിച്ചിരുന്നു. വാക്കുകളുടെ അര്‍ഥം മനസ്സിലാക്കി തരാനും ശ്രമിച്ചിരുന്നു.\n'ലണ്ടനില്‍വെച്ച് ഒരു ഉത്തരേന്ത്യന് പെണ്‍കുട്ടി ഷേക്‌സ്പിയറുടെ വരികള് മമ്മൂട്ടിക്ക് മലയാളത്തില് വിവരിച്ചു കൊടുക്കുന്നു. ഈ സീനിനെക്കുറിച്ച് ഒന്ന് ആലോചിച്ചു നോക്കൂ... അത് ഷൂട്ട് ചെയ്ത് കഴിഞ്ഞപ്പോള് തോന്നിയത് ഇനി എനിക്ക് വേണമെങ്കില് ചന്ദ്രനില്‍പോലും പോയിവരാന് കഴിയുമെന്നാണ്.' മലയാളം സിനിമ ചെയ്തത് മറ്റേതുഭാഷയിലും അഭിനയിക്കാനുള്ള ആത്മവിശ്വാസം തന്നു.\nസാഹചര്യം ഉള്‍ക്കൊള്ളാനായാല് ഭാഷ അവിടെ പ്രശ്നമാകില്ലെന്ന പാഠം തിയറ്റര് പെര്‍ഫോമന്‍സിലൂടെയാണ് പഠിച്ചത്. അവിടെ അതിനെ ജുബ്രിഷ് എന്ന് വിളിക്കും. വ്യക്തമായ അക്ഷരങ്ങളോ വാക്കുകളോ ഇല്ലാത്ത ചില ശബ്ദങ്ങളാണത്. അഭിനയിക്കുന്ന സീനിന്റെ പുറകിലുള്ള ഉദ്ദേശ്യം വ്യക്തമായി കഴിഞ്ഞാല് പിന്നെ അവിടെ വാക്കുകള്‍ക്ക് പ്രസക്തിയില്ല. അഭിനയത്തിലൂടെ കാണികളെ പിടിച്ചിരുത്താമെന്ന് തെളിയിക്കുന്നതാണ് ജുബ്രിഷിന്റ മാജിക്ക്. അത് ഈ സിനിമയില് ഉപയോഗപ്പെടുത്താനാണ് ഞാന് ശ്രമിച്ചത്.\nമറ്റ് മലയാളം സിനിമകള്?\nമലയാളം സിനിമകള് കാണാറുണ്ട്. പക്ഷേ, ഭാഷ ശ്രദ്ധിച്ചിരുന്നില്ല. സബ്‌ടൈറ്റില്‍സ് നോക്കിയാണ് മനസ്സിലാക്കിയിരുന്നത്. മലയാളത്തില് മമ്മൂട്ടി കഴിഞ്ഞാല് ദുല്‍ഖര് സല്‍മാന്, പൃഥ്വിരാജ് എന്നിവരെയെല്ലാം ഇഷ്ടമാണ്. ബാംഗ്ലൂര് ഡെയ്‌സ് ഉള്‍പ്പെടെ പല മലയാളം സിനിമകളും കണ്ടിട്ടുണ്ട്. ഇനിയും മലയാളത്തില് നല്ല സിനിമകള് ചെയ്യാന് ആഗ്രഹമുണ്ട്. ഹോളിവുഡില് വൈസ്രോയി ഹൗസ്, ഹിന്ദിയില് ദുബാര എന്നിവയാണ് പുതിയ ചിത്രങ്ങള്. ജൂലായ് 28 ന് ഹുമയുടെ പിറന്നാളാണ്. ദൈവം തന്ന പിറന്നാള് സമ്മാനമായി വൈറ്റ് സിനിമയെ കാണുന്നുവെന്ന് ഹുമ പറയുന്നു. ഒപ്പം പ്രേക്ഷകര് സിനിമ സ്വീകരിച്ച് പിറന്നാള് മധുരം ഇരട്ടിയാക്കുമെന്ന വിശ്വാസവും ഹുമ പങ്കുവെച്ചു\nഒരു അവാര്‍ഡ് ഫങ്ഷനില്‍വെച്ച് ഖുശ്ബു മാഡമാണ് ദക്ഷിണേന്ത്യന് സിനിമയില് അഭിനയിക്കാനുള്ള താത്പര്യത്തെക്കുറിച്ച് ചോദിക്കുന്നത്. നല്ല സിനിമകളില് ഭാഗമാകുന്നതിനുള്ള താത്പര്യം അറിയിച്ചിരുന്നു. പിന്നീട് ഈ സിനിമയില് ഖുശ്ബുവാണ് എന്നെ റെക്കമെന്റ് ചെയ്യുന്നത്. സംവിധായകനുമായി സംസാരിച്ചപ്പോള് മനോഹരമായ സ്‌ക്രിപ്റ്റും മമ്മൂട്ടിയുടെ പ്രസന്‍സും സിനിമ ചെയ്യാനുള്ള തീരുമാനം എടുപ്പിച്ചു.\nമലയാള സിനിമയിലെ തുടക്കം മമ്മൂക്കയോടൊപ്പം ആകുന്നതില് സന്തോഷമുണ്ട്. ഒപ്പം ഇതുപോലെ മികച്ച ഒരു സിനിമയുടെ ഭാഗമാകാന് കഴിഞ്ഞതിലും. ഈ സിനിമ തിരഞ്ഞെടുക്കാനുണ്ടായ പ്രധാന കാരണം ഇതിലെ നായക കഥാപാത്രത്തെ അവതരിപ്പിക്കുന്നത് മമ്മൂട്ടിയാണെന്നറിഞ്ഞതാണ്. നോര്‍ത്ത് ഇന്ത്യയില് അമിതാഭ് ബച്ചനെ പോലെയാണ് സൗത്ത് ഇന്ത്യയില് മമ്മൂട്ടി.\nഒരുപാട് കാര്യങ്ങള് അദ്ദേഹത്തില്‍നിന്നും പഠിക്കാന് സാധിച്ചു. വൈറ്റ് എന്ന സിനിമ എന്നെ സംബന്ധിച്ചിടത്തോളം കരിയറിലെ ഒരു പ്രധാന സിനിമ തന്നെയാണ്. തന്നെക്കാള് ഏറെ മുതിര്‍ന്ന ഒരാളുടെ ജീവിതത്തില് അനവധിമാറ്റങ്ങള് കൊണ്ടുവരുന്ന റോഷ്‌നി എന്ന പെണ്‍കുട്ടിയുടെ വേഷമാണ് ഞാന് സിനിമയില് ചെയ്തിരിക്കുന്നത്. ലണ്ടനില്‍വെച്ച് കണ്ടുമുട്ടുന്ന ഇവരുടെ മനോഹരമായ റിലേഷന്‍ഷിപ്പാണ് വൈറ്റ്.\nമമ്മൂട്ടിക്ക് ധൈര്യമില്ല, വിമാനം പറത്തിയപ്പോള് പേടിച്ചു എന്നുള്ള ട്രോള് വരുമോ?\nബാലകൃഷ്ണയും മമ്മൂട്ടിയും ഏറ്റുമുട്ടുന്നു\nമമ്മൂട്ടി സാര് പറഞ്ഞു; അവള് കുടുംബത്തില് പിറന്ന കുട്ടിയാണ് നിങ്ങളുടെ സിനിമയിലേക്ക് വരില്ല\n'ഐക്കരക്കോണത്തെ ഭിഷഗ്വരന്മാര്' ഷൂട്ടിങ് ആരംഭിച്ചു\n'മദ്യപാനിയായി അഭിനയിക്കുമ്പോൾ ആശങ്കകളുണ്ടായിരുന്നു'\n'രജനി സാറിന്റെ അമ്മയാകാന് പറ്റില്ലെന്ന് പറഞ്ഞു; പക്ഷേ സംവിധായകന്റെ മറുപടി കേട്ടപ്പോൾ ഞെട്ടി'\n‘സിനിമയിലേക്കിനിയില്ലെന്ന് ഉറപ്പിച്ച സമയത്ത് ഞാൻ നെറ്റിപ്പട്ടമുണ്ടാക്കി, എഴുതി, കൃഷിചെയ്തു’\n'മേരിക്കുട്ടി സമ്മാനിച്ച ശാരീരിക അസ്വസ്ഥതകള് വിട്ടുപോയിട്ടില്ല, ഇപ്പോഴും മരുന്നു കഴിക്കുന്നു'\nആ രഹസ്യം തുറന്നു പറയുകയാണ് ഗായകൻ ജി വേണുഗോപാൽ\n1 ദിലീപ് വീണ്ടും 'അമ്മ'യിലേക്ക്\n2 ഗണേഷ് കുമാര് എം.എല്.എയുടെ തല്ല് കേസ് ഒത്തുതീര്‍പ്പായി\n3 റാണയ്ക്ക് വൃക്ക മാറ്റിവയ്ക്കല് ശസ്ത്രക്രിയ; പ്രതികരണവുമായി താരം\n5 പെനാല്‍റ്റി തടുത്തു; രക്തം ഛര്‍ദിച്ചു മരിച്ചു... രാരന്മാരുടെ തലമുറ അവസാനിക്കുന്നില്ല


ഭർതൃമാതാവിനൊപ്പം ചുവടുവച്ച് ബോളിവുഡ് താരം ശിൽപ ഷെട്ടി ; വീഡിയോ - 24 News Live\nHome Cinema Film News ഭർതൃമാതാവിനൊപ്പം ചുവടുവച്ച് ബോളിവുഡ് താരം ശിൽപ ഷെട്ടി ; വീഡിയോ\nഅമ്മയുടെ ജന്മദിനത്തിൽ ആശംസകൾ നേർന്നുകൊണ്ടാണ് ഒരുമിച്ചുള്ള ഡാൻസിന്റെ വിഡിയോ താരം സമൂഹമാധ്യമങ്ങളിൽ പോസ്റ്റ് ചെയ്തത്. ‘ഗുഡ്ന്യൂസ്’ എന്ന ചിത്രത്തിലെ ‘ഖരാ ഖരാ…’ എന്ന ഗാനത്തിനാണ് ഇരുവരും ചുവടുവച്ചത്. ഇടയ്ക്കുവച്ച് ശില്പയുടെ മകനും ഡാൻസിന്റെ ഭാഗമാകുന്നുണ്ട്. ഭർതൃമാതാവിന് ജന്മദിനാശംസകൾ നേർന്ന് അതി സുന്ദരമായ കുറിപ്പും ശിൽപ ഷെട്ടി പങ്കുവച്ചു\nPrevious articleസി.പി.ഐ.എം നേതാവ് എം.എ ബേബിക്ക് കോവിഡ്\nNext articleഉരുൾപൊട്ടി, വലയിൽ തൂങ്ങി സാഹസിക രക്ഷപ്പെടൽ വീഡിയോ


മസ്ജിദില് ശിവലിംഗം കണ്ടെന്ന് അഭ്യൂഹങ്ങള്; സീല് ചെയ്യാന് കോടതി ഉത്തരവ് » Newsthen\nന്യൂഡൽഹി: ശിവലിംഗം കണ്ടെത്തിയെന്ന അഭ്യൂഹങ്ങള്‍ക്കിടെ, ഗ്യാന്‍വാപി മസ്ജിദ് സമുച്ചയത്തിലെ കുളം സീല് ചെയ്യാന് വാരാണസി ജില്ലാ കോടതിയുടെ ഉത്തരവ്. മസ്ജിദില് നടത്തിയ സര്‍വ്വേയ്ക്കിടെ കുളത്തില്‍നിന്നും ശിവലിംഗം കണ്ടെത്തിയെന്ന അവകാശവാദവുമായി പരാതിക്കാരനായ സോഹന്‍ലാല് ആര്യ രംഗത്തു വന്നിരുന്നു. ഇതിനു പിന്നാലെയാണ് കോടതി ഉത്തരവുണ്ടായിരിക്കുന്നത്. സീൽ ചെയ്ത ഭാഗത്തേക്ക് ആരെയും കടത്തി വിടരുതെന്നും സുരക്ഷയ്ക്കായി സിആര്‍പിഎഫിനെ നിയോഗിക്കണമെന്നും കോടതി നിർദ്ദേശിച്ചു.\nസുരക്ഷയുടെ ഉത്തരവാദിത്തം ജില്ലാ മജിസ്ട്രേറ്റിനും പൊലീസ് കമ്മീഷണര്‍ക്കുമായിരിക്കുമെന്നും ഉത്തരവിലുണ്ട്. നിസ്കാരത്തിനായുള്ള വുളൂ നിര്‍വഹിക്കാനാണ് കുളം ഉപയോഗിക്കുന്നത്. കുളത്തിലെ വെള്ളം വറ്റിച്ചു പരിശോധിച്ചപ്പോഴാണ് ശിവലിംഗം കണ്ടെത്തിയതെന്നാണ് ഹര്‍ജിക്കാരുടെ അവകാശവാദം.\nഅതിനിടെ, മസ്ജിദില് കോടതിയുടെ നിര്‍ദേശപ്രകാരം അഭിഭാഷക കമ്മീഷന് നടത്തുന്ന സര്‍വ്വേ പൂര്‍ത്തിയായി. സര്‍വ്വേ റിപ്പോര്‍ട്ട് ചൊവ്വാഴ്ച കോടതി പരിഗണിക്കും. സര്‍വ്വേയുടെ തുടര് നടപടികള് തടയണമെന്നാവശ്യപ്പെട്ട് മസ്ജിദ് പരിപാലന സമിതി നല്‍കിയ ഹര്‍ജി സുപ്രീംകോടതിയും ചൊവ്വാഴ്ച പരിഗണിക്കും.


ഗാന്ധിജയന്തി – Media Mangalam\n‘ഇന്ന് ജീവിച്ചിരുന്നെങ്കിൽ ഗാന്ധിജി ആർഎസ്‌എസിൽ ചേർന്നേനെ’; ‘ഹിന്ദുവായതിൽ ഗാന്ധി അഭിമാനിച്ചിരുന്നു’; ഗാന്ധിജയന്തി ദിനത്തിൽ ഫേസ്ബുക്ക് കുറിപ്പ് പങ്കുവെച്ച് ബിജെപി നേതാവ് പി കെ കൃഷ്ണദാസ്\nമഹാത്മാഗാന്ധി ഇന്ന് ജീവിച്ചിരുന്നെങ്കിൽ ആർഎസ്‌എസിൽ ചേർന്ന് പ്രവർത്തിക്കുമായിരുന്നെന്ന് ബിജെപി നേതാവ് പി കെ കൃഷ്ണദാസ്. ഗാന്ധിജയന്തി ദിനത്തിൽ ഫേസ്ബുക്കിൽ പങ്കുവെച്ച കുറിപ്പിലാണ് അദ്ദേഹം ഈ പ്രസ്താവന നടത്തിയത്.…\nഗാന്ധിജയന്തി ദിനത്തിൽ കൊച്ചി മെട്രോ നിരക്കിൽ ഇളവ് നൽകുന്നു; എല്ലാ യാത്രക്കാർക്കും നാളെ പകുതി നിരക്ക് മാത്രം\nകൊച്ചി: ഗാന്ധിജയന്തിയോടനുബന്ധിച്ച് കൊച്ചി മെട്രോയിൽ നാളെ നിരക്കിൽ ഇളവ്. നാളെ യാത്ര ചെയ്യുന്ന എല്ലാ യാത്രക്കാരും പകുതി നിരക്ക് മാത്രം നൽകിയാൽ മതിയാകും. ട്രിപ് പാസ്, കൊച്ചി…


ഇംഗ്ലീഷ് പ്രീമിയര് ലീഗ്: കരുത്തന്മാര്‍ക്ക് തകര്‍പ്പന് ജയം | Future Kerala :\nഇംഗ്ലീഷ് പ്രീമിയര് ലീഗ്: കരുത്തന്മാര്‍ക്ക് തകര്‍പ്പന് ജയം\nലണ്ടന്: ഇംഗ്ലീഷ് പ്രീമിയര് ലീഗ് ഫുട്‌ബോള് മത്സരങ്ങളില് വമ്പന് ക്ലബുകള്‍ക്ക് ജയം. ചെല്‍സി, ലിവര്‍പൂള്, മാഞ്ചസ്റ്റര് സിറ്റി, മാഞ്ചസ്റ്റര് യുണൈറ്റഡ്, ടോട്ടന്‍ഹാം ഹോട്‌സ്പര് ടീമുകളാണ് ഇന്നലെ പുലര്‍ച്ചെ നടന്ന മത്സരങ്ങളില് വിജയം കണ്ടെത്തിയത്. ചെല്‍സി സണ്ടര്‍ലാന്‍ഡിനെയും ലിവര്‍പൂള് മിഡില്‍സ്ബറോയെയും മാഞ്ചസ്റ്റര് സിറ്റി വാറ്റ്‌ഫോര്‍ഡിനെയുമാണ് പരാജയപ്പെടുത്തിയത്.\nഅതേസമയം, മാഞ്ചസ്റ്റര് യുണൈറ്റഡ് ക്രിസ്റ്റല് പാലസിനെതിരെയും ടോട്ടന്‍ഹാം ഹോട്‌സ്പര് ഹള് സിറ്റിക്കെതിരെയുമാണ് വിജയം നേടിയത്. ഇംഗ്ലീഷ് പ്രീമിയര് ലീഗിലെ മറ്റ് മത്സരങ്ങളില് വെസ്റ്റ് ബ്രോംവിച്ച് സ്വാന്‍സി സിറ്റിയെയും വെസ്റ്റ്ഹാം യുണൈറ്റഡ് ബേണ്‍ലിയെയും തോല്‍പ്പിച്ചു. സ്റ്റോക് സിറ്റി-സതാംപ്ടണ് പോരാട്ടം സമനിലയില് കലാശിക്കുകയും ചെയ്തു.\nസണ്ടര്‍ലാന്‍ഡിന്റെ തട്ടകമായ സ്‌റ്റേഡിയം ഓഫ് ലെറ്റ്‌സില് നടന്ന മത്സരത്തില് എതിരില്ലാത്ത ഒരു ഗോളിനായിരുന്നു ചെല്‍സിയുടെ ജയം. കളിയുടെ നാല്‍പതാം മുനുറ്റില് സ്പാനിഷ് മിഡ് ഫീല്‍ഡര് സെസ്‌ക് ഫാബ്രിഗസാണ് ചെല്‍സിയുടെ വിജയഗോള് നേടിയത്. പ്രീമിയര് ലീഗില് ചെല്‍സി തുടര്‍ച്ചയായി സ്വന്തമാക്കുന്ന പത്താം വിജയമായിരുന്നു സണ്ടര്‍ലാന്‍ഡിനെതിരായത്.\nമിഡില്‍സ്ബറോയുടെ ഹോം ഗ്രൗണ്ടായ റിവര്‍സൈഡ് സ്‌റ്റേഡിയത്തില് നടന്ന മത്സരത്തില് ഏകപക്ഷീയമായ മൂന്ന് ഗോളുകള്‍ക്കാണ് ആതിഥേയരെ ലിവര്‍പൂള് തകര്‍ത്തത്. ഇംഗ്ലണ്ടിന്റെ ആദം ലല്ലാന 29, 68 മിനുറ്റുകളില് നേടിയ ഇരട്ട ഗോളുകളാണ് ലിവര്‍പൂളിന് മികച്ച വിജയമൊരുക്കിയത്. അറുപതാം മിനുറ്റില് ബെല്‍ജിയന് താരമായ ഡിവോക് ഒറിഗിയും ലിവര്‍പൂളിനായി ലക്ഷ്യം കണ്ടു.\nപ്രീമിയര് ലീഗിന്റെ പുതിയ സീസണില് ഇംഗ്ലീഷ് താരം ആദം ലല്ലാന ഇതോടെ അഞ്ച് ഗോളുകള് സ്വന്തമാക്കിയപ്പോള് ബെല്‍ജിയത്തിന്റെ ഡിവോക് ഒറിഗിക്ക് തുടര്‍ച്ചയായ അഞ്ച് മത്സരങ്ങളിലും സ്‌കോര് ചെയ്യുവാന് സാധിച്ചു. അതേസമയം, സ്വന്തം തട്ടകമായ എത്തിഹാദ് സ്റ്റേഡിയത്തില് എതിരില്ലാത്ത രണ്ട് ഗോളുകള്‍ക്കായിരുന്നു മാഞ്ചസ്റ്റര് സിറ്റിയുടെ വാറ്റ്‌ഫോര്‍ഡിനെതിരായ ജയം.\nഅര്‍ജന്റൈന് ഡിഫന്‍ഡറായ പാബ്ലോ സബലേറ്റയും സ്പാനിഷ് മിഡ്ഫീല്‍ഡറായ ഡേവിഡ് സില്‍വയുമാണ് മാഞ്ചസ്റ്റര് സിറ്റിക്കായി വല കുലുക്കിയത്. 2014 ഡിസംബറില് നടന്ന ചാമ്പ്യന്‍സ് ലീഗ് മത്സരത്തില് ഇറ്റാലിയന് ക്ലബായ എഎസ് റോമയ്‌ക്കെതിരെ സ്‌കോര് ചെയ്തതിന് ശേഷമുള്ള സബലേറ്റയുടെ ആദ്യ ഗോള് കൂടിയായിരുന്നു ഇത്. മൂന്ന് മാസത്തിന് ശേഷമാണ് മാഞ്ചസ്റ്റര് സിറ്റി ഹോം ഗ്രൗണ്ടില് വിജയം നേടിയത്.\nമാഞ്ചസ്റ്റര് യുണൈറ്റഡ് ക്രിസ്റ്റല് പാലസിനെതിരെ ഒന്നിനെതിരെ രണ്ട് ഗോളുകളുടെ വിജയമാണ് സ്വന്തമാക്കിയത്. ആദ്യ പകുതിയുടെ അധിക സമയത്ത് ഫ്രഞ്ച് താരം പോള് പോഗ്ബയുടെ ഗോളിലൂടെ മാഞ്ചസ്റ്റര് യുണൈറ്റഡ് മുന്നിലെത്തി. സ്വീഡിഷ് സ്‌ട്രൈക്കര് സ്ലാട്ടണ് ഇബ്രാഹിമോവിച്ചിന്റെ പാസില് നിന്നായിരുന്നു പോള് പോഗ്ബയുടെ ഗോള്.\nഎന്നാല്, രണ്ടാം പകുതിയുടെ 66-ാം മിനുറ്റില് സ്‌കോട്ടിഷ് താരം ജെയിംസ് ആര്‍തറിലൂടെ ക്രിസ്റ്റല് പാലസ് ഗോള് മടക്കി. സമനില ഗോള് വന്നതോടെ പൊരുതിക്കളിച്ച മാഞ്ചസ്റ്റര് യുണൈറ്റഡിന് വേണ്ടി 88-ാം മിനുറ്റില് പോള് പോഗ്ബയുടെ പാസില് നിന്നും സ്ലാട്ടണ് ഇബ്രാഹിമോവിച്ച് വിജയമുറപ്പിച്ച ഗോള് നേടുകയായിരുന്നു. പ്രീമിയര് ലീഗിലെ ഇബ്രാഹിമോവിച്ചിന്റെ ഒന്‍പതാം ഗോളായിരുന്നു ഇത്.\nഡെന്മാര്‍ക്ക് താരം ക്രിസ്റ്റ്യന് എറിക്‌സണിന്റെ ഇരട്ട ഗോളുകളുടെ (14,63 മിനുറ്റ്) ബലത്തില് 3-0ത്തിനാണ് ടോട്ടന്‍ഹാം ഹോട്‌സ്പര് ഹള് സിറ്റിയെ പരാജയപ്പെടുത്തിയത്. രാജ്യത്തിനും ക്ലബിനും വേണ്ടി സീസണില് എറിക്‌സണ് നേടിയ പത്താം ഗോളായിരുന്നു ഹള് സിറ്റിക്കെതിരായത്. മത്സരത്തിന്റെ 73-ാം മിനുറ്റില് കെനിയന് താരമായ വിക്ടര് വാന്യാമയാണ് ടോട്ടന്‍ഹാമിനായി മറ്റൊരു ഗോള് നേടിയത്.\nവെസ്റ്റ് ബ്രോംവിച്ച് സ്വാന്‍സി സിറ്റിയെ ഒന്നിനെതിരെ മൂന്ന് ഗോളുകള്‍ക്കും വെസ്റ്റ്ഹാം യുണൈറ്റഡ് ബേണ്‍ലിയെ എതിരില്ലാത്ത ഒരു ഗോളിനുമാണ് പരാജയപ്പെടുത്തിയത്. സ്റ്റോക് സിറ്റി-സതാംപ്ടണ് പോരാട്ടം ഗോള് രഹിത സമനിലയിലാണ് പിരിഞ്ഞത്. പ്രീമിയര് ലീഗിലെ പതിനാറ് മത്സരങ്ങളില് നിന്നും നാല്‍പത് പോയിന്റുമായി അന്റോണിയോ കോന്റെയുടെ പരിശീലനത്തിന് കീഴിലുള്ള ചെല്‍സിയാണ് ഒന്നാമത്.\nപതിനാറ് കളികളില് നിന്നും 34 പോയിന്റായ ലിവര്‍പൂളാണ് പോയിന്റ് പട്ടികയില് രണ്ടാം സ്ഥാനത്ത്. ആഴ്‌സണലിനും മുപ്പത്തിനാല് പോയിന്റുണ്ടെങ്കിലും ഗോള് ശരാശരിയില് അവര് ലിവര്‍പൂളിന് പിന്നിലാണ്. പതിനാറ് മത്സരങ്ങളില് നിന്നും മുപ്പത്തിമൂന്ന് പോയിന്റുമായി മാഞ്ചസ്റ്റര് സിറ്റിയാണ് ലീഗില് നാലാം സ്ഥാനത്ത്.\nപതിനാറ് മത്സരങ്ങളില് നിന്നും മുപ്പത്ത് പോയിന്റുമായി ടോട്ടന്‍ഹാം ഹോട്‌സ്പര് അഞ്ചാമതും ഇത്രയും കളികളില് നിന്നും 27 പോയിന്റുള്ള മാഞ്ചസ്റ്റര് യുണൈറ്റഡ് ആറാം സ്ഥാനത്തുമാണ്. പതിനഞ്ച് പോയിന്റുകള് വീതമുള്ള ക്രിസ്റ്റല് പാലസും മിഡില്‍സ്ബറോയും ലീഗില് യഥാക്രമം പതിനാറ്, പതിനേഴ് സ്ഥാനങ്ങളിലാണ്.\nTags:\tChelsea, City, English Premier League, Liverpool, totanham, united\nബ്ലാസ്റ്റേഴ്‌സിനെ രക്ഷിക്കാന് ആരാധകരുടെ ചാലഞ്ച്\nഇന്ത്യയ്‌ക്കെതിരായ ഒന്നാം ടെസ്റ്റ്: ഇംഗ്ലണ്ടിന് കൂറ്റന് സ്‌കോര്


മെസ്യൂട്ട് ഓസില്, ഇനി ആഴ്സണല് ചരിത്രത്തിലെ ഏറ്റവും വിലയുള്ള താരം- Mesuit Ozil extends Arsenal contact\nMesuit Ozil Extends Arsenal Contact\n2021 സീസണ് വരെയാണ് കരാര് നീട്ടിയത്.\nJanuary 31, 2018 09:44:09 pm\nലണ്ടന് : ജര്‍മന് മധ്യനിര താരം മെസ്യൂട്ട് ഓസിലുമായുള്ള കരാര് ആഴ്സണല് പുതുക്കി. ആഴ്ചയില് 350,000 യൂറോയാണ് ഈ ഇരുപത്തിയോമ്പതുകാരന് വേണ്ടി ക്ലബ് ചെലവിടുക. ഇതോടെ ആഴ്സണല് ചരിത്രത്തിലെ ഏറ്റവും വിലപിടിപ്പുള്ള താരമായിരിക്കുകയാണ് മെസ്യൂട്ട് ഓസിൽ. 2021 സീസണ് വരെയാണ് കരാര് നീട്ടിയത്.\n2013ല് റയല് മാഡ്രിഡില് നിന്നും ക്ലബ്ബിന്‍റെ അന്നേവരെയുള്ള ഏറ്റവും വലിയ ട്രാന്‍സ്ഫര് തുകയ്ക്കാണ് ഓസില് ആഴ്സണല് പാളയത്തിലേക്ക് ചേക്കേറുന്നത്. 42.4 മില്ല്യന് യൂറോ ആണ് മെസ്യൂട്ട് ഓസിലിനായി ആര്‍സീന് വെങ്ങര് നേതൃത്വം നല്‍കുന്ന ക്ലബ് ചെലവിട്ടത്.\nകഴിഞ്ഞയാഴ്ചയാണ് ബൊറൂഷ്യാ ഡോര്‍ട്ട്മെന്‍റില് നിന്നുമുല്ല എമറിക്ക് ഒബമേയാങ്ങുമായി ആഴ്സണല് കരാറിലെത്തുന്നത്.\n136 തവണ ആഴ്സണല് ജെഴ്സിയിലെത്തിയ ഓസില് 27 ഗോളുകള് നേടിയപ്പോള് നാല്‍പ്പത്തിയൊമ്പതോളം ഗോളുകള്‍ക്ക് വഴിയുമൊരുക്കിയിട്ടുണ്ട്.\nTags: Arsenal, Football, Football Transfer News\nഇപ്പോ തീര്‍ന്നേനെ…! ചരിത്രത്തിലെ ഏറ്റവും മികച്ച സേവ് ? ഞെട്ടിച്ച് ഈജിപ്ഷ്യന് ഗോളി


ജമാഅത്തെ ഇസ്‌ലാമി കേന്ദ്ര നേതാക്കള് ദുരിത ബാധിത പ്രദേശങ്ങള് സന്ദര്‍ശിച്ചു | islamonlive\nHome/News/Kerala Voice/ജമാഅത്തെ ഇസ്‌ലാമി കേന്ദ്ര നേതാക്കള് ദുരിത ബാധിത പ്രദേശങ്ങള് സന്ദര്‍ശിച്ചു\nകോഴിക്കോട്: ജമാഅത്തെ ഇസ്‌ലാമി കേന്ദ്ര നേതാക്കള് പ്രളയ ദുരിത ബാധിത മേഖലകള് സന്ദര്‍ശിച്ചു. അഖിലേന്ത്യാ ഉപാധ്യക്ഷന് നുസ്‌റത്ത് അലിയുടെ നേതൃത്വത്തിലാണ് സംഘം കേരളത്തിലെത്തിയത്. വയനാട്, മലപ്പുറം,തൃശൂര്,എറണാകുളം,ആലപ്പുഴ ജില്ലകളിലെ വിവിധ പ്രദേശങ്ങളും ദുരിതാശ്വാസ, വളണ്ടിയര് ക്യാമ്പുകളും സംഘം സന്ദര്‍ശിച്ചു.\nസ്വന്തമായ ഭൂമിയോ വീടോ ഇല്ലാത്ത ആയിരക്കണക്കിനാളുകള് ദുരിതത്തിനിരയായിട്ടുണ്ട്. അതിനാല്, ഔദ്യോഗിക സംവിധാനങ്ങള്‍ക്ക് പുറമെ സന്നദ്ധ സംഘടനകളുടെ വലിയ പങ്കാളിത്തവും കേരളത്തെ പുനര് നിര്‍മിക്കാന് അനിവാര്യമാണെന്ന് നുസ്‌റത്ത് അലി പറഞ്ഞു. പുനരധിവാസ പ്രവര്‍ത്തനത്തിന് എല്ലാ പിന്തുണയും ഉറപ്പ് നല്‍കിയ അദ്ദേഹം കേരളത്തിലേക്ക് സഹായമെത്തിക്കാന് സംഘടനയുടെ മുഴുവന് സംസ്ഥാന ഘടകങ്ങളോടും നിര്‍ദേശിച്ചിട്ടുണ്ടെന്നും അറിയിച്ചു. രക്ഷാപ്രവര്‍ത്തനം ഏറെക്കുറെ അവസാനിച്ച നിലക്ക് ദുരിതമേഖലകളില് വിശദമായ പഠനം നടത്തി പുനരധിവാസ പ്രവര്‍ത്തനങ്ങള് ആസൂത്രണം ചെയ്ത് നടപ്പിലാക്കുമെന്ന് സംഘത്തിലുണ്ടായിരുന്ന അഖിലേന്ത്യാ അസിസ്റ്റന്റ് അമീര് ടി. ആരിഫലി പറഞ്ഞു.\nദുരന്തത്തെ സാഹസികമായി അതിജീവിക്കുന്നതിന് നേതൃത്വം നല്‍കിയ കേരള സര്‍ക്കാറിനെയും ജനങ്ങളെയും സന്നദ്ധ സംഘങ്ങളെയും അദ്ദേഹം പ്രശംസിച്ചു. സംസ്ഥാന അമീര് എം.ഐ അബ്ദുല് അസീസ്, ജനറല് സെക്രട്ടറി എം.കെ മുഹമ്മദലി, അസി. അമീറുമാരായ ശൈഖ് മുഹമ്മദ് കാരക്കുന്ന്, വി.ടി അബ്ദുല്ല കോയ, പി.മുജീബ് റഹ്മാന്, ഹ്യൂമന് വെല്‍ഫെയര് ഫൗണ്ടേഷന് പ്രതിനിധി കെ.കെ മമ്മുണ്ണി മൗലവി, സോളിഡാരിറ്റി സംസ്ഥാന പ്രസിഡണ്ട് പി. എം സാലിഹ്, എസ്.ഐ.ഒ സംസ്ഥാന പ്രസിഡണ്ട് സി ടി സുഹൈബ്, മാലിക്ക് ശഹബാസ്, സാദിഖ് ഉളിയില്,ഷമീര് സി.കെ, നവാസ്.കെ എന്നിവരും സംഘത്തിലുണ്ടായിരുന്നു.\nമക്കാ മുശിരിക്കുകളും അല്ലാഹുവും\nകേരളത്തിന്റെ പുനര് നിര്‍മാണത്തിനായി രംഗത്തിറങ്ങുക: കെ.എന്.എം


no one safe in up says priyanka gandhi\nയൂപിയിൽ പൊലീസുകാര് പോലും സുരക്ഷിതരല്ല; സർക്കാരിനെതിരെ പരസ്യ പരാമർശവുമായി പ്രിയങ്ക ഗാന്ധി\nയുപിയിലെ മുതിര്‍ന്ന കോണ്‍ഗ്രസ് നേതാക്കളുമായി നടത്തിയ വീഡിയോ കോണ്‍ഫറന്‍സിലാണ് പ്രിയങ്കയുടെ പ്രതികരണം\nPublished on : 05 Jul, 2020 , 10:03 am\nലക്നൗ: ഉത്തര്‍പ്രദേശില് പൊലീസുകാര് പോലും സുരക്ഷിതരല്ലെന്ന് കോണ്‍ഗ്രസ് ദേശീയ ജനറല് സെക്രട്ടറി പ്രിയങ്ക ഗാന്ധി. യുപിയിലെ മുതിര്‍ന്ന കോണ്‍ഗ്രസ് നേതാക്കളുമായി നടത്തിയ വീഡിയോ കോണ്‍ഫറന്‍സിലാണ് പ്രിയങ്കയുടെ പ്രതികരണം.\nബിജെപിയുടെ നേതാക്കളും ക്രിമിനലുകളിലുമായി തമ്മില് അവിശുദ്ധ ബന്ധങ്ങളുണ്ടെന്നും പ്രിയങ്ക ആരോപിച്ചു. സംസ്ഥാനത്തെ ക്രമസമാധാന നില തകരുന്ന സാഹചര്യം മുന്‍നിര്‍ത്തി വിവിധ സാമൂഹ്യ മാധ്യമങ്ങള് ഉപയോഗിച്ച് ഇ-ക്യാമ്പയിന് തുടങ്ങാനാണ് കോണ്‍ഗ്രസ് തീരുമാനം.\nകഴിഞ്ഞ വ്യാഴാഴ്ച നടന്ന ഏറ്റുമുട്ടലില് ഡിഎസ്പി അടക്കം എട്ട് പൊലീസുകാരാണ് കൊല്ലപ്പെട്ടത്. ഏഴ് പൊലീസുകാര്‍ക്കും പരിക്കുമേറ്റിരുന്നു. ഈ സംഭവം മുന്‍നിര്‍ത്തിയാണ് യോഗി ആദിത്യനാഥ് സര്‍ക്കാരിനെതിരെ പ്രിയങ്ക വിമര്‍ശനം ഉന്നയിച്ചത്.


എന്റെ ഹോര്‍മോണ് പ്രശ്‌നങ്ങളെക്കുറിച്ച് അറിയാമോ: തടികുറയ്ക്കാന് ആവശ്യപ്പെടുന്നവരോട് തുറന്നടിച്ച് വി - Samakalika Malayalam\nഎന്റെ ഹോര്‍മോണ് പ്രശ്‌നങ്ങളെക്കുറിച്ച് അറിയാമോ: തടികുറയ്ക്കാന് ആവശ്യപ്പെടുന്നവരോട് തുറന്നടിച്ച് വിദ്യാബാലന്\nBy സമകാലികമലയാളം ഡെസ്‌ക് | Published: 06th February 2019 05:58 AM |\nമികച്ച കഥാപാത്രങ്ങളിലൂടെ പ്രേക്ഷകമനസില് ഇടംനേടിയ താരമാണ് വിദ്യാബാലന്. ബോളിവുഡില് വിദ്യ എത്തിയിട്ട് ഇപ്പോള് 14 വര്‍ഷം കഴിഞ്ഞു. ആരാധകര് പക്ഷേ എപ്പോഴും വിദ്യയ്ക്ക് തടി കൂടുന്നതില് ആശങ്ക പ്രകടിപ്പിച്ചുകൊണ്ടിരിക്കുന്നത് പതിവാണ്. ഇതിനെതിരെ കടുത്തഭാഷയില് തന്നെ താരം മറുപടിയും നല്‍കാറുണ്ട്. ഇപ്പോള് ആദ്യമായി തടി കൂടാന് കാരണമായ തന്റെ ആരോഗ്യാവസ്ഥയെക്കുറിച്ച് തുറന്ന് പറഞ്ഞിരിക്കുകയാണ് വിദ്യ.\nനിങ്ങളെന്താണ് വ്യായാമം ചെയ്ത് തടി കുറയ്ക്കാത്തതെന്ന് ആരെങ്കിലും ചോദിച്ചാല് എനിക്കവരെ ഇംഗ്ലീഷിലുള്ള ഒരു തെറി വിളിക്കാനാണ് തോന്നുന്നതെന്നാണ് വിദ്യ പറഞ്ഞത്. 'എനിക്ക് ഹോര്‍മോണ് പ്രശ്‌നങ്ങള് ഉണ്ട്. എന്ത് അറിഞ്ഞിട്ടാണ് അവര് മുന്‍വിധിയോടെ ഇത് ചോദിക്കുന്നത്? ഞാന് എത്ര കഷ്ടപ്പെട്ടാണ് വ്യായാമം ചെയ്യുന്നതെന്ന് അവര്‍ക്ക് അറിയില്ല. ഞാന് അനുഭവിക്കുന്ന വെല്ലുവിളികളെക്കുറിച്ച് യാതൊരു ധാരണയുമില്ലാതെയാണ് അവര് എന്നെക്കുറിച്ച് മുന്‍ധാരണകള് പുലര്‍ത്തുന്നത്''- വിദ്യ വ്യക്തമാക്കി.\nതനിക്ക് ചെറുപ്പം മുതല് ഹോര്‍മോണ് പ്രശ്‌നങ്ങളുണ്ടെന്നും ആളുകള് തടി കുറയ്‌ക്കെന്ന് സമര്‍ദ്ദം ചെലുത്തുമ്പോള് ഈ പ്രശ്‌നം കൂടുകയല്ലാതെ കുറയാറില്ലെന്നും താരം പറയുന്നു. 'തടി കൂടുന്നത് കാണുമ്പോള് ഞാന് പട്ടിണി കിടന്നിട്ടുണ്ട്. എന്നെക്കൊണ്ട് സാധിക്കാത്ത വ്യായാമം വരെ ചെയ്തിട്ടുണ്ട്. ഇങ്ങനെയൊക്കെ ചെയ്യുമ്പോള് കുറച്ചുകാലത്തേയ്ക്ക് ഹോര്‍മോണ് പ്രശ്‌നം കുറയും, പക്ഷെ പൂര്‍വാധികം ശക്തിയോടെ തിരികെയെത്തും. അതോടെ തടി പിന്നെയും കൂടും'- വിദ്യ പറയുന്നു.\nതടിയുള്ളവരെല്ലാം ആരോഗ്യകരമല്ലാത്ത ഭക്ഷണം കഴിക്കുന്ന, വ്യായാമം ചെയ്യാത്ത, അലസന്‍മാരാണെന്ന മുന്‍ധാരണയോടെയാണ് പലരുടെയും പെരുമാറ്റം. ഇത്തരം ചോദ്യങ്ങള് എന്നെ വല്ലാതെ ദേഷ്യം പിടിപ്പിക്കാറുണ്ട്. അതുകൊണ്ടാണ് മുന്‍വിധിയോടെ എന്നെക്കുറിച്ച് സംസാരിക്കരുതെന്ന് ആളുകളോട് പറയാറുള്ളതെന്ന് വിദ്യ വ്യക്തമാക്കി.\nവിദ്യാബാലന് Hormonal Issues


ജെസ്‌നയെ കാണാതായിട്ട് മൂന്നുമാസം; സ്ഥിരീകരിക്കാവുന്ന വിവരം ലഭിച്ചില്ല: പോലിസ്\nThu Apr 25 2019 02:09:49 GMT+0530 (IST)\nകോട്ടയം/കൊച്ചി/പത്തനംതിട്ട: കാഞ്ഞിരപ്പള്ളി എസ്ഡി കോളജിലെ രണ്ടാംവര്‍ഷ ബികോം വിദ്യാര്‍ഥിനി കൊല്ലമുള സന്തോഷ് കവല കുന്നത്തുവീട്ടില് ജെസ്‌ന മരിയ ജെയിംസിനെ കാണാതായിട്ട് നാളെ മൂന്നുമാസം തികയുന്നു. ഇതുവരെ നടത്തിയ അന്വേഷണത്തില് ജെസ്‌നയെക്കുറിച്ച് സ്ഥിരീകരിക്കാവുന്ന യാതൊരു വിവരങ്ങളും ലഭിച്ചിട്ടില്ലെന്ന് അന്വേഷണസംഘത്തലവനായ പത്തനംതിട്ട എസ്പി ടി നാരായണന് അറിയിച്ചു.\nലഭ്യമായ വിവരങ്ങള് അടിസ്ഥാനമാക്കിയുള്ള അന്വേഷണമാണു പുരോഗമിക്കുന്നത്. എല്ലാ സാധ്യതകളും പോലിസ് പരിശോധിക്കുകയാണ്. ചെന്നൈ, ബംഗളൂരു പൂനെ, ഗോവ എന്നിവിടങ്ങളില് അന്വേഷണസംഘം പോയെങ്കിലും തുമ്പൊന്നും ലഭിച്ചില്ലെന്നും അദ്ദേഹം വ്യക്തമാക്കി. അതിനിടെ, ജെസ്‌നയുടെ വീട്ടില്‍നിന്നു രക്തംപുരണ്ട വസ്ത്രം കണ്ടെത്തിയെന്ന വാര്‍ത്തകള് സ്ഥിരീകരിക്കാന് എസ്പി തയ്യാറായില്ല. അന്വേഷണം നടന്നുകൊണ്ടിരിക്കുന്നതിനാല് കൂടുതല് വിവരങ്ങളൊന്നും വെളിപ്പെടുത്താന് കഴിയില്ലെന്നും അദ്ദേഹം കൂട്ടിച്ചേര്‍ത്തു. അന്വേഷണത്തിന്റെ ഭാഗമായി 11 സ്ഥലങ്ങളിലായി പോലിസ് സ്ഥാപിച്ച വിവരശേഖരണ പെട്ടിയില് നിന്ന് 50 ഓളം കത്തുകളാണ് ലഭിച്ചത്.\nഇതില് മൂന്ന് കത്തുകള് മാത്രമാണ് അന്വേഷണത്തിനു സഹായകരമായിട്ടുള്ളതെന്ന് എസ്പി പറഞ്ഞു. ജെസ്‌ന അവസാനമായി മൊബൈല് സന്ദേശം അയച്ച ആണ്‍സുഹൃത്തിനെ കേന്ദ്രീകരിച്ചും അന്വേഷണം നടക്കുന്നുണ്ട്. 1000ഓളം തവണ ഇരുവരും ഫോണില് ബന്ധപ്പെട്ടതായി നേരത്തേ കണ്ടെത്തിയിരുന്നു. 'അയാം ഗോയിങ് ടു ഡൈ' എന്ന തന്റെ അവസാന സന്ദേശം ജെസ്‌ന അയച്ചതും ആണ്‍സുഹൃത്തിനാണെന്നു വ്യക്തമായിരുന്നു. പലതവണ ഇയാളെ ചോദ്യംചെയ്‌തെങ്കിലും കാര്യമായ വിവരങ്ങളൊന്നും ലഭിക്കാത്ത സാഹചര്യത്തില് നുണപരിശോധന നടത്താനുള്ള നടപടിക്രമങ്ങളിലേക്ക് പോലിസ് നീങ്ങുകയാണ്.\nഅതേസമയം, ജെസ്‌നക്ക് വേണ്ടി തമിഴ്‌നാട്, കര്‍ണാടക, ഗോവ, ആന്ധ്രപ്രദേശ് എന്നിവിടങ്ങളില് നടത്തിയ തിരച്ചില് നിര്‍ത്തിവച്ചു. മൂന്നുമാസമായി നടത്തിയ തിരച്ചിലില് ജെസ്‌നയെപ്പറ്റി ഒരു വിവരവും ലഭിക്കാത്തതിനാല് അന്വേഷണ സംഘത്തെ തിരിച്ചുവിളിച്ചു. ഇവര് ശേഖരിച്ച വിവരങ്ങള് ഇന്നു മുതല് അവലോകനം ചെയ്യും. ഐജി മനോജ് എബ്രഹാമിന്റെ നേതൃത്വത്തിലുള്ള 15 അംഗ സംഘമാണ് അന്വേഷണം നടത്തുന്നത്. അതേസമയം, ജെസ്‌നയുടെ തിരോധാനം സിബിഐ അന്വേഷിക്കണമെന്നാവശ്യപ്പെട്ട് ഹൈക്കോടതിയില് ഹരജി നല്‍കി. മാര്‍ച്ച് 22ന് മകളെ കാണാതായെന്നു ചൂണ്ടിക്കാട്ടി പിതാവ് നല്‍കിയ പരാതിയില് വെട്ടൂച്ചിറ പോലിസ് രജിസ്റ്റര് ചെയ്ത കേസ് സിബിഐക്കു കൈമാറണമെന്നാവശ്യപ്പെട്ട് സഹോദരന് ജെയ്‌സ് ജോണ് ജെയിംസും കെഎസ്‌യു സംസ്ഥാന പ്രസിഡന്റ് കെ എം അഭിജിത്തുമാണ് ഹരജി നല്‍കിയിരിക്കുന്നത്. കേസ് സിബിഐയ്ക്കു വിടണമെന്ന ആക്ഷന് കൗണ്‍സിലിന്റെ ആവശ്യം രണ്ടാഴ്ചയ്ക്കകം പരിഗണിക്കാമെന്ന് ഡിജിപി ലോക്‌നാഥ് ബെഹ്‌റ ഉറപ്പു നല്‍കിയതായി ഭാരവാഹികള് അറിയിച്ചു. കേസില് സിബിഐ അന്വേഷണം ആവശ്യപ്പെട്ട് ആക്ഷന് കൗണ്‍സില് ഭാരവാഹികള് കഴിഞ്ഞ ദിവസം രാജു എബ്രഹാം എംഎല്‍എയ്‌ക്കൊപ്പം മുഖ്യമന്ത്രി പിണറായി വിജയനെയും ഡിജിപിയെയും സന്ദര്‍ശിച്ചിരുന്നു.


Cinema Archives - Malayalees\nകൊച്ചിയില് നടി ആക്രമിക്കപ്പെട്ട സംഭവം സിനിമയാകുന്നു. അഡ്വ ബി .എ ആളൂരിന്റെ തിരക്കഥയില് സലിം ഇന്ത്യയാണ് ചിത്രം സംവിധാനം ചെയ്യുന്നത്. അവാസ്തവം എന്നാണ് ചിത്രത്തിന്റെ പേര്. സിനിമയുടെ ചിത്രീകരണം ഡിസംബര് ഒന്നിന് ആരംഭിക്കും. നടന് ദിലീപ് ചിത്രത്തില് അതിഥി വേഷത്തിലെത്തും. നിലവില് മറ്റൊരു സിനിമയുടെ ചിത്രീകരണത്തിനായി ദിലീപ് വിദേശത്താണ്. വിദേശത്ത് നിന്ന് തിരിച്ചെത്തിയ ശേഷം ചിത്രവുമായി സഹകരിക്കുമെന്ന് സലിം ഇന്ത്യ അറിയിച്ചു. ഐഡിയല് ക്രിയേഷന്‍സിന്റെ ബാനറില് 10 കോടി ചെലവിലാണ് ചിത്രം നിര്‍മ്മിക്കുന്നത്. ചിത്രത്തിന്റെ നിര്‍മ്മാണ പങ്കാളികളിലൊരാള് Read More »\nഞാനൊരു നല്ല മനുഷ്യ ജീവിയാണെന്ന് എന്റെ ഹൃദയം കൊണ്ട് തിരിച്ചറിയുന്നതാണ് സുപ്രധാനമെന്ന് ബോളിവുഡ് താരം സണ്ണി ലിയോണ്. ‘ഞാന് ആരെന്ന് ആളുകള് ചിന്തിക്കുന്നിടത്താണ് വിലയിരുത്തല് തുടങ്ങുന്നത്. ഇത് വളരെ എളുപ്പവുമാണ്’, സണ്ണി വാര്‍ത്താക്കുറിപ്പില് വ്യക്തമാക്കി. ക്രാഫ്റ്റ്‌സ്‌വില്ലയുടെ നേതൃത്വത്തില് ജഡ്ജ് മീ നോട്ട് എന്ന ക്യാമ്പയിന്റെ ഭാഗമാണ് സണ്ണി വലുപ്പം, രൂപം, നിറം, തെരഞ്ഞെടുപ്പുകള് എന്നിവയുടെ പേരില് സ്ത്രീകളെ വിലയിരുത്തുകയും മുന്‍വിധികളോട് പ്രഖ്യാപനം നടത്തുന്നതിന് എതിരെയുമാണ് ഈ പ്രചരണം. മറ്റൊരു വ്യക്തിയുടെ ചെരുപ്പില് നടന്നെങ്കില് മാത്രമെ ആ വ്യക്തിയുടെ Read More »\nബോക്സ്ഓഫീസില് കായംകുളം കൊച്ചുണ്ണിയുടെ പടയോട്ടത്തിന് ശേഷം ഗ്രേറ്റ് ഫാദറിന്റെ സംവിധായകന് ഹനീഫ് അദേനി അണിയിച്ചൊരുക്കുന്ന ചിത്രം മിഖായേലില് നായകനായെത്തുകയാണ് നിവിന് പോളി. കാവല് മാലാഖ എന്ന ടാഗ് ലൈനോടെ പുറത്തുവരുന്ന ചിത്രം വലിയ പ്രതീക്ഷകളാണ് ഉയര്‍ത്തുന്നത്. ചിത്രത്തിന്റെ ഫസ്റ്റ് ലുക് നവംബര് 20ാം തീയതി 7മണിക്ക് റിലീസ് ചെയ്യുമെന്ന് അറിയിച്ചിരിക്കുകയാണ് നിവിന്. താരത്തിന്റെ ജന്മദിനത്തില് മമ്മൂട്ടി റിലീസ് ചെയ്ത മിഖായേലിന്റെ ടീസറിന് മികച്ച പ്രതികരണം ലഭിച്ചിരുന്നു. ദി ഗ്രേറ്റ് ഫാദർ, അബ്രഹാമിന്റെ സന്തതികൾ എന്നീ ചിത്രങ്ങൾക്ക് ശേഷം Read More »\nസ്റ്റൈല് മന്നന് തകര്‍പ്പന് ലുക്കിലെത്തുന്ന പേട്ടയുടെ പുതിയ പോസ്റ്റര് അണിയറ പ്രവര്‍ത്തകര് പുറത്തുവിട്ടു. കയ്യില് പൂക്കൂടയേന്തി ചിരിയോടെ നില്‍ക്കുന്ന രജനീകാന്തും സിമ്രാനുമാണ് പോസ്റ്ററിലുള്ളത്. പോസ്റ്റര് കണ്ടിട്ട് വിശ്വസിക്കാന് സാധിച്ചില്ലെന്നും സത്യമാണോ എന്നറിയാന് സ്വയം നുള്ളി നോക്കിയെന്നും സിമ്രാന് ട്വീറ്റ് ചെയ്തു. കമല്‍ഹാസന് ഉള്‍പ്പെടെയുള്ള സൂപ്പര്‍താരങ്ങളുടെ നായികയായിട്ടുണ്ടെങ്കിലും ഇതാദ്യമായിട്ടാണ് സിമ്രാന് രജനിയുടെ നായികയാകുന്നത്. വിജയ് സേതുപതിയാണ് ചിത്രത്തിന്റെ മറ്റൊരു ആകര്‍ഷണം. വിജയും രജനിയും ഒന്നിക്കുന്നതും ആദ്യമായിട്ടാണ്. ബോളിവുഡ് താരം നവാസുദീന് സിദ്ധിഖി ചിത്രത്തില് വില്ലന് വേഷത്തിലെത്തുന്നുണ്ട്. മോഷന് രൂപത്തിലുള്ള Read More »\nNovember 16, 2018 malayalees\tComments Off on ‘മാപ്പ് പറയേണ്ടത് അവരല്ല, നമ്മളാണ്’; സിദ്ദീഖിനെ തള്ളി ജഗദീഷ്\nനടി ആക്രമിക്കപ്പെട്ടതുമായി ബന്ധപ്പെട്ട് എ.എം.എം.എക്ക് അകത്തും, പുറത്തും ഉടലെടുത്ത ഭിന്നത പുറത്തെത്തിച്ച് വീണ്ടും പരസ്യ പ്രസ്താവനയുമായി താരങ്ങള്. സംഘടനയിൽ നിന്നും രാജിവെച്ച് പുറത്തു പോയ നടിമാര്‍ക്ക് തിരിച്ചെത്തണമെങ്കില് മാപ്പെഴുതി നല്‍കണമെന്ന് പറഞ്ഞ നടൻ സിദ്ദിഖിനെ തള്ളി ജഗദീഷ് രംഗത്തെത്തി. സിദ്ദീഖിന്റെ പ്രസ്താവന വലിയ വിവാദങ്ങള്‍ക്ക് വഴി വെച്ച സാഹചര്യത്തിലാണ് ജഗദീഷിന്റെ പ്രസ്താവന. എ.എം.എം.എയിൽ നിന്ന് രാജിവെച്ചു പുറത്തു പോയ നടിമാരെ തിരിച്ചെടുക്കുന്നതില് പ്രസിഡന്റ് മോഹന്‍ലാലിന് തുറന്ന സമീപനമാണുള്ളത്. അദ്ദേഹം അതിനെ സ്വാഗതം ചെയ്യുകയും ചെയ്യുന്നു. അത് അദ്ദേഹം Read More »\nNovember 16, 2018 malayalees\tComments Off on ജാതീയതയും ചരിത്രവും പറയാനൊരുങ്ങി പാ.രഞ്ജിത്ത്; ബിര്‍സ മുണ്ടെയുടെ കഥ വെള്ളിത്തിരയിലേക്ക്\nദലിത് രാഷ്ട്രീയത്തെ സിനിമയായി രൂപവത്കരിച്ച് തമിഴ് ചലചിത്ര മേഘലയില് തന്‍റേതായ സ്ഥാനം കൈവരിച്ച സംവിധായകനാണ് പാ.രഞ്ജിത്ത്. വടക്കന് ചെന്നൈയിലെ ഒരു പറ്റം യുവാക്കളും അവര്‍ക്കിടയില് ആഴ്ന്നിറങ്ങിയിരിക്കുന്ന രാഷ്ട്രീയവും പറഞ്ഞ മഡ്രാസില് തുടങ്ങി താന് നിര്‍മ്മിച്ച പരിയേറും പെരുമാള് വരെ അംബേത്കര് രാഷാട്രീയവും ദലിതന്‍റെ മുന്നേറ്റവും ശക്തമായി പറഞ്ഞ പാ.രഞ്ജിത്തിന്‍റെ അടുത്ത സിനിമയും ഇതേ രാഷ്ട്രീയം ചര്‍ച്ച ചെയ്യുന്നു. സ്വാതന്ത്ര്യ സമര സേനാനിയും ആദിവാസി നേതാവുമായിരുന്ന ബിര്‍സ മുണ്ടെയുടെ ജീവിത കഥയാണ് വെള്ളിത്തിരയിലേക്ക് പാ.രഞ്ജിത് പകര്‍ത്തുന്നത്. ബിയോണ്ട് ദി Read More »\nബോളിവുഡ് താരങ്ങളായ രണ്‍വീര് സിങ്ങും ദീപിക പദുക്കോണും വിവാഹിതരായി\nNovember 15, 2018 malayalees\tComments Off on ബോളിവുഡ് താരങ്ങളായ രണ്‍വീര് സിങ്ങും ദീപിക പദുക്കോണും വിവാഹിതരായി\nബോളിവുഡ് ഏറെ കാത്തിരുന്നതാണ് ദീപിക പദുക്കോണ് – രണ്‍വീര് സിങ് വിവാഹം. ഇറ്റലിയിലെ ലേക് കോമോയിലെ വില്ല ഡെല് ബാല്‍ബിയാനെല്ലോയിലാണ് രാജകീയ പ്രൌഡിയോടെ നടന്ന ചടങ്ങില് രണ്‍വീര് ദീപികക്ക് താലിചാര്‍ത്തി. കൊങ്ങിണി ആചാരപ്രകാരമായിരുന്നു ചടങ്ങുകൾ. സിഖ് പാരമ്പര്യമനുസരിച്ചുള്ള ചടങ്ങുകള് നാളെ നടക്കും. അടുത്ത ബന്ധുക്കള് മാത്രമാണ് വിവാഹ ചടങ്ങില് പങ്കെടുത്തത്. വിവാഹ ദൃശ്യങ്ങൾ ഇതുവരെ പുറത്തുവന്നിട്ടില്ല. തങ്ങളുടെ അനുമതിയില്ലാതെ വിവാഹ ചിത്രങ്ങള് സോഷ്യല് മീഡിയയില് പ്രചരിപ്പിക്കരുതെന്ന് ഇരുവരുടേയും കര്‍ശന നിര്‍ദേശവുമുണ്ട്. ഫോട്ടോയെടുക്കുന്നതിന് വിവാഹത്തില് പങ്കെടുത്തവര്‍ക്ക് പോലും നിയന്ത്രണമുണ്ടായിരുന്നു. Read More »\nNovember 13, 2018 malayalees\tComments Off on ഫുട്ബോളിനെ സ്നേഹിച്ച പെണ്‍കുട്ടി;പന്തിന്റെ രസകരമായ ട്രയിലര് കാണാം\nഅത്ഭുത കാറുമായി വിജയ് ദേവരകൊണ്ടയുടെ ടാക്സി വാല; ട്രെയ്‌ലർ കാണാം\nNovember 12, 2018 malayalees\tComments Off on അത്ഭുത കാറുമായി വിജയ് ദേവരകൊണ്ടയുടെ ടാക്സി വാല; ട്രെയ്‌ലർ കാണാം\nഅർജുൻ റെഡ്ഢി ഫെയിം വിജയ് ദേവരകൊണ്ടയുടെ പുതിയ ചിത്രം ടാക്സി വാലയുടെ ട്രെയ്ലര് പുറത്ത്. പേര് സൂചിപ്പിക്കുന്നത് പോലെ തന്നെ ഒരു കാറിനെ ബന്ധപ്പെട്ടാണ് കഥ സഞ്ചരിക്കുന്നത്. പ്രത്യേക കഴിവുകളുള്ള കാറായിട്ടാണ് ട്രൈയ്ലറിൽ കാറിനെ പ്രേക്ഷകർക്ക് മുന്നിൽ കാണിക്കുന്നത്. ഏറെ കാലം കാത്തിരുന്നതിന് ശേഷമാണ് ടാക്സിവാല അവസാനം കാണികൾക്ക് മുന്നിൽ എത്തി ചേർന്നിരിക്കുന്നത്. വിജയ് ദേവരകൊണ്ടയുടെ അവസാനമിറങ്ങിയ നോട്ട തിയേറ്ററിൽ പ്രതീക്ഷിച്ചത്ര വിജയം നേടാൻ കഴിഞ്ഞിരുന്നില്ല. രാഹുൽ സൻകൃത്യ സംവിധാനം ചെയ്യുന്ന ചിത്രത്തില് പ്രിയങ്ക ജവാൽകർ, മാളവിക Read More »


ബാങ്ക് ജോലി അനുവദനീയമോ? | islamonlive\nHome/shariah/Q & A/ബാങ്ക് ജോലി അനുവദനീയമോ?\nബാങ്ക് ജോലി അനുവദനീയമോ?\nഡോ. യൂസുഫുല് ഖറദാവി 24/03/2016\nകൊമേഴ്‌സ് പഠനത്തിന് ശേഷം പല ജോലികളും ഞാന് അന്വേഷിച്ചുവെങ്കിലും എനിക്ക് തരപ്പെട്ടു കിട്ടിയത് ഒരു ബാങ്കിലെ ജോലി മാത്രമാണ്. ബാങ്കിന്റെ പ്രവര്‍ത്തനങ്ങളെല്ലാം പലിശയിലധിഷ്ഠിതമാണ്. പലിശയുടെ കണക്കെഴുതുന്നത് പോലും ശപിക്കപ്പെട്ട പ്രവര്‍ത്തനമാണെന്നും എനിക്കറിയാം. ഉപജീവന മാര്‍ഗമായി കാണുന്ന ഈ ജോലി ഞാന് സ്വീകരിക്കുകയാണോ നിരാകരിക്കുകയാണോ വേണ്ടത്?\nമറുപടി: പലിശക്കെതിരെ യുദ്ധം പ്രഖ്യാപിച്ചിട്ടുള്ള സാമ്പത്തിക വ്യവസ്ഥയാണ് ഇസ്‌ലാമിന്റേത്. വ്യക്തിയിലെയും സമൂഹത്തിലെയും അനുഗ്രഹങ്ങളെ ഇല്ലാതാക്കുന്ന വന്‍പാപമായിട്ടാണ് ഇസ്‌ലാം പലിശയെ കാണുന്നത്. ഇഹത്തിലും പരത്തിലും ദോഷകരമാണ് അതെന്ന് ഖുര്‍ആനും പ്രവാചകചര്യയും വ്യക്തമാക്കുന്നു. മുസ്‌ലിം സമൂഹത്തിന് എതിരഭിപ്രായമില്ലാത്ത വിഷയമാണത്. അല്ലാഹു പറയുന്നു: ”അല്ലാഹു പലിശയെ നശിപ്പിക്കുകയും ദാനധര്‍മങ്ങളെ പരിപോഷിപ്പിക്കുകയും ചെയ്യുന്നു.” (2: 276)\n”അല്ലയോ സത്യവിശ്വാസികളേ, അല്ലാഹുവിനെ ഭയപ്പെടുവിന്, പലിശയിനത്തില് ജനങ്ങളില്‍നിന്നു കിട്ടാന് ബാക്കിയുള്ളതൊക്കെയും ഉപേക്ഷിക്കുവിന് നിങ്ങള് യഥാര്‍ഥ വിശ്വാസികള് തന്നെയാണെങ്കില്. അപ്രകാരം ചെയ്യുന്നില്ലെങ്കിലോ, എങ്കില്, അല്ലാഹുവിങ്കല് നിന്നും അവന്റെ ദൂതനില്‍നിന്നും നിങ്ങള്‍ക്കെതിരില് യുദ്ധപ്രഖ്യാപനമുണ്ടെന്ന് അറിഞ്ഞുകൊള്‍വിന്.” (2: 278-279)\nനബി(സ) പറയുന്നു: ”ഒരു ഗ്രാമത്തില് പലിശയും വ്യഭിചാരവും പ്രകടമായാല് അവര് സ്വയം അല്ലാഹുവിന്റെ ശിക്ഷക്കര്‍ഹരാവുകയാണ്.” (ഹാകിം)\nസമൂഹത്തിലെ തിന്മകളെ ചെറുക്കാനാണ് വിശ്വാസിയോട് ഇസ്‌ലാം ആവശ്യപ്പെടുന്നത്. അതുകൊണ്ട് ഏറ്റവും ചുരുങ്ങിയത് വാക്കു കൊണ്ടോ പ്രവര്‍ത്തിയാലോ അതില് പങ്കാളിയാവാതിരിക്കാനെങ്കിലും അവന് സാധിക്കേണ്ടതുണ്ട്. അതിന്റെ അടിസ്ഥാനത്തിലാണ് കുറ്റകൃത്യങ്ങളിലും തിന്മകളും സഹകരിക്കുന്നത് നിഷിദ്ധമാക്കുന്നത്. ഒരു തിന്മയില് സഹായിയായി വര്‍ത്തിക്കുന്ന ആളും ആ പാപത്തില് പങ്കാളിയാണ്. ആ സഹായം ഏത് രൂപത്തിലാണെങ്കിലും അതു തന്നയാണ് വിധി.\nകൊലപാതകത്തെ കുറിച്ച് പ്രവാചകന്(സ) പറയുന്നത് കാണുക: ”ഒരു വിശ്വാസിയുടെ രക്തം ചിന്തുന്നതില് ആകാശ ലോകത്തുള്ളവരും ഭൂമിയിലുള്ളവരും പങ്കാളികളായാലും അവരെയെല്ലാം അല്ലാഹു നരകത്തിലെറിയും.” (തിര്‍മിദി)\nമദ്യത്തെ കുറിച്ച് പറയുന്നു: ”മദ്യത്തെയും അത് കുടിക്കുന്നവനെയും കുടിപ്പിക്കുന്നവനെയും അത് വാറ്റുന്നവനെയും വാറ്റിപ്പിക്കുന്നവനെയും അത് വഹിക്കുന്നവനെയും വഹിപ്പിക്കുന്നവനെയും അല്ലാഹു ശപിച്ചിരിക്കുന്നു.” (അബൂദാവൂദ്, ഇബ്‌നുമാജ)\n”കൈക്കൂലി വാങ്ങുന്നവനെയും കൊടുക്കുന്നവനെയും അതിന്റെ ഇടനിലക്കാരനാവുന്നവനെയും പ്രവാചകന്(സ) ശപിച്ചിരിക്കുന്നു.\nപലിശയെ കുറിച്ച് ജാബിര് ബിന് അബ്ദുല്ല നബി(സ)യില് നിന്നും റിപോര്‍ട്ട് ചെയ്യുന്നു: ”പലിശ തിന്നുന്നവനും തീറ്റിക്കുന്നവനും അതിന്റെ സാക്ഷികളും ശപിക്കപ്പെട്ടിരിക്കുന്നു.” തുടര്‍ന്ന് പ്രവാചകന്(സ) പറഞ്ഞു: ”അവര് തുല്യരാണ്.” (മുസ്‌ലിം) നബി(സ)യില് നിന്നും ഇബ്‌നു മസ്ഊദ് റിപോര്‍ട്ട് ചെയ്യുന്നു: ”പലിശ തിന്നുന്നവനും അത് തീറ്റിക്കുന്നവനും അതിന്റെ സാക്ഷിയും എഴുത്തുകാരനും ശപിക്കപ്പെട്ടിരിക്കുന്നു.” (അഹ്മദ്, അബൂദാവൂദ്, ഇബ്‌നുമാജ, തിര്‍മിദി) നസാഇയുടെ റിപോര്‍ട്ട് പ്രകാരം പലിശ തിന്നുകയും തീറ്റുകയും അതിന് സാക്ഷിയാവുകയും ചെയ്യുന്നവര് അന്ത്യനാള് വരെ മുഹമ്മദ് നബി(സ)യാല് ശപിക്കപ്പെട്ടിരിക്കുന്നു എന്നാണ്.\nപലിശയിടപാടുമായി ബന്ധപ്പെട്ട സ്ഥാപനങ്ങളില് ജോലി ചെയ്യുന്നവരുടെ മനസ്സിനെ അസ്വസ്ഥപ്പെടുത്തേണ്ടവയാണ് മേല് ഉദ്ധരിക്കപ്പെട്ട ശരിയായി വന്നിട്ടുള്ള റിപോര്‍ട്ടുകള്. ഇന്ന് പലിശ ബാങ്ക് ജീവനക്കാരനെയോ കമ്പനി സെക്രട്ടറിയെയോ മാത്രം ബാധിക്കുന്ന പ്രശ്‌നമല്ല. പലിശയിലധിഷ്ഠിതമായ ഒരു സാമ്പത്തിക വ്യവസ്ഥയാണ് നമ്മുക്കിടയില് നിലനില്‍ക്കുന്നത്. അതുണ്ടാക്കുന്ന ദ്രോഹം പൊതുവായിരിക്കുമെന്നും പ്രവാചകന്(സ) മുന്നറിയിപ്പ് നല്‍കുന്നു: ”ജനങ്ങള്‍ക്ക് ഒരു കാലം വരാനിരിക്കുന്നു. അന്ന് അവരില് പലിശ ഭുജിക്കാത്തവരായി ഒരാളും തന്നെയുണ്ടാവില്ല. അത് ഭുജിക്കാത്തവനെ അതിന്റെ പൊടിയെങ്കിലും ബാധിച്ചിട്ടുണ്ടാവും.” (അബൂദാവൂദ്, ഇബ്‌നുമാജ)\nഒരുദ്യോഗസ്ഥനോ ജീവനക്കാരനോ ആ ജോലിയില് നിന്ന് വിട്ടുനിന്നത് കൊണ്ട് ഇല്ലാതാവുന്നതല്ല ഈ വ്യവസ്ഥ. ജനഹിതം കൊണ്ടു മാത്രമേ മുതലാളിത്തത്തിന്‍രെ ചൂഷണ മനസ്സില് നിന്ന് രൂപപ്പെട്ട ഈ ദുഷിച്ച വ്യവസ്ഥക്ക് മാറ്റം വരുത്താനാവൂ. അവതാനതയോട് കൂടിയ ഘട്ടംഘട്ടമായുള്ള ശ്രമം അതിന് ആവശ്യമാണ്. അപകടകരമായ ഈ പ്രശ്‌നത്തിലും ഘട്ടംഘട്ടമായുള്ള ചികിത്സ ഇസ്‌ലാം നിരാകരിക്കുന്നില്ല. മുമ്പ് അങ്ങനെയായിരുന്നു പലിശയും മദ്യവുമെല്ലാം ഇസ്‌ലാമിക സമൂഹത്തില് നിരോധിച്ചത്.\nനിശ്ചയദാര്‍ഢ്യവും ജനങ്ങളെ ബോധവല്‍കരിക്കലും വളരെ പ്രധാനമാണ്. ഈ സാമ്പത്തിക ക്രമത്തെ മാറ്റി ഇസ്‌ലാമികാധ്യപനങ്ങള്‍ക്ക് നിരക്കുന്ന ഒന്നാക്കി അതിനെ മാറ്റാനായിരിക്കണം ആത്മാഭിമാനമുള്ള ഓരോ വിശ്വാസിയും ശ്രമിക്കേണ്ടത്. അനുവദനീയമായ എല്ലാ മാര്‍ഗങ്ങളും അതിന് സ്വീകരിക്കാം. അത്ര വിദൂരമായ ഒരു കാര്യമല്ല അത്.\nബാങ്കിംഗ് മേഖലയില് പ്രവര്‍ത്തിക്കുന്നതിന് മുസ്‌ലിംകള്‍ക്ക് മേല് നാം വിലക്കേര്‍പ്പെടുത്തിയാല് മുസ്‌ലിംകളല്ലാത്തവര് തല്‍സ്ഥാനങ്ങള് കയ്യടക്കുമെന്നതായിരിക്കും അതിന്റെ ഫലം. അത് ഇസ്‌ലാമിനും മുസ്‌ലിംകള്‍ക്കും ദോഷകരമായി തീരുകയും ചെയ്യാം. പലിശ ബാധകമല്ലാത്ത പ്രവര്‍ത്തനങ്ങളും ബാങ്കുകള് ചെയ്യുന്നുണ്ട്. തന്റെ മനസ്സിനും ദീനിനും ഇണങ്ങും വിധം ഈ സാമ്പത്തിക ക്രമത്തില് ഒരു മാറ്റം വരുന്നത് വരെ ബാങ്കിലെ അത്തരം ജോലികള് ഒരു മുസ്‌ലിമിന് സ്വീകരിക്കാവുന്നതാണ്.\nഅയാള് തന്റെ ജോലി കാര്യക്ഷമമായി ചെയ്യുകയും, തന്നോടും തന്റെ നാഥനോടും തന്റെ സമുദായത്തോടുമുള്ള ബാധ്യതകള് നിറവേറ്റുകയും വേണം. തന്റെ സദുദ്ദേശ്യത്തിന് അല്ലാഹുവിന്റെ പ്രതിഫലം പ്രതീക്ഷിക്കാവുന്നതുമാണ്. ഓരോ മനുഷ്യനും അവനുദ്ദേശിച്ചതെന്തോ അതാണ് ലഭിക്കുക.\nഎന്നാല് ജീവിതത്തിന്റെ നിര്‍ബന്ധിത സാഹചര്യങ്ങള് ഞാന് വിസ്മരിക്കുന്നില്ല. ഈ ജോലി സ്വീകരിക്കുവാന് ചോദ്യകര്‍ത്താവിനെ പ്രേരിപ്പിക്കുന്നത് കര്‍മശാസ്ത്രജ്ഞ പണ്ഡിതന്‍മാര് ‘നിര്‍ബന്ധിതാവസ്ഥ’ എന്ന് വിളിക്കുന്ന അവസ്ഥയാണ്. അല്ലാഹു പറയുന്നു: ”ഒരാള് നിര്‍ബന്ധിതാവസ്ഥയിലകപ്പെട്ട്, നിയമലംഘനമിച്ഛിക്കാതെയും അത്യാവശ്യത്തിന്റെ അതിരുകടക്കാതെയും ഇക്കൂട്ടത്തില് വല്ല വസ്തുക്കളും ആഹരിക്കേണ്ടിവന്നാല് കുറ്റമില്ല. പൊറുക്കുന്നവനും ദയാനിധിയുമല്ലോ അല്ലാഹു.”\nവെന്റിലേറ്ററിന്റെ സഹായത്തോടെ ജീവന് നിലനിര്‍ത്താമോ?